അന്വേഷിക്കുന്നവര്, വിധികര്‍ത്താക്കള് | Madhyamam Weekly\nയാസീന് അശ് റഫ്\tറെവലൂഷനറി മാര്‍ക്സിസ്റ്റ് പാര്‍ട്ടി നേതാവ് ടി.പി. ചന്ദ്രശേഖരനെ വെട്ടിക്കൊന്ന കേസ് അന്വേഷിക്കുന്നത് പൊലീസോ അതോ രാഷ്ട്രീയക്കാരോ അതുമല്ല മാധ്യമങ്ങളോ?\nവസ്തുതകളില് മാത്രം വാര്‍ത്തകളൊരുക്കിയും ഊഹങ്ങളും നിഗമനങ്ങളും അന്വേഷകര്‍ക്ക് വിട്ടുകൊടുത്തും സ്വതന്ത്രമായ അന്വേഷണത്തിന് വഴിയൊരുക്കുന്നതാണ് ആരോഗ്യകരമായ മാധ്യമരീതി. എന്നാല്, അഭയ കേസ് തൊട്ട്, പ്രമാദമായ ഒട്ടെല്ലാ കൊലപാതക കേസുകളിലും മാധ്യമങ്ങള് റിപ്പോര്‍ട്ടിങ്ങിനപ്പുറം അന്വേഷണവും വിധിപ്രസ്താവവും സ്വന്തം നിലക്കുള്ള പ്രചാരണങ്ങളും നടത്തിവരുന്നു. ചൂടുള്ള വായനക്ക് ഇതെല്ലാം ഉതകുമെങ്കിലും നിഷ്പക്ഷവും സ്വതന്ത്രവുമായ അന്വേഷണത്തെ സ്വാധീനിക്കാനും വഴിതിരിക്കാനുംകൂടി ഇടവരുത്തും.\nപൊലീസിന് കുറ്റവാളികളെ ചൂണ്ടിക്കാണിച്ചുകൊടുക്കുന്ന ജോലി ഏതായാലും മാധ്യമങ്ങള് ഏറ്റെടുക്കേണ്ടതല്ല. പക്ഷേ, സംഭവിക്കുന്നത് അതാണ്. മേയ് ഏഴിന് ദേശാഭിമാനി ഒന്നാം പേജില് സൂപ്പര്‍ലീഡാക്കിയ റിപ്പോര്‍ട്ടില് എടുത്തുപറയുന്നത് ‘‘പി.സി. ജോര്‍ജിന്‍െറ പങ്ക് അന്വേഷിക്കും’’ എന്നാണ്; അന്നുതന്നെ വീക്ഷണത്തിലെ ഒരു ഒന്നാം പേജ് വാര്‍ത്തയുടെ തലക്കെട്ട് ‘‘ചൂണ്ടുവിരല് ജയരാജനിലേക്ക്’’ എന്നും.\n‘‘ടി.പി ചന്ദ്രശേഖരനെ ഇല്ലാതാക്കാന് ക്വട്ടേഷന് സംഘത്തെ നിയോഗിച്ചത് സി.പി.എം കണ്ണൂര് ജില്ലാ നേതൃത്വമാണെന്ന സംശയം ബലപ്പെടുത്തുന്ന രീതിയിലാണ് അന്വേഷണ സംഘത്തിന് ലഭിക്കുന്ന സൂചനകള്’’ എന്ന് വീക്ഷണം. ‘‘ചന്ദ്രശേഖരന്‍െറ കൊലപാതകത്തില് ഗവ. ചീഫ് വിപ്പ് പി.സി. ജോര്‍ജിന്‍െറ പങ്കിനെപ്പറ്റി സംശയമുയര്‍ന്ന സാഹചര്യത്തില് ആ നിലയ്ക്കും അന്വേഷണം നടത്തുമെന്ന് പൊലീസ് ഉദ്യോഗസ്ഥര് സൂചിപ്പിച്ചു’’ എന്ന് ദേശാഭിമാനി. ഇതേ പത്രത്തിന്‍െറ അഞ്ചാം പേജിലെ ഒരു റിപ്പോര്‍ട്ട്, ‘‘രാഷ്ട്രീയ യജമാനന്മാരുടെ നിര്‍ദേശത്തിനനുസരിച്ച് അന്വേഷണം മുന്നോട്ടു കൊണ്ടുപോകാന് നിര്‍ബന്ധിതരായ പൊലീസ് പുറത്തുവിടുന്ന വിവരങ്ങളിലെ പൊരുത്തക്കേടുകളെ’’പറ്റിയാണ്.\nപാര്‍ട്ടി മുഖപത്രങ്ങള് വളരെ വ്യക്തമായിത്തന്നെ സ്വന്തം ഭാഗം സ്ഥാപിക്കാന് ശ്രമിക്കുമ്പോള് മറ്റു പത്രങ്ങളും ‘‘സൂചനക’’ളും ‘‘നിഗമനങ്ങ’’ളും ഊഹങ്ങളുംകൊണ്ടാണ് റിപ്പോര്‍ട്ടും വിശകലനവും നിറക്കുന്നത്. സി.പി.എമ്മില്‍നിന്ന് വിട്ടുപോയ ടി.പി. ചന്ദ്രശേഖരനെ ഉന്മൂലനം ചെയ്യുക ആ പാര്‍ട്ടിക്കാരുടെ ചെയ്തിയാവാനേ തരമുള്ളൂ എന്ന് ഒരു വാദം. നെയ്യാറ്റിന്‍കര തെരഞ്ഞെടുപ്പ് അടുത്തിരിക്കെ പാര്‍ട്ടിക്ക് നഷ്ടമുണ്ടാക്കുന്ന ഇത്തരം കൃത്യം സി.പി.എം ചെയ്യുമോ എന്ന് മറുവാദം.\nഓരോരുത്തരും സ്വന്തം നിഗമനം രൂപപ്പെടുത്തുകയും പിന്നെ ആ നിഗമനം സ്ഥാപിച്ചെടുക്കുന്ന തരത്തില് വാര്‍ത്തകളെഴുതുകയുമാണോ ചെയ്യുന്നത്? പൊലീസില്‍നിന്ന് ‘‘സൂചന’’കള് ചോര്‍ത്തുന്നിടത്തും അവ ചേരുംപടി ചേര്‍ത്ത് ഉപയോഗിക്കുന്നിടത്തും മാധ്യമങ്ങള് വസ്തുനിഷ്ഠതയുടെ അതിരുകള് ഭേദിക്കുന്നുണ്ടോ?\nകുറ്റാന്വേഷണങ്ങള് തല്‍ക്ഷണ സംപ്രേഷണമാകുന്ന കാലത്ത് മുന്‍വിധികളോ സമ്മര്‍ദങ്ങളോ ഇല്ലാതെ അന്വേഷണം നടക്കണമെങ്കില് അന്വേഷകര് ചാനലുകള് നോക്കാതെയും പത്രങ്ങള് വായിക്കാതെയും കഴിഞ്ഞുകൂടണം എന്നതായിരിക്കുന്നു അവസ്ഥ.\nസമ്മര്‍ദങ്ങളും ‘‘ചൂണ്ടിക്കാട്ടലു’’മായി മറ്റൊരു രംഗത്തും മാധ്യമങ്ങള് സജീവമായി ഉണ്ട്. രാഷ്ട്രപതിസ്ഥാനത്ത് പ്രതിഭ പാട്ടീലിന്‍െറ കാലാവധി തികയാന് പോകുന്നു. പുതിയ രാഷ്ട്രപതിയെ തെരഞ്ഞെടുക്കാനുള്ള നടപടിക്രമങ്ങള് ആരംഭിക്കാന് ആലോചിക്കുമ്പോഴേക്കും മാധ്യമങ്ങള് ഇടപെട്ടുതുടങ്ങി.\nകഴിഞ്ഞ തവണത്തേതിനെക്കാള് വേഗത്തില് യു.പി.എയും കോണ്‍ഗ്രസും സമവായചര്‍ച്ചകള് മുന്നോട്ടു നീക്കിയതിനാല് ഇത്തവണ പ്രവചന വ്യവസായം വളരെയൊന്നും കൊഴുത്തില്ല എന്നത് നേര്. എങ്കിലും എത്രയും വേഗം സ്ഥാനാര്‍ഥിപ്പട്ടികയുണ്ടാക്കി അതില്‍നിന്ന് വേണ്ടപ്പെട്ടവരെ കണ്ടെത്താന് മാധ്യമങ്ങള് കിട്ടിയ നേരംവെച്ച് ശ്രമിക്കുന്നുണ്ട്.\nരാഷ്ട്രീയ നേതാക്കളുടേതായി വന്ന അഭിപ്രായങ്ങള് ഇപ്രാവശ്യം രണ്ടുതവണ വിവാദം സൃഷ്ടിച്ചു. പ്രണബ് മുഖര്‍ജി പാര്‍ട്ടിക്ക് ഏറെ വിലപ്പെട്ടയാളാണെന്നും അദ്ദേഹത്തെ നഷ്ടപ്പെടാന് കഴിയില്ലെന്നും കോണ്‍ഗ്രസ് വക്താവ് രേണുക ചൗധരി പറഞ്ഞതാണ് ഒന്ന്. പ്രണബിനെ രാഷ്ട്രപതി സ്ഥാനാര്‍ഥിയാക്കില്ല എന്നുതന്നെ അതിന്‍െറ അര്‍ഥം. ഇത് തൃണമൂല് കോണ്‍ഗ്രസ് നേതാവ് മമത ബാനര്‍ജിയെ ചൊടിപ്പിച്ചു. കോണ്‍ഗ്രസ് ഏകപക്ഷീയമായി സ്ഥാനാര്‍ഥിയെ തീരുമാനിക്കുന്നതിനോട് എതിര്‍പ്പ് രേഖപ്പെടുത്തുകയും ചെയ്തു. കോണ്‍ഗ്രസ് അത് തിരുത്തിപ്പറയേണ്ടിവന്നു.\nഇതിനെക്കാള് വലുതായിരുന്നു പ്രതിപക്ഷമുന്നണിയായ എന്.ഡി.എയിലെ തര്‍ക്കം. ഉപരാഷ്ട്രപതി ഹാമിദ് അന്‍സാരിയെപറ്റി ബി.ജെ.പി നേതാവ് സുഷമ സ്വരാജ് പറഞ്ഞ അഭിപ്രായമാണ് പ്രശ്നമായത്. അന്‍സാരിക്ക് രാഷ്ട്രപതിയാകാന്‍വേണ്ട യോഗ്യതയില്ലത്രെ. എന്.ഡി.എയിലെതന്നെ ജനതാദള്-യു, അന്‍സാരി അതിന് യോഗ്യനാണെന്ന് തുറന്നടിച്ചു. സുഷമയുടെ ‘‘നിലവാരമില്ലാത്ത’’ പ്രസ്താവത്തെ വിമര്‍ശിച്ച് ഹിന്ദു മുഖപ്രസംഗമെഴുതി.\nപിന്നീടങ്ങോട്ട് കോണ്‍ഗ്രസോ ബി.ജെ.പിയോ ഒരു പേരും പുറമേക്ക് പറഞ്ഞിട്ടില്ല. സ്ഥാനാര്‍ഥിപ്പട്ടിക മനസ്സില്‍വെച്ചിരിക്കുകയാണവര്. പക്ഷേ, മാധ്യമങ്ങള് ഊഹങ്ങളുമായി രംഗത്തുണ്ട്.\nഅണ്ണാ ഡി.എം.കെയുമായി സ്ഥാനാര്‍ഥിക്കാര്യം ചര്‍ച്ചചെയ്യാന് പ്രതിരോധ മന്ത്രി എ.കെ. ആന്‍റണി ചെന്നൈക്ക് പോയപ്പോള് അവര് ഊഹിച്ചു -സാധാരണ ഇത്തരം ചര്‍ച്ചകള് നടത്തുക പ്രണബ് മുഖര്‍ജിയാണ്. അദ്ദേഹത്തെ നിയോഗിക്കാത്തതിനര്‍ഥം, പ്രമുഖ സ്ഥാനാര്‍ഥി പ്രണബ് തന്നെ എന്നാകുന്നു. മറ്റു മാധ്യമങ്ങളില് നേരത്തേ വന്നുകഴിഞ്ഞ ഈ ഊഹം ഏപ്രില് 30ന് മാതൃഭൂമി ലീഡാക്കി: ‘‘പ്രണബ് പരിഗണനയില്.’’\nഈ ഊഹത്തിന്‍െറതന്നെ മറുവശം ആരും എടുത്തുപറഞ്ഞില്ല. ആന്‍റണിയെ രാഷ്ട്രപതി ആക്കിയേക്കുമെന്ന് മുമ്പ് പറഞ്ഞുവെച്ച പത്രങ്ങളുണ്ട്. സ്ഥാനാര്‍ഥിയായതുകൊണ്ട് പ്രണബിനെ ചെന്നൈക്കയച്ചില്ല എന്ന് പറയുന്ന അതേ യുക്തിയനുസരിച്ച്, ചെന്നൈക്ക് അയക്കപ്പെട്ടതിനാല് ആന്‍റണി സ്ഥാനാര്‍ഥിയല്ല എന്നും വായിച്ചെടുക്കേണ്ടതായിരുന്നല്ലോ.\nആളുകളെ ഒഴിവാക്കാനും ഉള്‍പ്പെടുത്താനും ചില വിശേഷണങ്ങള് കണ്ടെത്തുന്നതില് മാധ്യമങ്ങള് സമര്‍ഥരാണ്. എ.പി.ജെ. അബ്ദുല് കലാം എന്ന ടെക്നോക്രാറ്റിനെ ആധുനിക ഇന്ത്യയിലെ മികച്ച ‘‘ശാസ്ത്രജ്ഞന്’’ എന്ന പദവിയോളം പൊക്കിയവരാണവര്. ഇത്തവണയാകട്ടെ, ശരദ്പവാറില്‍നിന്ന് കടമെടുത്ത ‘‘അരാഷ്ട്രീയക്കാരന്’’ എന്ന വാക്ക് ഹാമിദ് അന്‍സാരിക്കെതിരെ ചിലര് ഉപയോഗപ്പെടുത്തി.\nമേയ് ഒന്നിന് മലയാള മനോരമ എഴുതി: ‘‘ഹാമിദ് അന്‍സാരിയുടെയും പ്രണബ് മുഖര്‍ജിയുടെയും പേരില് സമവായമില്ലെന്നു വ്യക്തമായതോടെ അരാഷ്ട്രീയ സ്ഥാനാര്‍ഥികളെ കോണ്‍ഗ്രസ് നിര്‍ദേശിക്കാന് തയാറാകുമോയെന്നതിനെ ആശ്രയിച്ചാകും ബി.ജെ.പിയുടെ അന്തിമനിലപാട്.’’ അന്‍സാരിയും മുഖര്‍ജിയും ‘‘അരാഷ്ട്രീയ’’ക്കാരല്ല എന്ന് വ്യംഗ്യം. മേയ് അഞ്ചിന് മനോരമ പറഞ്ഞതിങ്ങനെ: ‘‘ഹാമിദ് അന്‍സാരിയെന്ന അരാഷ്ട്രീയ ഉപരാഷ്ട്രപതിക്ക് അതിരുകള് ഭേദിക്കുന്ന ന്യൂനമര്‍ദം അത്രയെളുപ്പം സൃഷ്ടിക്കാനാവില്ല.’’\nആരാണി ‘‘രാഷ്ട്രീയ-അരാഷ്ട്രീയ’’ സ്ഥാനാര്‍ഥികളെ ചേറി എടുക്കുന്നത്? ‘‘രാഷ്ട്രീയ’’മെന്ന യോഗ്യത കിട്ടാന് എന്താവും വേണ്ടത്? പ്രധാനമന്ത്രി പറഞ്ഞത് അതേപടി അനുസരിക്കുന്ന ഫഖ്റുദ്ദീനോ സെയില്‍സിങ്ങോ പോലുള്ളവരാണോ ‘‘രാഷ്ട്രീയ’’ സ്ഥാനാര്‍ഥികള്?\nകാത്തിരിക്കുക; വിവിധ മാധ്യമങ്ങള് രാഷ്ട്രപതിയെ ഇനിയും തീരുമാനിച്ചിട്ടില്ല.\nമനസ്സിനെ രമിപ്പിക്കാന് വി.എസ്\nപത്രം ഒരാളെ നോട്ടമിട്ടാല് പിന്നെ അയാള്‍ക്ക് രക്ഷയില്ല. വി.എസ്. അച്യുതാനന്ദനെ മനോരമ പിടിച്ചപോലിരിക്കും.\nമാര്‍ച്ച് 12ലെ മനോരമ ലീഡ് (എട്ടുകോളം നീളം, വെണ്ടക്ക ഫോണ്ട്) ‘‘വി.എസിന്‍െറ സ്ത്രീവിരുദ്ധം വീണ്ടും’’ എന്നായിരുന്നു. സിന്ധുജോയിയെ യു.ഡി.എഫ് ‘‘അഭിസാരികയെപ്പോലെ’’ കൈകാര്യം ചെയ്തെന്ന് വി.എസ് പറഞ്ഞതാണ് വിഷയം.\nമുന്‍പേജിന്‍െറ പകുതിയും ഇതിന്‍െറ വാര്‍ത്തയും ഉപവാര്‍ത്തകളുമാണ്. താഴെ ‘കുഞ്ചുക്കുറുപ്പും’ അതിനെപ്പറ്റിത്തന്നെ: ‘‘വി.എസിനും ഒരു മകളുണ്ടല്ലോ എന്ന് സിന്ധുജോയി’’ പ്രതികരിച്ചതിനെപ്പറ്റി ‘‘മകനുമുണ്ടല്ലോ’’ എന്ന കമന്‍റാണ് ആ പോക്കറ്റ് കാര്‍ട്ടൂണില്.\nമുഖ്യറിപ്പോര്‍ട്ടിനൊപ്പം എട്ടുകോളം കാര്‍ട്ടൂണ് ‘‘വി.എസ് നിഘണ്ടു’’വിനെപ്പറ്റി ബോക്സ് (‘‘ഒരുത്തി,തള്ളച്ചി...’’) സിന്ധുജോയിയുടെ പ്രതികരണം.\n‘‘വി.എസ് നിഘണ്ടു’’വോടൊപ്പം, വായനക്കാരില്‍നിന്ന് ഓണ്‍ലൈന് പ്രതികരണം ക്ഷണിച്ചിട്ടുമുണ്ട്.\nഈ തീക്ഷ്ണത ന്യായം. പ്രത്യേകിച്ച് പിറവം തെരഞ്ഞെടുപ്പ് അടുത്തിരിക്കെ. വായില് തോന്നിയത് വി.എസിന് പാട്ടായെങ്കില്, രാഷ്ട്രീയ മാന്യതക്കുവേണ്ടി പത്രം ഒന്ന് ഇറങ്ങിക്കളിച്ചാലും കുറ്റം പറയാനാവില്ല. മുമ്പ് സി.പി.എമ്മിലെ ജയരാജന്‍െറ ‘‘ശുംഭന്’’ പ്രയോഗവും ഏറെ ആഘോഷിക്കപ്പെട്ടു.\nപക്ഷേ, ഇത് എല്ലാവര്‍ക്കും ബാധകമല്ലെന്നുണ്ടോ? സിന്ധുജോയിയെ വി.എസ് ‘‘ഒരുത്തി’’ എന്നു വിളിച്ചതിനെ മനോരമ വിമര്‍ശിക്കുന്നു. കുറെ കഴിഞ്ഞ് അഞ്ചാം മന്ത്രിയെപ്പറ്റി നടന്ന തര്‍ക്കത്തിനിടെ മുസ്ലിംലീഗിലെ ഇ.ടി. മുഹമ്മദ് ബഷീറിനെ മന്ത്രി ആര്യാടന് മുഹമ്മദ് ‘‘ഒരുത്തന്’’ എന്ന് പരാമര്‍ശിച്ചിരുന്നു. അന്ന് മനോരമക്ക് ഒന്നും പറയാനുണ്ടായില്ല.\nകുറച്ചുകൂടി കഴിഞ്ഞ് എം.വി. രാഘവന്, മന്ത്രി സി.എന്. ബാലകൃഷ്ണനെ ‘‘ഏഭ്യനെന്ന്’’ വിളിച്ചപ്പോഴാകട്ടെ അതും വി.എസിനെ ശകാരിക്കാന് ഉപയോഗപ്പെടുത്തി മനോരമ. മേയ് അഞ്ചിലെ ‘കുഞ്ചുക്കുറുപ്പ്’ നോക്കുക. ‘‘മന്ത്രി സി.എം. ബാലകൃഷ്ണന് ഏഭ്യനെന്ന് എം.വി. രാഘവന്’’ എന്ന വാര്‍ത്ത അടിസ്ഥാനമാക്കിയുള്ളതാണ് പോക്കറ്റ് കാര്‍ട്ടൂണ്. വി.എസ് കുഞ്ചുക്കുറുപ്പിനോട് പറയുന്നു: ‘‘എനിക്ക് അസൂയ തോന്നുന്നു കുറുപ്പേ...’’ എന്ന്. അമ്പരക്കേണ്ട; മനോരമയുടെ പ്രിയ വിപ്പിങ് ബോയ് ആണല്ലോ വി.എസ്.


പ്രകൃതിയും പൈതൃക സ്വത്തുക്കളും ~ പാപ്പിറസ്\n10:40 pm Anas.mp 1 comment\nപൂർവ്വികരിൽ നിന്നും നമുക്കു ലഭ്യമായതും, നാം നിലനിർത്തുന്നതും അടുത്ത തലമുറക്ക് കൈമാറ്റം ചെയ്യുന്നതിനേയുമാണല്ലോ പൈതൃക സ്വത്തുക്കൾ എന്ന് വിളിക്കുന്നത്. ലോകത്തെ പ്രധാനപ്പെട്ട സാംസ്കാരിക-പ്രാകൃതിക പൈതൃകങ്ങളുടെ സുരക്ഷയും സംരക്ഷണവും ഏറ്റെടുക്കുന്നതിനായി യുനെസ്കോ അത്തരം പ്രദേശങ്ങളെ പൈതൃക കേന്ദ്രങ്ങളായി പ്രഖ്യാപിച്ചുവരുന്നു. ഈ പ്രദേശങ്ങളിൽ കാടുകൾ, പർവ്വതങ്ങൾ, തടാകങ്ങൾ, മരുഭൂമികൾ, സ്മാരകങ്ങൾ, പൗരാണിക മന്ദിരങ്ങൾ, നഗരങ്ങൾ എന്നിവ ഉൾപ്പെടുന്നു.\nഭാരതത്തിൽ ഇതുവരെ ഇത്തരം 28 കേന്ദ്രങ്ങളിൽ പ്രഖ്യാപിക്കപ്പെട്ടിട്ടുണ്ട്. 1983-ൽ ആദ്യം പ്രഖ്യാപിക്കപ്പെട്ട ആഗ്രോ കോട്ടയും, അജന്താ ഗുഹകളും മുതൽ 2010-ൽ അവസാനം സ്ഥാപിതമായ ജയ്പൂരിലെ പ്രസിദ്ധമായ ജന്ദർ മന്ദർ വരെ.. ഈ 28 എണ്ണത്തിൽ 23 എണ്ണം സാംസ്കാരിക കേന്ദ്രങ്ങളും ബാക്കി5എണ്ണം പ്രാകൃതികവുമാണ്. കാസിരംഗ, സുന്ദർബൻ, നന്ദാദേവി, മാനസ്, കിലാഡിയോ തുടങ്ങിയ സംരക്ഷിത പ്രദേശങ്ങളാണവ. നമുക്കിവയൊന്ന് പരിചയപ്പെടാം.\nഇന്ത്യയിലെ പ്രാകൃതിക പൈതൃക കേന്ദ്രങ്ങൾ\n(Natural World Heritage Sites)\n1) 'കാസിരംഗ' ദേശീയോദ്യാനം (ആസാം)\nബ്രഫ്മപുത്ര നദീതടങ്ങളിൽ സ്ഥിതിചെയ്യുന്ന ഈ ദേശീയോദ്യാനം 1974-ലാണ് പ്രഖ്യാപിക്കപ്പെട്ടത്. ഒറ്റക്കൊമ്പൻ കണ്ടാമൃഗങ്ങളുടെ പ്രധാനപ്പെട്ട ആവാസകേന്ദ്രമായ ഇവിടം കാട്ടെരുമകൾക്കും, ചതുപ്പുമാനുകൾക്കും പ്രസിദ്ധമാണ്. കടുവകളുടെ ഏറ്റവുമധികം സാന്ദ്രതയുള്ള ഇവിടം 2006-ൽ ഒരു കടുവാ സങ്കേതമായും പ്രഖ്യാപിക്കപ്പെട്ടു. 1985-ൽ തന്നെ UNESCO കാസിരംഗയെ ലോകപൈതൃക കേന്ദ്രമായി പ്രഖ്യാപിച്ചിരുന്നു.\n2) 'സുന്ദർബൻ' ദേശീയോദ്യാനം (പശ്ചിമ ബംഗാൾ)\nലോകത്തിലെ ഏറ്റവുമധികം വിസ്തൃതിയുള്ള ഈ കണ്ടൽ വനപ്രദേശം കണ്ടൽ സസ്യങ്ങളുടെ ഏറ്റവുമധികം വൈവിദ്യത്തിനും പ്രസിദ്ധമാണ്. ബംഗാൾ കടുവകൾ വസിക്കുന്ന ലോകത്തിലെ ഒരേയൊരു കണ്ടൽ വനമേഖല കൂടിയാണിത്. 1987 ലാണ് UNESCO പൈതൃക കേന്ദ്രമായി ഇവിടം പ്രഖ്യാപിച്ചത്.\n3) 'നന്ദാ ദേവി', 'പൂക്കളുടെ താഴ്വര' ദേശീയോധ്യാനങ്ങൾ (ഉത്തരാഖണ്ഡ്)\nപടിഞ്ഞാറൻ ഹിമാലയ പ്രദേശങ്ങളിലാണ് ഈ രൺറ്റു ദേശീയോദ്യാനങ്ങളും സ്ഥിതിചെയ്യുന്നത്. ഇവ രണ്ടും ചേർന്ന് പർവ്വത നിരകളും, താഴ്വാരങ്ങളുമടങ്ങുന്ന അത്യധികം മനോഹരമായ ഭൂപ്രദേശമായി നിലകൊള്ളുന്നു. ബ്രഫ്മകമലം, നീലപോപ്പി, കോമ്പ്രാലില്ലി തുടങ്ങിയ നിരവധി പൂക്കൾക്ക് പ്രസിദ്ധമാണ് ഈ താഴ്വാരം. ഏഷ്യൻ കരടി, ഹിമ പുലി, തവിട്ടുകരടി, നീലയാട് തുടങ്ങിയ മൃഗങ്ങളാണിവിടെ സംരക്ഷിക്കപ്പെടുന്നത്. 1988-ൽ ഈ പ്രദേശങ്ങൾ പൈതൃക പട്ടികയിലിടം നേടി.\n5.) 'കിയലാഡിയോ' ദേശീയോദ്യാനം (രാജസ്ഥാൻ)\nസിന്ധു, ഗംഗാ തട മൺസൂൺ കാടുകളിലാണ് 1982-ൽ പ്രഖ്യാപിക്കപ്പെട്ട ഈ ദേശീയോദ്യാനം സ്ഥിതി ചെയ്യുന്നത്. ഭരത്പൂർ പക്ഷി സങ്കേതമെന്ന പേരിലാണ് ഇത് മുമ്പ് അറിയപ്പെട്ടിരുന്നത്. ഇത് ഇന്ന് ഒരു റാംസർ തണ്ണീർത്തടവും കൂടിയാണ്. 230-ലധികം വ്യത്ത്യസ്ഥ പക്ഷികളെ ഇവിടെ നിന്നും റിപ്പോർട്ട് ചെയ്തിരിക്കുന്നു. 1985-ലാണ് ഇത് പൈതൃക പട്ടികയിൽ ഇടം നേടിയത്.\nമേൽ സൂചിപ്പിച്ച പ്രദേശങ്ങൾ കൂടതെ നിരവധി പ്രാകൃതിക പ്രദേശങ്ങൾ ഭാരതം ലോക പൈതൃക കമ്മിറ്റിയുടെ മുന്നിൽ വെച്ചിട്ടിണ്ട്. നമ്മുടെ പശ്ചിമഘട്ടം ഉൾപ്പെടെ. ലോകത്തിലെ ഓരോ പൗരനും അഭിമാനപൂർവ്വം തന്റേതുകൂടിയെന്ന് പറഞ്ഞു സംരക്ഷിക്കാൻ അടുത്ത തലമുറക്ക് കൈമാറാൻ ഇവ പൈതൃക പട്ടികയിൽ ഇടം തേടേണ്ടതുണ്ട്.\nഡോ. കിഷോർ കുമാർ\nഅസി. പ്രൊഫ. ബോട്ടണി\n5 March 2013 at 14:08 Reply\nപ്രകൃതിയും 'പൈതൃക' സ്വത്തുക്കളും എന്ന് തിരുത്തൂ


അറ്റാദായത്തില് 227 ശതമാനം വര്‍ധനയാണ് 2020ല് ഗ്രൂപ്പ് റിപ്പോര്‍ട്ട് ചെയ്തിരിക്കുന്നത്\nറിയാദ്: സൗദി അറേബ്യേയിലെ ഓഹരി വിപണി നടത്തിപ്പുകാരായ സൗദി തദാവുള് ഗ്രൂപ്പിന്റെ അറ്റാദായത്തില് വന് വര്‍ധന. 2020ല് അറ്റാദായം 227 ശതമാനം വര്‍ധിച്ചതായി ഗ്രൂപ്പ് അറിയിച്ചു. ഓഹരി വ്യാപാരത്തില് നിന്നുള്ള കമ്മീഷന് വര്‍ധിച്ചതോടെ വരുമാനവും ഇരട്ടിയിലധികമായി. ഇസ്ലാമിക നികുതി അഥവാ സക്കാത്തിന് ശേഷം 500.5 മില്യണ് സൗദി റിയാലാണ് തദാവുള് അറ്റാദായമായി റിപ്പോര്‍ട്ട് ചെയ്തിരിക്കുന്നത്.\nഈ വര്‍ഷം ഒടുവില് പ്രാഥമിക ഓഹരി വില്‍പ്പന നടത്താനിരിക്കെയാണ് തദാവുള് മികച്ച ലാഭം സ്വന്തമാക്കിയിരിക്കുന്നത്. ആഗോളതലത്തില് പ്രവര്‍ത്തനങ്ങള് വിപുലപ്പെടുത്താന് നില ശക്തിപ്പെടുത്താനും പ്രാഥമിക ഓഹരി വില്‍പ്പനയിലൂടെ സാധിക്കുമെന്നാണ് തദാവുള് കരുതുന്നത്. ലിസ്റ്റിംഗിന് മുന്നോടിയായി സൗദി അറേബ്യയിലെ ഓഹരി വിപണിയെ തന്നെ ഹോള്‍ഡിംഗ് കമ്പനിയാക്കി മാറ്റുകയായിരുന്നു.\nവിപണി മൂലധനത്തില് ലോകത്തിലെ ഒമ്പതാമത്തെ വലിയ ഓഹരി വിപണിയാണ് തദാവുള്. 2.6 ട്രില്യണ് ഡോളറിന്റെ മൂലധനമാണ് തദാവുളിനുള്ളത്. 2019ല് രാജ്യത്തെ എണ്ണ ഭീമനായ സൗദി അരാംകോയുടെ ലിസ്റ്റിംഗിലൂടെയാണ് തദാവുള് ഏറ്റവുമധികം നേട്ടമുണ്ടാക്കിയത്.\nPrevious വാര്‍ത്തകള് തെറ്റ്, സന്ദര്‍ശകര്‍ക്ക് സൗജന്യ വാക്‌സിന് നല്‍കില്ല; വിശദീകരണവുമായി അബുദാബി\nNext ഇറാഖും യുഎഇയിലെ മസ്ദറും സൗരോര്‍ജ്ജ കരാറില് ഒപ്പ് വെച്ചു


ഭോഷനായ ധനികൻ മറന്നു പോയ കാര്യങ്ങൾ – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/ഭോഷനായ ധനികൻ മറന്നു പോയ കാര്യങ്ങൾ\nജീവിതത്തിൽ ഞാൻ സ്വീകരിക്കുന്നതല്ല എന്നെ അനശ്വരനാക്കുന്നത്, മറിച്ച് ഞാൻ കൊടുക്കുന്നതാണ്...\nആണ്ടുവട്ടം പതിനെട്ടാം ഞായർ\nഒന്നാം വായന: സഭാപ്രസംഗകൻ 1:2,2 :21-23\nരണ്ടാം വായന: കൊളോസോസ് 3:1- 5,9-11\nസുവിശേഷം വി. ലൂക്കാ 12:13-21\nഅസാന്മാർഗികത, ആശുദ്ധി, മനഃക്ഷോപം, ദുർവിചാരങ്ങൾ, വിഗ്രഹാരാധന തന്നെയായ ദ്രവ്യാസക്തി ഇവയെല്ലാം നശിപ്പിച്ചു കൊണ്ട്, എല്ലാ തിന്മകളെയും വർജ്ജിച്ചുകൊണ്ട് ഒരു പുതിയ മനുഷ്യനാകാൻ ഇന്നത്തെ രണ്ടാം വായനയിൽ കൊളോസോസുകാർക്കുള്ള ലേഖനത്തിലൂടെ വി.പൗലോസ് അപ്പോസ്തലൻ നമ്മെ ആഹ്വാനം ചെയ്യുന്നു. വിഗ്രഹാരാധന തന്നെയായ ദ്രവ്യാസക്തിയിൽ നിന്ന് ഒഴിഞ്ഞു നിൽക്കേണ്ടത്തിന്റെ ആവശ്യകതയെക്കുറിച്ചും, ഭൗതിക സ്വത്തുക്കളോട് ആത്മീയ മനുഷ്യൻ സ്വീകരിക്കേണ്ട നിലപാട് എന്താണെന്നും ഇന്നത്തെ ഒന്നാം വായനയും സുവിശേഷവും വ്യക്തമാക്കുന്നു. പുതിയ മനുഷ്യരായി ദൈവവചനം ശ്രവിക്കാനും ദിവ്യബലി അർപ്പിക്കാനുമായി നമുക്ക് ഒരുങ്ങാം.\nസമ്പത്തിനോടും, സ്വകാര്യസ്വത്തിനോടും, പ്രത്യേകിച്ച് പണത്തോടും ഒരു ക്രിസ്ത്യാനി വച്ചുപുലർത്തേണ്ട മനോഭാവം എന്താണെന്ന് സുവിശേഷം വ്യക്തമാക്കുന്നു. “ഭോഷനായ ധനികനെന്നാണ്” ഇന്നത്തെ സുവിശേഷഭാഗത്തെ സമ്പൂർണ്ണ ബൈബിൾ വിശേഷിപ്പിക്കുന്നത്. നമുക്കീ തിരുവചനങ്ങൾ ധ്യാനിക്കാം.\nഅസത്യാഗ്രഹത്തിന് എതിരെയുള്ള യേശുവിന്റെ മുന്നറിയിപ്പ്\nമനുഷ്യ ജീവിതം സമ്പത്ത് കൊണ്ടല്ല ധന്യമാകുന്നത് എന്ന് പറഞ്ഞുകൊണ്ട് എല്ലാ അത്യാഗ്രഹങ്ങളിൽ നിന്നും അകന്നിരിക്കാൻ യേശു പറയുന്നു. യേശുവിന്റെ ഉപമയിലെ ധനികന്റെ ചിന്തയും, വാക്കുകളും, പ്രവർത്തിയും പരിശോധിച്ച് കഴിഞ്ഞാൽ അത്യാഗ്രഹമെന്ന തിന്മ എന്താണെന്ന് നമുക്ക് മനസ്സിലാകും.\nഒന്നാമതായി; ധനികൻ തന്നെ കുറിച്ച് മാത്രമാണ് ചിന്തിച്ചത്. “ഞാൻ”, “എന്റെ” എന്നീ പദങ്ങൾ ആകെ ഏഴു പ്രാവശ്യം ആവർത്തിക്കുന്നു. “നീ” എന്ന വാക്ക് ഉപയോഗിക്കുന്നത് തന്നെ അയാൾ അയാളെ കുറിച്ച് പറയുമ്പോൾ മാത്രമാണ്. അയാളുടെ ഭാര്യയെയോ, മകളെയോ കുറിച്ച് പോലും അദ്ദേഹം സൂചിപ്പിക്കുന്നില്ല. തന്നെ കുറിച്ച് മാത്രം ചിന്തിക്കുന്ന സ്വാർത്ഥൻ. സുഹൃത്തുക്കളോ, താൻ ജീവിക്കുന്ന സമൂഹമോ, സമൂഹത്തിലെ പാവങ്ങളോ അയാളുടെ ആരുമല്ല.\nരണ്ടാമതായി; ധനികൻ ഭൗതികമായ സമ്പത്തിൽ മാത്രം ശ്രദ്ധിച്ചു, ആത്മീയ സമ്പത്തിനെ മറന്നു. ആത്മാവിനോട് പോലും അദ്ദേഹം പറയുന്നത് “ആത്മാവേ അനേകവർഷങ്ങൾ വേണ്ട വിഭവങ്ങൾ നിനക്കായി സംഭരിക്കപ്പെട്ടിരിക്കുന്നു. വിശ്രമിക്കുക, തിന്നു കുടിച്ച് ആനന്ദിക്കുക” എന്നാണ്. ഭൗതിക സമ്പത്തിലൂടെയും, വിശ്രമത്തിലൂടെയും, തീറ്റയിലൂടെയും, കുടിയിലൂടെയും ആത്മാവല്ല ശരീരമാണ് പരിപോഷിപ്പിക്കപ്പെടുന്നത് എന്ന് ആ ധനികൻ മനസ്സിലാക്കിയില്ല. ആത്മാവ് പരിപോഷിക്കപ്പെടുന്നത് നന്മ പ്രവർത്തിയിലൂടെയും, ഉപവിയിലൂടെയും, പരസ്പരസ്നേഹത്തിലൂടെയുമാണ്. അയാൾ ഒരുക്കിവെച്ചവയൊന്നും ആത്മാവിന് ഉപകരിക്കുകയില്ലെന്ന് അയാൾ അറിഞ്ഞില്ല.\nമൂന്നാമതായി; ആ ധനികൻ മരണത്തെ അവഗണിച്ചു, അഥവാ മരണത്തെക്കുറിച്ച് ചിന്തിച്ചില്ല. ദൈവത്തെക്കുറിച്ച് ഓർക്കുന്നു പോലുമില്ല. അദ്ദേഹത്തിന്റെ ഉത്കണ്ഠ മുഴുവൻ തനിക്കു ലഭിച്ച ധാന്യം മുഴുവൻ സൂക്ഷിക്കുവാൻ എനിക്ക് സാധിക്കില്ലല്ലോ എന്നായിരുന്നു. ആ ഉത്കണ്ഠയെ മറികടക്കാൻ അദ്ദേഹം പുതിയ പദ്ധതി വിഭാവനം ചെയ്യുന്നു: അറപ്പുരകൾ പൊളിച്ച് കൂടുതൽ വലിയവ പണിയുന്നു. അതിൽ ധാന്യവും വിഭവങ്ങളും സംഭരിക്കുന്നു. എല്ലാം പൂർത്തിയായി എനിക്ക് സുഖമായി ജീവിക്കാനുള്ളതായി എന്ന തിരിച്ചറിവിൽ തന്നോട് തന്നെ പറയുകയാണ്: ‘ഞാനിതാ ഭാവി സുസ്ഥിരമാക്കിയിരിക്കുന്നു. ഇനി വിശ്രമിക്കുക, തിന്നു-കുടിച്ച് ആനന്ദിക്കുക. അവൻ മറന്നുപോയ മരണത്തെ, അവൻ അവഗണിച്ച ദൈവം ഓർമിപ്പിക്കുകയാണ്. “ഭോഷാ ഈ രാത്രി നിന്റെ ആത്മാവിനെ നിന്നിൽനിന്ന് ആവശ്യപ്പെടും, അപ്പോൾ നീ ഒരുക്കിവെച്ചിരിക്കുന്നവ ആരുടേ താകും”.\nഭോഷനായ ധനികനിൽ നിന്നും നാം പഠിക്കേണ്ട പാഠങ്ങൾ\nഒന്നാമതായി; മറ്റുള്ളവരോട് പങ്കുവെക്കേണ്ടത് മറ്റുള്ളവരുമായി പങ്കുവയ്ക്കുക. എന്റെ സഹോദരന് അവകാശപ്പെട്ടത് ഞാൻ കൈവശപ്പെടുത്തിയിരിക്കുകയാണെങ്കിൽ അവനത് കൊടുക്കുക. ഇന്നത്തെ സുവിശേഷത്തിൽ നാം ശ്രവിച്ചത് മുഴുവൻ ഇന്നീ ലോകത്ത് സംഭവിക്കുന്ന കാര്യങ്ങൾ തന്നെയാണ്. ഭോഷനായ ധനികന്റെ ഉപമ യേശു പറയാൻ കാരണം തന്നെ, പിതൃസ്വത്ത് പങ്കുവെക്കുന്നതിലെ പ്രശ്നം തീർക്കാൻ സഹായം ആവശ്യപ്പെട്ട് വന്നവനോടുള്ള മറുപടിയായിട്ടാണ്. കുടുംബസ്വത്ത് പങ്കുവയ്ക്കുന്നതിലെ തർക്കങ്ങൾ യേശുവിന്റെ കാലത്ത് മാത്രമല്ല, ഇന്നും ഉണ്ട്. കുടുംബസ്വത്ത് ഭാഗം വയ്ക്കുമ്പോൾ സഹോദരങ്ങളുടെ യഥാർത്ഥ സ്വഭാവം മനസ്സിലാകുമെന്ന് ചിലർ പറയാറുണ്ട്. കുടുംബങ്ങൾ മാത്രമല്ല സംഘടനകളും തമ്മിൽ തല്ലുന്നതും, കോടതി കയറുന്നതും സ്വത്ത് തർക്കത്തിന്റെ പേരിലാണ്. സഹോദരങ്ങൾക്കിടയിലുള്ള അത്യാഗ്രഹമാണ് തർക്കത്തിന് കാരണമെന്ന് മനസ്സിലാക്കിയ യേശു ശരിയായ രീതിയിൽ പ്രവർത്തിക്കുവാൻ പഠിപ്പിക്കുന്നു.\nരണ്ടാമതായി; സ്വകാര്യസ്വത്ത് സമ്പാദിക്കുന്നതും, പണം സ്വരുക്കൂട്ടുന്നതും അതിനാൽ തന്നെ ഒരു തെറ്റല്ല. കുടുംബത്തിൽ പണമില്ലാതെ യാതൊന്നും തന്നെ മുന്നോട്ടു പോകുന്നില്ല. അൾത്താരയിൽ കത്തുന്ന മെഴുകുതിരി മുതൽ പുതിയ ദേവാലയം നിർമ്മിക്കുന്നതിന് വരെ നമുക്ക് പണം ആവശ്യമാണ്. എന്നാൽ, പണത്തോടുള്ള നമ്മുടെ ആഭിമുഖ്യം എപ്രകാരമെന്നുള്ളതാണ് ഇന്നത്തെ വചനത്തിൽ വചന ഉൾപൊരുൾ. വിശുദ്ധ ലൂക്കാ സുവിശേഷകൻ ആർക്കുവേണ്ടിയാണോ സുവിശേഷം രചിച്ചത്, ആ ഇടവക സമൂഹത്തിലെ ഭൗതീക സ്വത്തുക്കൾ കൈകാര്യം ചെയ്യുന്നതിൽ ആത്മീയമല്ലാത്ത ചില കാഴ്ചപ്പാടുകൾ ഉണ്ടായിരുന്നു. പ്രത്യേകിച്ച് ദൈവത്തെയും ആത്മീയതയെയും മറന്ന് സമ്പത്തിനു മാത്രം പ്രാധാന്യം നൽകുന്ന ശൈലി. ഇതിനെതിരെ തിരുവചനത്തിലൂടെ സുവിശേഷകൻ വ്യക്തമായ നിർദേശം നൽകുന്നു. ജീവിതത്തിൽ ദൈവത്തിന് പ്രാധാന്യം നൽകുന്നവൻ സമ്പത്തിനെ പരിഗണിക്കുന്നത് വ്യത്യസ്തമായിട്ടായിരിക്കും. ലൂക്കായുടെ ഉപദേശം ഇന്ന് നമ്മുടെ ഇടവക സമൂഹത്തിനും ബാധകമാണ്.\nമൂന്നാമതായി; ആത്മീയതയുടെ അടിസ്ഥാനത്തിൽ സമ്പത്തിനെ എങ്ങനെയാണ് നാം നോക്കിക്കാണേണ്ടതെന്ന് ഇന്നത്തെ ഒന്നാം വായനയിൽ സഭാപ്രസംഗകന്റെ വാക്കുകളിൽനിന്ന് നാം ശ്രവിച്ചു. തത്വശാസ്ത്രപരമായ ഒരു വീക്ഷണം ജീവിതത്തെക്കുറിച്ച് അദ്ദേഹം വച്ച് പുലർത്തുന്നു. സകലവും മിഥ്യയാണെന്ന് പറയുന്ന സഭാപ്രസംഗകൻ, നമ്മുടെ അധ്വാനവും കഠിനാധ്വാനവും വ്യർത്ഥമാണെന്ന് പറയുന്നു. നമ്മുടെ ദിനങ്ങൾ ദുഃഖപൂരിതമാണെന്നും, നാം കഷ്ടപ്പെട്ട് അധ്വാനിച്ചവ മറ്റൊരാൾക്ക് വേണ്ടി ഈ ഭൂമിയിൽ ഉപേക്ഷിച്ചിട്ട് പോകേണ്ടി വരുമെന്നും പറയുന്നു. സഭാപ്രസംഗകന്റെ ഈ പരിവേദനങ്ങളെയും, ദുഃഖം നിറഞ്ഞ ആത്മഗതത്തെയും സുവിശേഷത്തിൽ യേശു ഒന്നുകൂടി വ്യക്തമാക്കുന്നു: ‘മനുഷ്യജീവിതം സമ്പത്ത് കൊണ്ടല്ല ധന്യമാകുന്നത്’.\nഅതായത്, ജീവിതത്തിൽ ഞാൻ സ്വീകരിക്കുന്നതല്ല എന്നെ അനശ്വരനാക്കുന്നത്, മറിച്ച് ഞാൻ കൊടുക്കുന്നതാണ്. ഈ “കൊടുക്കൽ” സമ്പത്തിന്റെ കാര്യത്തിൽ മാത്രമല്ല, മറിച്ച് സ്നേഹത്തിന്റെയും, സഹാനുഭൂതിയുടെയും, മറ്റുള്ളവർക്കായുള്ള സമയത്തെയും കാര്യത്തിലുമുണ്ട്. ഇവയെല്ലാം ദൈവസന്നിധിയിൽ എന്നെ സമ്പന്നനാക്കും.\nഈ വിചിന്തനം അവസാനിപ്പിക്കുമ്പോൾ നമ്മുടെ ആത്മീയ ജീവിതത്തെ ഊർജിതപ്പെടുത്താൻ നമുക്ക് സ്വയം ചോദിക്കാം.\nഞാൻ എന്റെ ജീവിതത്തിൽ പിന്തുടരുന്നത് ഭോഷനായ ധനികനെയാണോ? അതോ യേശുവിന്റെ സമ്പത്തുമായി ബന്ധപ്പെട്ട മൂല്യങ്ങളെയാണോ?


തലസ്ഥാനത്തെ നാല് മണ്ഡലങ്ങളില് സി.പി.എം-ബി.ജെ.പി. ഡീല് - കെ. മുരളീധരന് | K. Muraleedharan\nതിരുവനന്തപുരം: തലസ്ഥാനത്തെ നാല് മണ്ഡലങ്ങളില് സി.പി.എം-ബി.ജെ.പി. ഡീല് നടക്കുന്നുവെന്ന് കെ. മുരളീധരന്. ഇത് പുറത്തറിയാതിരിക്കാനാണ് അര്‍ധരാത്രി സംഘര്‍ഷമുണ്ടാക്കുന്നത്. പ്രതിപക്ഷ നേതാവിനെ അന്നം മുടക്കികളെന്ന് വിളിക്കുന്നവരാണ് ഖജനാവ് മുക്കികള്. നേമത്ത് 100 ശതമാനം വിജയ പ്രതീക്ഷയുണ്ടെന്നും കഴിഞ്ഞ തവണ ലഭിച്ച ആകെ വോട്ട്, ഇത്തവണ ഭൂരിപക്ഷമായി ലഭിക്കാന് സാധ്യതയുണ്ടെന്നും അദ്ദേഹം ആത്മവിശ്വാസം പ്രകടിപ്പിച്ചു.\nതിരുവനന്തപുരം നഗരം കേന്ദ്രീകരിച്ച് സി.പി.എം.- ബി.ജെ.പി. സംഘര്‍ഷം കൃത്രിമമായി ഉണ്ടാക്കാനും ന്യൂനപക്ഷ ഏകീകരണം എല്.ഡി.എഫിനും ഭൂരിപക്ഷ ഏകീകരണം ബി.ജെ.പിക്കും നല്‍കുന്ന ഒരു സമീപനം അവസാനത്തെ നാല് ദിവസങ്ങളില് നടത്താന് പദ്ധതിയിട്ടിട്ടുണ്ട്. അതിന്റെ തുടക്കം കഴക്കുട്ടത്ത് കണ്ടു. അത് വ്യാപിപ്പിക്കാനാണ് തീരുമാനം.\nവട്ടിയൂര്‍കാവിലും കഴക്കൂട്ടത്തും സിപിഎമ്മിനെ ജയിപ്പിക്കാനും പകരം നേമത്തും തിരുവനന്തപുരത്തും ബിജെപിയെ വിജയിപ്പിക്കാനുമാണ് ശ്രമം നടക്കുന്നത്. ഈ നടക്കുന്ന സംഘര്‍ഷങ്ങള് അതിന് തെളിവാണ്. എല്.ഡി.ഫ് സ്ഥാനാര്‍ഥി പറയുന്നത് ബി.ജെ.പി.യുമായാണ് മത്സരം എന്നാണ്. ബിജെപിയും അത് തന്നെയാണ് പറയുന്നത്. അതില്‍നിന്ന് തന്നെ ഡീല് വ്യക്തമാണെന്ന് അദ്ദേഹം പറഞ്ഞു.\nContent Highlights: K. Muraleedharan against bjp and CPM


Posted By: admin 117 Views0Comment US News\nവാഷിങ്ടന് : കാന്‍സസ് ഗവര്‍ണര് സാം ബ്രൗണ് ബാക്കിനെ ഇന്റര്‍നാഷണല് റിലിജിയസ് ഫ്രീഡം അംബാസഡറായി പ്രസിഡന്റ് ട്രംപ് നോമിനേറ്റ് ചെയ്തു. ജൂലൈ അവസാനവാരമാണ് പ്രഖ്യാപനമുണ്ടായത്. രാജ്യാന്തര മനുഷ്യാവകാശങ്ങള്‍ക്കും മത പീഡനം അനുഭവിക്കുന്നവര്‍ക്കും വേണ്ടി ശക്തമായി നിലകൊള്ളുന്ന യുഎസ് സ്റ്റേറ്റ് ഡിപ്പാര്‍ട്ട്‌മെന്റിന്റെ സുപ്രധാന തസ്തികയിലാണ് മുന് സെനറ്ററും ഇപ്പോള് ഗവര്‍ണറുമായിരിക്കുന്ന സാം ബ്രൗണ് ബാക്കിനെ ട്രംപ് നോമിനേറ്റ് ചെയ്തിരിക്കുന്നത്.\nമത സ്വാതന്ത്ര്യത്തിനും മനുഷ്യ ജീവന്റെ സംരക്ഷണത്തിനുവേണ്ടി വര്‍ഷങ്ങളായി അക്ഷീണം പ്രവര്‍ത്തിക്കുന്ന സാം ഈ സ്ഥാനത്തിന് തികച്ചും യോഗ്യ നാണെന്നാണ് കന്‍സാസ് സെനറ്റര് പിറ്റ് റോബര്‍ട്ട് പറഞ്ഞത്. സെനറ്റ് ഫോറിന് റിലേഷന്‍സ് കമ്മിറ്റിയുടെ സ്ഥിരീകരണം ലഭിച്ചതിനുശേഷം ഗവര്‍ണര് സ്ഥാനം ഒഴിയുമെന്നാണ് കണക്കാക്കുന്നത്. പ്രസിഡന്റ് ട്രംപ് മത സൗഹൃദം നിലനിര്‍ത്തുവാന് പ്രതിജ്ഞാബദ്ധനാണന്നാണ് ഈ നിയമനത്തിലൂടെ തെളിയിച്ചിരിക്കുന്നതെന്ന് ഫാമിലി പോളസി അലയന്‍സ് പ്രസിഡന്റ് എറിക് അഭിപ്രായപ്പെട്ടു.\nനാല് ചുമരുകള്‍ക്കുള്ളില് പറഞ്ഞു തീര്‍ക്കാവുന്ന പ്രശ്‌നമാണ് ആക്രമണത്തില് വരെ എത്തിച്ചതെന്ന് മംമ്ത\nകാലാവധി നീട്ടിയത് വ്യവസ്ഥകള് പ്രകാരമെന്ന് ഉമ്മന് ചാണ്ടി\nകേജരിവാൾ രണ്ടു കോടി കോഴ വാങ്ങി; ആപ്പിന് പുറത്താക്കപ്പെട്ട മന്ത്രിയുടെ ആപ്പ്


ആ തന്ത്രികള് നിശബ്ദമായിട്ട് ഇന്ന് മൂന്ന് വര്‍ഷം - Janayugom Online\nവയലിൻ മാന്ത്രികൻ ബാലഭാസ്കർ ഓർമ്മയായിട്ട് ഇന്ന് മൂന്ന് വർഷം. ചെറുപ്രായത്തിൽ തന്നെ സംഗീത രംഗത്ത് തന്റെ വ്യക്തിമുദ്ര പതിപ്പിക്കാൻ കഴിഞ്ഞ അതുല്യ കലാകാരനാണ് അകാലത്തിൽ നമ്മെ വിട്ടുപോയത്. തന്റെ വയലിനിൽ മാന്ത്രികമായ ആ വിരലുകളോടിച്ച് ഹൃദയസ്പർശിയായ സംഗീതം സൃഷ്ടിച്ചിരുന്ന ബാലഭാസ്കറിന്റെ അപ്രതീക്ഷിത മരണം സംഗീത ലോകത്തിന് തന്നെ തീരാനഷ്ടമാണ്.\nവയലിൻ വാദനം കൂടാതെ മലയാളത്തിൽ ഒരു കാലത്ത് വളരെയേറെ പ്രചാരമുണ്ടായിരുന്ന ഒരുപിടി നല്ല ആൽബം ഗാനങ്ങൾക്ക് അദ്ദേഹം സംഗീത സംവിധാനം നിർവഹിക്കുകയും ചെയ്തിരുന്നു. അക്കാലത്തെ അദ്ദേഹത്തിന്റെ ഏറ്റവും മികച്ച പ്രണയഗാനങ്ങൾ അടങ്ങിയ ‘നിനക്കായ്’ എന്ന ആൽബം സൂപ്പർ ഹിറ്റായി അന്നത്തെ യുവത്വം നെഞ്ചിലേറ്റിയതാണ്. ഈസ്റ്റ് കോസ്റ്റ് വിജയൻ നിർമ്മിച്ച നിനക്കായ് എന്ന ആൽബത്തിനു വേണ്ടി സംഗീത സംവിധാനം ചെയ്യുമ്പോൾ ബാലഭാസ്കറിന് പ്രായം 20 വയസ്. നിക്കായ് തോഴീ പുനർജ്ജനിക്കാം എന്ന ആ ഗാനം ഇറങ്ങിയ അതേ വർഷം തന്നെ ഇറങ്ങിയ മംഗല്ല്യപല്ലക്ക് എന്ന ചിത്രത്തിലെ ഗാനങ്ങൾക്കും അദ്ദേഹം ഈണമിട്ടു.\nതുടർന്ന് 2000ൽ കണ്ണാടിക്കടവത്തിനുവേണ്ടി കൈതപ്രത്തിന്റെ വരികൾക്കും 2004ൽ പാഞ്ചജന്യത്തിനുവേണ്ടി സംവിധായകൻ പ്രസാദിന്റെ വരികൾക്കും 2005ൽ മോക്ഷത്തിനുവേണ്ടി കാവാലം നാരായണപ്പണിക്കരുടെ വരികൾക്കും ഈണം പകർന്നു. യേശുദാസ്, ജയചന്ദ്രൻ, ശ്രീകുമാർ, വേണുഗോപാൽ, ജയൻ (ജയവിജയ), ചിത്ര, മഞ്ജരി, ജ്യോത്സ്ന, രാധികാ തിലക് തുടങ്ങിയ ഗായകരെല്ലാം ബാലഭാസ്കറിന്റെ ഈണത്തിന് ശബ്ദമേകി. പാഞ്ചജന്യത്തിൽ ഒരു ഗാനവും ആലപിച്ചു. അഞ്ച് സിനിമകളിലായി മുപ്പതോളം പാട്ടുകൾക്കും 15ലേറെ ആൽബങ്ങളിൽനിന്ന് ഇരുനൂറിലേറെ ഗാനങ്ങൾക്കും സംഗീതമേകി. തുടർന്ന് 2004ൽ പാഞ്ചജന്യം, 2005ൽ ഹാർട്ട് ബീറ്റ്സ് തുടങ്ങിയ ചിത്രങ്ങൾക്ക് ഈണം പകർന്നു.\nവളരെ ചെറു പ്രായത്തിൽ തന്നെ സംഗീതത്തിൽ താത്പര്യം പ്രകടിപ്പിച്ചിരുന്ന കുഞ്ഞു ബാലഭാസ്കറിന്റെ ആദ്യ ഗുരു അമ്മാവനും സംഗീതജ്ഞനുമായ ശശികുമാർ ആയിരുന്നു. പിന്നീട് നിരവധി ഗുരുക്കന്മാരുടെ കീഴിൽ സംഗീത പഠനം തുടർന്നു. കോളേജ് പഠന കാലയളവിൽ മാർ ഇവാനിയോസിൽ പഠിക്കുന്ന കാലഘട്ടത്തിലാണ് അദ്ദേഹം സംഗീത അഭിരുചിയുള്ള തന്റെ സുഹൃത്തുക്കളോടൊപ്പം ചേർന്ന് കൺഫ്യൂഷൻ എന്ന ബാൻഡ് രൂപീകരിക്കുന്നത്. കർണാട്ടിക് സംഗീതത്തിൽ ഫ്യൂഷൻ ഗാനങ്ങൾ അവതരിപ്പിച്ച ബാലഭാസ്കറും സംഘവും ക്യാംപസിനെ പിടിച്ചു കുലുക്കി. 2014 ൽ പുറത്തിറങ്ങിയ ബാലഭാസ്കറിന്റെ ‘ലെറ്റ് ഇറ്റ് ബി’ എന്ന ആൽബം ഫ്യൂഷൻ സംഗീതത്തിന്റെ മാന്ത്രിക ലോകത്തേക്ക് ആസ്വാദകരെ കൊണ്ടെത്തിച്ചു.\nതന്റെ സംഗീതത്തിലൂടെ ആസ്വാദകരുടെ മനം നിറച്ച ബാലഭാസ്കറിന്റെ മരണവും അതിനെ തുടർന്നുള്ള ദുരൂഹതകളും മലയാളക്കരയെ ആകെ ദുംഖത്തിലാഴ്ത്തി. മലയാളത്തിലെ ഏറ്റവും പ്രായം കുറഞ്ഞ സംഗീത സംവിധായകനും വയലിൻ മാസ്ട്രോയു കൂടിയായ ആദ്ദേഹത്തിന്റെ തന്ത്രികളുടെ നാദം നിലച്ചിട്ടില്ല. അദ്ദേഹം ജീവിക്കുകയാണ്. . താൻ സൃഷ്ടിച്ച അപൂർവരാഗങ്ങളുടെ മായാലോകത്ത്.\nEnglish Summary : remembering balabhaskar the violin maestro


ജനവാസ മേഖലയിലെ കിണറ്റിൽ കാട്ടാന വീണു\nBy Webdesk Mex Wed, 1 Jul 2020\nകോതമംഗലം: പൂയംകുട്ടി കപ്പേളപ്പടിയിലെ റോഡിന് അടുത്തുള്ള കിണറ്റിൽ കാട്ടാന വീണു. ഇന്ന് പുലർച്ചെയോടെയാണ് കാട്ടാന കിണറ്റിൽ വീണത്. പൂയംകുട്ടി കപ്പേളപ്പടി പടിഞ്ഞാറേക്കര വീട്ടിൽ എൽദോസിന്‍റെ കിണറ്റിലാണ് ആന വീണത്.\nഏകദേശം ഇരുപത് വയസിന് മുകളിൽ പ്രായം തോന്നിക്കുന്ന കൊമ്പനാനയായിരുന്നു ഇത്. കിണർ ചെറുതായതിനാൽ മണ്ണിടിച്ച് ആനയെ രക്ഷിക്കാൻ മറ്റ് ആനകൾ ശ്രമിച്ചെങ്കിലും കഴിഞ്ഞില്ല. രാവിലെ ആളുകൾ എത്തിയതിനാൽ ആനകൾ ശ്രമം ഉപേക്ഷിച്ച് കാട്ടിലേക്ക് തിരികെപ്പോയി.\nവിവരം അറിയച്ചതിന്റെ അടിസ്ഥാനത്തിൽ കുട്ടമ്പുഴ റേഞ്ച് ഓഫിസർ റോബിൻ ജോർജിന്‍റെ നേതൃത്വത്തിൽ വ നപാലക സംഘം പ്രദേശത്തെത്തിയെങ്കിലും നാട്ടുകാർ ഇവരെ തടയുകയായിരുന്നു. കിണറ്റിൽ അധികം വെള്ളം ഇല്ലാത്തതിനാൽ ആനയ്ക്ക് അപകട സാധ്യതയില്ല.


ചരിത്രം തിരുത്തിക്കുറിച്ച് സൗദി സര്‍ക്കാര്\nJanam TV Web Desk Aug 2, 2019, 10:41 am IST\nറിയാദ്: സ്ത്രീകളുടെമേലുള്ള നിയന്ത്രണങ്ങള്‍ക്ക് ഇളവ് വരുത്തി സൗദി അറേബ്യ. പുരുഷ രക്ഷകര്‍ത്താക്കളുടെ അനുമതിയില്ലാതെ സൗദി ഭരണകൂടം സ്ത്രീകള്‍ക്ക് വിദേശയാത്രകള്‍ക്ക് അനുമതി നല്‍കി. 21 വയസ്സിനു മുകളിലുള്ള എല്ലാ വനിതകള്‍ക്കും പുരുഷ രക്ഷകര്‍ത്താക്കളുടെ അനുമതിയില്ലാതെ ഇനി മുതല് പാസ്‌പോര്‍ട്ടിന് അപേക്ഷിക്കാം.\nഇതോടെ സ്ത്രീകള്‍ക്കും പുരുഷന്‍മാര്‍ക്കും പാസ്‌പോര്‍ട്ടിനും വിദേശയാത്രകള്‍ക്കും ഉള്ള നിയമം തുല്ല്യമായി. വിവാഹം,വിവാഹമോചനം,കുട്ടികളുടെ ജനനം എന്നിവ രജിസ്റ്റര് ചെയ്യുന്നതിനും വനിതകള്‍ക്ക് സൗദി ഭരണകൂടം അനുമതി നല്‍കി.\nവെള്ളിയാഴ്ചയോടെയാണ് സ്ത്രീകള്‍ക്കനുകൂലമായ ചരിത്ര നിയമം നിലവില് വന്നത്. വൈകല്യം,ലിംഗഭേദം എന്നീ വിവേചനങ്ങള് കൂടാതെ എല്ലാ പൗരന്‍മാര്‍ക്കും തുല്യ ജോലിക്കുള്ള അവകാശവും ഈ നിയമം ഉറപ്പ് നല്‍കുന്നു.\nനിയമം പ്രാബല്ല്യത്തില് വരുന്നതുവരെ സൗദി വനിതകള്‍ക്ക് വിദേശയാത്ര നടത്തണമെങ്കില് ഭര്‍ത്താവിന്റെയോ, പിതാവിന്റെയോ,അടുത്ത ബന്ധമുള്ള പുരുഷ രക്ഷകര്‍ത്താവിന്റെയോ അംഗീകാരം ആവശ്യമായിരുന്നു.\nസൗദി വനിതകള്‍ക്ക് വാഹനം ഓടിക്കാനുള്ള അനുമതി ലഭിച്ചിരുന്നു.2018 ജൂണ് 24 മുതല് 1,20,000 ലേറെ വനിതകളാണ് സൗദിയില് ഡ്രൈവിംങ് ലൈസന്‍സ് സ്വന്തമാക്കിയത്.\nസൗദി അറേബ്യയിലെ വാഹനാപകടത്തില് മലയാളി നഴ്‌സ് മരിച്ചു\nJan 13, 2020, 04:55 pm IST\nയു എ ഇ കാണാനെത്തിയ ആഫ്രിക്കൻ പൗരന്റെ വയറ്റിൽ 297 ഗ്രാം അപൂർവ്വ രത്നങ്ങൾ ; ഞെട്ടി എയർപോർട്ട് അധികൃതർ\nJan 9, 2020, 05:17 pm IST\nരണ്ട് ഭീകരരെ സൗദി സുരക്ഷാ സേന വധിച്ചു\nDec 26, 2019, 07:13 am IST\nദുബായില് വാഹനാപകടം ; മലയാളി യുവാക്കള് മരിച്ചു\nDec 25, 2019, 03:16 pm IST\nമിസോറാം ഗവർണർ അഡ്വ പി എസ് ശ്രീധരൻ പിള്ളയുടെ രണ്ടു പുസ്തകങ്ങൾ ഷാർജ അന്താരാഷ്ട്ര പുസ്തകോത്സവത്തിൽ പ്രകാശനം ചെയ്തു.\nNov 10, 2019, 08:59 pm IST\nസാരഥികുവൈറ്റ് വിവിധ ഏരിയകളിലായി കേരളപ്പിറവി ആഘോഷിച്ചു\nNov 9, 2019, 10:38 pm IST\nവിവേകാനന്ദജയന്തി വിപുലമായ പരിപാടികളോടെ ആഘോഷിച്ചു\nJan 18, 2020, 02:39 pm IST


ചിരഞ്ജീവിയുടെ മരുമകള് വിവാഹിതയാകുന്നു\nPublished at Dec 3, 2020 03:30 PM\nതെലുങ്കില് നിന്നും മറ്റൊരു താരവിവാഹം കൂടി നടക്കാന് പോവുകയാണ്. നടനും നിര്‍മാതാവുമായ നാഗേന്ദ്ര ബാബുവിന്റെ മകളും മെഗാസ്റ്റാര് ചിരഞ്ജീവിയുടെ മരുമകളുമായ നിഹാരിക കോനിഡേലയാണ് ഡിസംബറില് വിവാഹിതയാവുന്നത്.\nനേരത്തെ താരപുത്രിയുടെ വിവാഹവുമായി ബന്ധപ്പെട്ട് നിരവധി വാര്‍ത്തകള് പ്രചരിച്ചിരുന്നു.ലോക്ഡൗണ് നാളുകളിലാണ് പ്രതിശ്രുത വരനെ പരിചയപ്പെടുത്തി കൊണ്ട് നിഹാരിക രംഗത്ത് വന്നത്.\nബിസിനസുകാരായ ചൈതന്യ ജോന്നലഗഡയാണ് നിഹാരികയുടെ വരന്. ഇരുവരുടെയും വിവാഹം ഡിസംബര്9ന് നടക്കുമെന്നാണ് അറിയുന്നത്. രാജസ്ഥാനിലെ ഉദയ്പൂര് നിന്നും നടക്കുന്ന വിവാഹത്തിന്റെ ക്ഷണക്കത്ത് സേഷ്യല് മീഡിയ പേജിലൂടെ പുറത്ത് വന്നിരിക്കുകയാണ്.\nഉദയവിലാസില് നിന്നും രാജകീയമായി താരവിവാഹം നടക്കുകയെന്നാണ് അറിയുന്നത്. വൈകുന്നേരം 7.15 കൂടി വിവാഹചടങ്ങുകള് ആരംഭിക്കും. അടുത്ത ബന്ധുക്കളും സുഹൃത്തുക്കളും മാത്രമാണ് പങ്കെടുക്കുക. രാത്രി 8.30 ന് അത്താഴവിരുന്നും ഏര്‍പ്പാടാക്കിയിരിക്കുകയാണ്.\nഅന്നേ ദിവസം തന്നെയോ അല്ലെങ്കില് ഹൈദരബാദില് വെച്ച് റിസപ്ഷന് ഒരുക്കാണ് കുടുംബം തീരുമാനിച്ചിരിക്കുന്നത്.വിവാഹത്തിന് മുന്‍പ് വധു വരന്മാരും കൂട്ടുകാര്‍ക്ക് വേണ്ടി ചെറിയൊരു പാര്‍ട്ടി നടത്തിയിരുന്നു.\nനിഹാരിക ഇന്‍സ്റ്റാഗ്രാമിലൂടെ പങ്കുവെച്ച പുതിയ ചിത്രങ്ങളില് നിന്നും അത് വ്യക്തമാവും. 'ഞങ്ങള് ഇപ്പോള് തന്നെ എണ്ണി തുടങ്ങി. ഇനി ഏഴ് ദിവസങ്ങള് മാത്രമേയുള്ളു' എന്ന് സൂചിപ്പിച്ച് കൊണ്ടാണ് പുതിയ ചൈതന്യയ്‌ക്കൊപ്പമുള്ള ഏറ്റവും പുതിയ ഫോട്ടോ നിഹാരിക പോസ്റ്റ് ചെയ്തിരിക്കുന്നത്.\nNiharika Conidella, daughter of actor and producer Nagendra Babu and daughter-in-law of megastar Chiranjeevi, is getting married in December


ഈ രാഷ്ട്രീയ ചുംബനം ഭയപ്പെടുത്തുന്നു, ഡോ. ജോര്‍ജ് ഓണക്കൂറിനൊപ്പം വേദി പങ്കിടാനില്ലെന്ന് സി.എസ്. ചന്ദ്രിക - Express Kerala\nഈ രാഷ്ട്രീയ ചുംബനം ഭയപ്പെടുത്തുന്നു, ഡോ. ജോര്‍ജ് ഓണക്കൂറിനൊപ്പം വേദി പങ്കിടാനില്ലെന്ന് സി.എസ്. ചന്ദ്രിക\nKerala Politics November 2, 2019 | Published by : Express Kerala Network\nതിരുവനന്തപുരം: എഴുത്തുകാരന് ഡോ. ജോര്‍ജ് ഓണക്കൂറിനൊപ്പം വേദി പങ്കിടാനില്ലെന്ന് എഴുത്തുകാരി സി.എസ്. ചന്ദ്രിക. വാളയാര് കേസുമായി ബന്ധപ്പെട്ട് ബി.ജെ.പി. നേതാവ് കുമ്മനം രാജശേഖരന്റെ സമരം ഉദ്ഘാടനം ചെയ്യുകയും അദ്ദേഹത്തിന് ഉമ്മ കൊടുക്കുകയും ചെയ്ത ഡോ. ജോര്‍ജ് ഓണക്കൂറിന്റെ രാഷ്ട്രീയത്തെ വിമര്‍ശിച്ചുകൊണ്ടാണ് സി.എസ്. ചന്ദ്രിക പരിപാടി ബഹിഷ്‌കരിക്കുന്നത്. ഫെയ്‌സ്ബുക്ക് പോസ്റ്റിലൂടെയാണ് അവര് ഇക്കാര്യം അറിയിച്ചത്.\nവാളയാറില് മരിച്ച പെണ്‍കുട്ടികളുടെ അമ്മയ്ക്കു നീതി നിഷേധിക്കുന്നതില് പ്രതിഷേധിച്ചാണ് സെക്രട്ടേറിയറ്റ് പടിക്കല് കുമ്മനം രാജശേഖരന്റെ നേതൃത്വത്തില് ഉപവാസസമരം സംഘടിപ്പിച്ചത്. ഉപവാസം ഡോ. ജോര്‍ജ് ഓണക്കൂറാണ് ഉദ്ഘാടനം ചെയ്തത്.\nഇന്ന് തിരുവനന്തപുരം പ്രസ് ക്ലബ്ബില് കേരളം മലയാള ഭാഷാ സായാഹ്ന പരിപാടിക്ക് എന്നെ വിളിച്ചിട്ടുണ്ട്. ഡോ. ജോര്‍ജ് ഓണക്കൂറും ഈ പരിപാടിയില് ഉണ്ടെന്ന് നേരത്തേ അയച്ചു കിട്ടിയ ബ്രോഷറില് നിന്ന് അറിഞ്ഞിരുന്നു. പരിപാടിയില് സന്തോഷത്തോടെ പങ്കെടുക്കാനിരിക്കുകയായിരുന്നു. എന്നാല് ഇപ്പോള് ഈ പത്രവാര്‍ത്ത കണ്ടതോടെ, കുമ്മനത്തിന്റെ ‘സ്ത്രീ നീതി’ സമരം ഉദ്ഘാടനം ചെയ്യുകയും ഉമ്മ കൊടുക്കുകയും ചെയ്യുന്ന ഒരെഴുത്തുകാരന്റെ കൂടെ വേദി പങ്കിടാന് ഇന്ന് ഞാന് തയ്യാറല്ല എന്ന് സംഘാടകരെ വിളിച്ചു പറഞ്ഞിട്ടുണ്ട്.\nപൗരത്വ നിയമ ഭേദഗതി; പിണറായി സര്‍ക്കാരിന്റെ ഹര്‍ജിയില് എതിര് കക്ഷിയാകാന് കുമ്മനം\nചെന്നിത്തലയ്ക്കും പിണറായിക്കും വേണ്ടത് ജനങ്ങളുടെ കൈയ്യടി: ആഞ്ഞടിച്ച് കുമ്മനം\n‘ഗാന്ധിദര്‍ശനം അനുഷ്ഠിക്കാനുള്ളത്’ മൂലധനവും, കമ്യൂണിസ്റ്റ് മാനിഫെസ്റ്റോയും വായിച്ച് ഉപേക്ഷിക്കാനുള്ളത്\nമുസ്ലീം- മാവോയിസ്റ്റ് തീവ്രവാദം പരസ്പരം ബന്ധപ്പെട്ടിരിക്കുന്നു; കുമ്മനം രാജശേഖരന്\nവിധിയെ എല്ലാവരും ഐക്യത്തോടെ സ്വീകരിച്ചത് സ്വാഗതാര്‍ഹം: കുമ്മനം


നൈൽ മുതൽ നയാഗ്ര വരെ, എഴുതിയത് സൗമ്യ സാജിദ് , വിഷയം യാത്രാവിവരണം , ISBN 9789355493163, Published by Mathrubhumi Books ::: കേരളാ ബുക്ക് സ്റ്റോർ\nനൈൽ മുതൽ നയാഗ്ര വരെ\nISBN : 9789355493163\nAuthor സൗമ്യ സാജിദ്\nOther Books of സൗമ്യ സാജിദ്\nmore about author സൗമ്യ സാജിദ്\nBook Name in English : Nile Muthal Nayagra Vare\nകേവലം യാത്രാനുഭവക്കുറിപ്പിൽനിന്ന് ജീവിതാഖ്യാനത്തിന്റെ നിലയിലേക്ക് ഈ പുസ്തകത്തിലെ താളുകൾ വേറിട്ടുമാറുന്ന\nസന്ദർഭങ്ങൾ നിരവധിയാണ്. അമ്മയായും മകളായും ഭാര്യയായും മരുമകളായുമൊക്കെ സൗമ്യ നടത്തിയ യാത്രകൾ\nമിക്കതും വായനക്കാരനെ ഒപ്പം കൂട്ടാൻ പോന്ന വിവരണങ്ങളിലൂടെ വ്യത്യസ്തമാകുന്നു. എഴുത്തിന്റെ\nയാത്രാപഥങ്ങൾ ഓരോ കുറിപ്പിലും സ്നേഹവും വാത്സല്യവും കരുതലും കലർന്ന് കഥകൾപോലെ നമ്മെ കൂടെ നടത്തുന്നു. പൊടിപ്പും തൊങ്ങലുമില്ലാത്ത സ്വാഭാവിക നിരീക്ഷണങ്ങൾ സൗമ്യയുടെ യാത്രാനുഭവങ്ങളെ ഹൃദ്യവും ലളിതവുമാക്കുന്നു.\nഭർത്താവിനും കൈക്കുഞ്ഞായ മക്കൾക്കുമൊപ്പം ലോകസഞ്ചാരത്തിനിറങ്ങിയ ഒരു സ്ത്രീയുടെ യാതാക്കുറിപ്പുകൾ. മുപ്പതിലേറെ രാജ്യങ്ങളിലൂടെയുള്ള യാത്രയുടെ ഹൃദ്യമായ ഓർമ്മകൾ.\nWrite Your Review about നൈൽ മുതൽ നയാഗ്ര വരെ\nRs 565.00 Rs 508.00\nമംഗള കാരാറ്റു പറമ്പില്


എസ്എസ്എല്‍സി, ഹയര്‍സെക്കന്ററി പരീക്ഷകള് എന്ന പുനഃരാരംഭിക്കു - https://indiavisionmedia.com/wp-admin/options-general.php\nകൊവിഡ് വ്യാപനത്തെ തുടര്‍ന്ന് മാറ്റിവെച്ച പരീക്ഷകള് ചൊവ്വാഴ്ചയാണ് തുടങ്ങുന്നത്. 26 മുതല് 30 വരെ പരീക്ഷ. ആകെ 1,04,064 വിദ്യാര്‍ത്ഥികളാണ് ജില്ലയില് പരീക്ഷ എഴുതുന്നത്. ജില്ലയില് എസ്എസ്എല്‍സി 203 പരീക്ഷാ കേന്ദ്രങ്ങളിലായി 33737 കുട്ടികളും, എച്ച്എസ്ഇ 157 പരീക്ഷാ കേന്ദ്രങ്ങളിലായി 67427, വിഎച്ച്എസ്ഇ 19 പരീക്ഷാ കേന്ദ്രങ്ങളിലായി 2900 കുട്ടികളുമാണ് പരീക്ഷ എഴുതുന്ന\nതിരുവനന്തപുരം : അനിശ്ചിതത്വങ്ങള്‍ക്കൊടുവില് എസ്.എസ്.എല്.സി, ഹയര്‍സെക്കണ്ടറി പരീക്ഷകള് ഇന്ന് തുടങ്ങും. രാവിലെ ഹയര്‍സെക്കണ്ടറി പരീക്ഷയും ഉച്ചക്ക് ശേഷം എസ്.എസ്.എല്.സി പരീക്ഷയുമാണ് നടക്കുക. കോവിഡ് സുരക്ഷാ മാനദണ്ഡങ്ങൾ പാലിച്ചാകും പരീക്ഷ നടത്തുക.13, 72,012 വിദ്യാര്‍ത്ഥികളാണ് പരീക്ഷ എഴുതുന്നത്. 2032 കേന്ദ്രങ്ങളിലായി 56,345 വിദ്യാര്‍ത്ഥികളാണ് ഇന്ന് ഹയര്‍സെക്കണ്ടറി പരീക്ഷ എഴുതുക. 4,22,050 വിദ്യാര്‍ത്ഥികള് എസ്.എസ്.എല്.സി പരീക്ഷയെഴുതും. 2945 പരീക്ഷാ കേന്ദ്രങ്ങളാണുള്ളത്. 10,920 കുട്ടികള് പരീക്ഷാ കേന്ദ്രം മാറ്റി. സ്കൂളിന് മുന്നില് സാനിറ്റൈസര് ഉപയോഗിച്ച് കൈ വൃത്തിയാക്കിയശേഷമേ അകത്തേക്ക് കുട്ടികളെ പ്രവേശിപ്പിക്കൂ. വിദ്യാര്‍ത്ഥികളുടെ ഇരിപ്പിടം തമ്മില് 1.5 മീറ്റര് അകലമുണ്ടാകും. ഗ്ലൌസ് ധരിച്ചാകും അധ്യാപകരുടെ മേല്‍നോട്ടം.\nരക്ഷാകർത്താക്കളെ സ്കൂൾ ക്യാമ്പസിനകത്ത് പ്രവേശിപ്പിക്കില്ല. വിദ്യാര്‍ത്ഥികളുടെ യാത്രക്കായി കെ.എസ്.ആര്.ടി.സി ഉള്‍പ്പെടെ തയ്യാറെടുത്തിട്ടുണ്ട്. ലക്ഷദ്വീപില് നിന്നും മറ്റ് സംസ്ഥാനങ്ങളില് നിന്നുമുള്ള വിദ്യാര്‍ത്ഥികള് കേരളത്തിലെത്തിയ സമയം മുതല് 14 ദിവസം ക്വാറന്‍റൈനില് താമസിക്കണം.എസ്.എസ്.എല്.സി, ഹയര്‍സെക്കണ്ടറി പരീക്ഷകൾക്കായി കർണാടക അതിർത്തി ഗ്രാമങ്ങളിൽ നിന്ന് വയനാട്ടിൽ എത്തുന്ന വിദ്യാർത്ഥികൾക്ക് ലോക്ക്ഡൗൺ തിരിച്ചടിയായിരിക്കയാണ്. പലരും ദിവസങ്ങൾക്കു മുൻപേ വയനാട്ടിലെ ബന്ധുവീടുകളിൽ തങ്ങിയാണ് പരീക്ഷക്കെത്തുന്നത്.\nകേരള കർണാടക അതിർത്തിയിലെ കുട്ടയിൽ കർണാടക സർക്കാർ മണ്ണിട്ടടച്ച റോഡിനപ്പുറത്തുള്ള ഗ്രാമങ്ങളിൽ നിന്ന് വയനാട്ടിലെ കാട്ടിക്കുളം, തോൽപെട്ടി, തൃശിലേരി സ്കൂളുകളിൽ എല്ലാം വിദ്യാർത്ഥികൾ പഠിക്കുന്നുണ്ട്. അതിർത്തി ഗ്രാമങ്ങൾക്ക് വയനാട്ടുമായുള്ള എല്ലാ ബന്ധങ്ങളും വിലക്കപ്പെട്ട ലോക്ക്ഡൗൺ കാലത്ത് പരീക്ഷക്കെത്താനാവുമോ എന്ന ആശങ്കയിലായിരുന്നു വിദ്യാർഥികളും രക്ഷിതാക്കളും. പലരും കാൽനടയായെത്തി വയനാട്ടിലെ ബന്ധുവീടുകളിൽ കഴിയുകയാണ്. വിദ്യാർത്ഥികൾക്കായി കുട്ട അതിർത്തിയിലെ റോഡ് അടിയന്തരമായി തുറന്നു കൊടുക്കണമെന്നാണ് രക്ഷിതാക്കളുടെ ആവശ്യം.\nകുടകിൽ നിന്നെത്തി കാട്ടിക്കുളം ഹയർ സെക്കൻഡറി സ്കൂളിൽ പത്താം ക്ലാസ് പരീക്ഷ എഴുതുന്നത് നാലു വിദ്യാർത്ഥികളാണ്. ഹയർസെക്കണ്ടറി വിഭാഗത്തിൽ 8 വിദ്യാർത്ഥികളും പരീക്ഷ എഴുതുന്നുണ്ട്. തൃശ്ശിലേരി ഹൈസ്കൂളിൽ പത്താം തരം പരീക്ഷ എഴുതുന്ന നാലു വിദ്യാർഥികളും കർണാടക അതിർത്തി ഗ്രാമങ്ങളിൽ നിന്നുള്ളവരാണ്. കർണാടക, തമിഴ്‍നാട് എന്നിവിടങ്ങളിൽ നിന്നും മൊത്തം 43 വിദ്യാർത്ഥികൾ വയനാട്ടിൽ പരീക്ഷക്കിരിക്കുന്നുണ്ട്. ഇവർക്കായി പ്രത്യേക വാഹന സൗകര്യം ഒരുക്കുമെന്നാണ് ഗതാഗതമന്ത്രി അറിയിച്ചത്. ഇതിനു പുറമേ ജില്ലയിലെ തന്നെ കണ്ടൈയിൻമെൻറ് സോണുകളിൽനിന്ന് 134 കുട്ടികളും പരീക്ഷ എഴുതുന്നുണ്ട്. ക്വാറന്‍റൈൻ നിർദ്ദേശിക്കപ്പെട്ട 15 വിദ്യാർത്ഥികൾ പരീക്ഷാ ഹാളിലെത്തും. ഇവർക്കായി പ്രത്യേക ക്ലാസ് റൂമുകൾ ഒരുക്കാനാണ് തീരുമാനിച്ചത്.\nഎസ്എസ്എല്‍സി, ഹയര്‍സെക്കന്ററി പരീക്ഷകള് പുനഃരാരംഭിക്കുന്ന പശ്ചാത്തലത്തില് കണ്ണൂര് ജില്ലയിലെ കൊവിഡ് കണ്ടയ്ന്‍മെന്റ് സോണുകളില് നിരോധനാജ്ഞ പ്രഖ്യാപിച്ചു. ജില്ലയിലെ എല്ലാ സ്‌കൂളുകളുടെ 500 മീറ്റര് ചുറ്റളവിലെ കടകള് തുറക്കരുതെന്നും കളക്ടര് ഉത്തരവിട്ടു.\nപാമ്പുകൊലപാതകം , ഉത്രയുടെ ഒന്നര വയസുള്ള കുട്ടിയെയും സൂരജിന്‍റെ അമ്മയെയും കാണാനില്ല ?


ബഷീറും കണ്ണനും; തലമുറകൾ കടന്നെത്തിയ സ്നേഹ സുഗന്ധം | kannan and basheer, Brotherhood of generations | Madhyamam\ndate_range 23 Aug 2021 7:52 AM GMT\nബഷീറും കണ്ണനും; തലമുറകൾ കടന്നെത്തിയ സ്നേഹ സുഗന്ധം\ncamera_altബഷീർ മുഹ്യിദ്ദീനും കണ്ണനും\nമയ്യഴിപ്പുഴക്ക് മറ്റൊരു കഥ പറയാനുണ്ട്. മുകുന്ദൻ പറഞ്ഞ, ദാസെൻറ സമരവും പ്രണയവും ജീവിതവും ഉൾച്ചേർന്ന കഥയല്ല ഇത്. തലമുറകളായി ഈ പുഴയെ തഴുകുന്ന സ്നേഹത്തിെൻറയും സാഹോദര്യത്തിെൻറയും പര്യായമായ രണ്ടു കുടുംബങ്ങളുടെ വിശേഷങ്ങൾ... രണ്ടു കുടുംബം എന്നു പറയുന്നത് പൂർണാർഥത്തിൽ ശരിയല്ല, അവർ ഒരു കുടുംബമാണ്. കണ്ണേട്ടെൻറയും അനിയൻ ബഷീർ മുഹ്യിദ്ദീെൻറയും കുടുംബം.\nഓണവും പെരുന്നാളുമെല്ലാം ഒരുപോലെ ആഘോഷിക്കാൻ ഭാഗ്യം ലഭിച്ച കുടുംബം. ഓണത്തിന് എല്ലാവരും കുടുംബസമേതം ജ്യേഷ്ഠൻ കണ്ണെൻറ വീട്ടിലെത്തും. പെരുന്നാളിന് എല്ലാവരും അനിയൻ ബഷീർ മുഹ്യിദ്ദീെൻറ വീട്ടിലും. ചോറും സാമ്പാറും അവിയലും കൂട്ടുകറിയും ബിരിയാണിയുമെല്ലാം ഇവരുടെ ആേഘാഷത്തിന് മാറ്റുകൂട്ടും. ഇതു കോഴിക്കോട് ജില്ലയിലെ നാദാപുരത്തിനടുത്ത ചിയ്യൂര് ഗ്രാമത്തിൽ തലമുറകൾ പിന്നിട്ട് വഴിഞ്ഞൊഴുകുന്ന അപൂർവമായ സ്നേഹനദിയാണ്. മയ്യഴിപ്പുഴയുടെ ആരംഭമായ വാണിമേല്‍പ്പുഴയുടെ തീരത്താണീ മനംകുളിർക്കുന്ന അനുഭവം.\n''ഓണത്തിന് ഇവരെല്ലാം എെൻറ പൊരക്ക് വരും. പെര്ന്നാളിൻറന്ന് ഞാളെല്ലാം ബഷീറിെൻറ പൊരേലും. ഇതും ഞാളെ പൊര തന്നെയാ. ചെലപ്പോ എൻറാട (എെൻറ വീട്ടിൽ) ഭക്ഷണം ആയിറ്റില്ലെങ്കി ഞാൻ ഈട്ന്ന് കയിക്കും. ഇന്നലെ വരെ തിന്നിട്ടാ പോയത്. ഇവരാ ഞാളെ ഏറ്റവും വലിയ ബന്ധുക്കള്... '' അറുപത്തഞ്ചുകാരനായ കണ്ണേട്ടന് ബഷീറിനെയും വീട്ടുകാരെയുംകുറിച്ച് പറയാൻ നൂറുനാവ്. കണ്ണേട്ടെൻറ വിശേഷങ്ങൾ പറയുേമ്പാൾ ബഷീറിനും മതിവരുന്നില്ല.\nകണ്ണനും ബഷീറും എങ്ങനെ ബന്ധുക്കളായി?\nകേൾക്കുന്നവരും കാണുന്നവരുമെല്ലാം അത്ഭുതത്തോടെ ചോദിക്കുന്ന ചോദ്യമാണിത്. എങ്ങനെ ഇവർ ഇത്രക്ക് അടുത്തു? അതും ചില വർഗീയജീവികൾ പേരുദോഷം വരുത്തിവെച്ച നാദാപുരത്തിെൻറ മണ്ണിൽനിന്ന് ഇത്രമേൽ ഹൃദ്യമായ സാഹോദര്യം ഉയിരെടുത്തതെങ്ങനെ? അതിനുള്ള മറുപടി ഈ പേരുകളാണ്: തയ്യുള്ളതില് ഉണിച്ചിര, മക്കളായ കെ. മൊയ്തു മൗലവി, ചിരുതാമ്മ, മന്ദി, ചന്ദമ്മൻ...ചിയ്യൂരിലെ ചാത്തോത്ത് വീട്ടിലെ കാടനും ഭാര്യ തയ്യുള്ളതില് ഉണിച്ചിരയും സമീപത്തെ മുസ്ലിം കുടുംബമായ പത്തായക്കോടന് കോറോത്ത് വീട്ടിലെ കൃഷിപ്പണിക്കാരായിരുന്നു. ഇവർക്ക് മക്കൾ മൂന്നുപേർ: ചന്ദമ്മൻ, മന്ദി, ചിരുത. പൈതങ്ങളായ മൂന്നു മക്കളെയും കൂട്ടിയാണ് ഇവർ പണിക്കുപോവുക.\nഇതിൽ ചിരുതയും കോറോത്തെ വീട്ടിലെ ആയിശ ഹജ്ജുമ്മയുടെ പുത്രൻ മൊയ്തുവും സമപ്രായക്കാർ. മുലകുടി മാറാത്ത കുരുന്നുകൾ. ചിരുത, അമ്മയുടെ അമ്മിഞ്ഞ നുകരുേമ്പാൾ കുഞ്ഞുമൊയ്തുവും കുടിക്കാനെത്തും. ഇരുവരും ഉണിച്ചിരയുടെ മുലപ്പാല് കുടിച്ചു വളര്‍ന്നു. രക്തബന്ധം പോലെ മഹത്ത്വമുള്ളതാണ് ഇസ്ലാമിൽ മുലകുടിബന്ധവും. മുലയൂട്ടുന്നതോടെ കുട്ടിക്ക് ആ സ്ത്രീ മാതാവും അവരുടെ മക്കൾ സഹോദരങ്ങളുമായിത്തീരുന്നു. ഇസ്ലാമിക നിയമപ്രകാരം രക്തബന്ധുക്കൾക്ക് അനുവദനീയമായതും വിവാഹം പോലെ നിഷിദ്ധമായതുമായ കാര്യങ്ങളിൽ ഭൂരിഭാഗവും മുലകുടിബന്ധത്തിലുള്ളവർക്കും ബാധകമാണ്.\nഇതനുസരിച്ച്, ഉണിച്ചിര മൊയ്തുവിെൻറകൂടി അമ്മയായി. ചന്ദമ്മനും മന്ദിയും ചിരുതയും മൊയ്തുവിെൻറ സഹോദരങ്ങളും. മൊയ്തു വളർന്നു. കെ. മൊയ്തു മൗലവിയായി, അധ്യാപകനായി, ജമാഅത്തെ ഇസ്ലാമിയുടെ മുതിർന്ന നേതാവായി... പ്രസംഗകനും സാമൂഹിക-സാംസ്കാരിക പ്രവര്‍ത്തകനുമൊക്കെയായി അദ്ദേഹം സംസ്ഥാനമാകെ അറിയപ്പെട്ടു. പക്ഷേ, ഈ വളർച്ചയിലും പ്രശസ്തിയിലും ഉണിച്ചിരമ്മയുടെ മകനാണ് താനെന്ന ബോധ്യം കൈവിട്ടില്ല.\nകാലങ്ങൾ കടന്നുപോയപ്പോൾ മൊയ്തു മൗലവി-റുഖിയ ദമ്പതികൾക്ക് ബഷീർ മുഹ്യിദ്ദീൻ അടക്കം ആറുമക്കളായി. മൊയ്തു മൗലവിയുടെ സഹോദരങ്ങളായ മന്ദിക്ക് നാലുമക്കൾ. കണ്ണൻ, കല്യാണി, ചെറുപ്പത്തിൽ മരിച്ച മറ്റു രണ്ടു മക്കൾ. ചന്ദമ്മന് അഞ്ച് മക്കളുമായി. ചിരുത മരണം വരെ അവിവാഹിതയായി തുടർന്നു.\nതലമുറ കൈമാറി സാഹോദര്യബന്ധം\nഉണിച്ചിരാമ്മയും മൊയ്തു മൗലവി അടക്കമുള്ള അവരുടെ നാലു മക്കളും കാലയവനികക്കുള്ളിൽ മറഞ്ഞു. പക്ഷേ, ഇവർ കൊളുത്തിയ സാഹോദര്യത്തിെൻറ വിളക്കുമരം ഇപ്പോഴും അണയാതെ കത്തുന്നു. അതിെൻറ തെളിച്ചം നിലനിർത്തുന്നതിൽ മൗലവിയുടെ മക്കളായ പരേതനായ അബ്ദുൽ മജീദ്, ആത്തിക്ക, സുബൈദ, സുബൈർ, ബഷീർ, ആയിഷ എന്നിവരും മന്ദിയുടെ മക്കളായ കണ്ണനും കല്യാണിയും നിഷ്കർഷ പുലർത്തിയിരുന്നവരാണ്.\nതാൻ ജനിച്ചത് ഒരു ബലിപെരുന്നാളിനായിരുന്നുവെന്ന് അമ്മ പറഞ്ഞത് കണ്ണേട്ടൻ ഓർക്കുന്നു. ആ സന്തോഷത്തിൽ വീട്ടിൽ പായസം വെച്ചിരുന്നുവത്രെ.കുഞ്ഞുനാളിൽ തയ്യുള്ളതിൽ വീട്ടിൽ പാർക്കുമ്പോൾ കണ്ണേട്ടൻ ഞങ്ങൾക്ക് ഓലപന്തും ഓലപീപ്പിയും ഉണ്ടാക്കി തരുമായിരുന്നുവെന്ന് ബഷീർ മുഹ്യിദ്ദീൻ. ഇന്നും ഒളിമങ്ങാത്ത ബാല്യകാല സ്‌മരണകളിൽ ഇത്തരം വളപ്പൊട്ടുകൾ ഏറെയാണ്. ഞങ്ങൾക്ക് പുര കെട്ടിമേയുമ്പോൾ ബാക്കി വരുന്ന കരിയോലകൾകൊണ്ട് കളിപ്പന്തൽ ഉണ്ടാക്കിതന്നതും കണ്ണേട്ടൻ തന്നെ.\nഉപ്പക്ക് പിന്നാലെ കുടുംബത്തിൽനിന്ന് വിട പറഞ്ഞ മജീദ്ക്കായുടെ കളിക്കൂട്ടായിരുന്നു കണ്ണേട്ടൻ. മീൻ പിടിക്കാനായി കോറോത്തെ കുളത്തിലും നരിപ്പറ്റ തോട്ടിലും കോറോത്ത് താഴെ വയലിലും ചൂണ്ടയിട്ടതും വലയെറിഞ്ഞതും മജീദ്ക്ക എത്ര കൗതുകത്തോടെയാണ് ഓർത്തിരുന്നത്. കൂട്ടിന് അവർക്കൊപ്പം സലാംക്കയും ഹമീദ്ക്കയും കുട്ട്യാലിക്കായും എന്നുമുണ്ടാകും. തൃശൂരിലെ മാളയിൽ നിന്ന് ഉപ്പയുടെ അനിയൻ അബ്ദുസലാം മൗലവിയുടെ മക്കൾ മുഹമ്മദലിയും ഷൗക്കത്തലിയും വീട്ടിൽ വന്നാൽ പിന്നെ കണ്ണേട്ടനും ആഘോഷമാണ്. കിളച്ചുമറിച്ച തൊടിയിലൂടെ സൈക്കിളോട്ടത്തിെൻറ സർക്കസായിരുന്നു എന്നും. സൈക്കിൾ അഭ്യാസിയായ കണ്ണേട്ടനും കൂട്ടിനുണ്ടാവും.\nഅടിയന്തരാവസ്ഥ കാലത്ത് നിരോധിക്കപ്പെട്ട ജമാഅത്തെ ഇസ്ലാമി അംഗമായിരുന്ന ഉപ്പയെ തേടി പാതിരാവിൽ വീട്ടിൽ പൊലീസ് വരുമായിരുന്നു. ഉപ്പ അന്ന് വിദേശത്ത് സന്ദർശന പരിപാടിയിലായിരുന്നു. പ്രസ്ഥാന മാർഗത്തിൽ അറസ്‌റ്റ് വരിക്കാനുള്ള അവസരം നഷ്ടപ്പെട്ടതിലുള്ള സങ്കടം ഉപ്പ പങ്കുവെക്കുമായിരുന്നു. ആ നാളുകളിൽ ഉമ്മാക്കും ഞങ്ങൾ മക്കൾക്കും രാത്രി കാലം കാവലായി കണ്ണേട്ടനും ചാത്തോത്തെ കിട്ടേട്ടനും നാണുവേട്ടനുമാണ് ഉണ്ടാവുക.\nഓണനാളിൽ കണ്ണേട്ടെൻറ അമ്മ മന്ദിയമ്മയും ചിരുതാമ്മയും ഒരുക്കുന്ന ഓണസദ്യയുണ്ണാൻ ഞങ്ങൾ കുളിച്ചൊരുങ്ങി പുറപ്പെടുമായിരുന്നു. കണ്ണേട്ടൻ ഞങ്ങൾക്ക് ഓണത്തിെൻറ ശർക്കരയുണ്ടയും പായസവും കൊണ്ടുവരും. ഓണത്തലേന്ന് തന്നെ ഉപ്പ അവർക്ക് ഓണപ്പുടവയും അരിയും കൊടുത്തയക്കും. ഇന്നും ആ ശീലങ്ങൾ തലമുറകളുടെ സുകൃതമായി തുടരുന്നു. ഉപ്പയാത്രയായിട്ട് പതിമൂന്ന് വർഷങ്ങൾ പിന്നിട്ടപ്പോഴാണ് ചിരുതാമ്മ മൺമറയുന്നത്. രോഗശയ്യയിൽപോലും മുലകുടി പിരിശത്തിെൻറ മധുരമാർന്ന ഓർമകളായിരുന്നു ആ മനസ്സ് നിറയെ.\nബഷീറും സുബൈറും കണ്ണനുമാണ് ഇപ്പോൾ ചിയ്യൂരിൽ താമസിക്കുന്നത്. കല്യാണി തൊട്ടിൽപാലത്തും മജീദിെൻറ കുടുംബം ഫറോക്ക് പേട്ടയിലും ആത്തിക്ക ബാലുശ്ശേരിയിലും താമസമാക്കി. സുബൈദ പൊന്നാനിയിലും ആയിഷ കുറ്റ്യാടിയിലും വീടെടുത്ത് കഴിയുന്നു. കണ്ണനും പരേതനായ മജീദുമായിരുന്നു ഉറ്റ ചങ്ങാതിമാർ. സ്കൂളിലും കളിക്കളങ്ങളിലും ഒരുമിച്ച് വളർന്നവർ. ''ഓന് എന്നേക്കാളും വയസ്സ് കുറവേനും. ഓന പടച്ചോൻ പെട്ടെന്ന് വിളിച്ച്...'' മജീദിനെക്കുറിച്ച് പറയുേമ്പാൾ കണ്ണേട്ടെൻറ കണ്ഠമിടറി. അതുപോലെ ബെസ്റ്റ് ഫ്രൻഡ്സായിരുന്നു കല്യാണിയും സുബൈദയും. വിവാഹിതരായതോടെ രണ്ടുപേരും രണ്ടു സ്ഥലത്തായി. എങ്കിലും വിശേഷദിവസങ്ങളിലും മറ്റും കോറോത്ത് തറവാട്ടിലെത്തുന്ന മക്കളെല്ലാവരും ചാത്തോത്ത് വീട്ടിൽ പോയി കിസ്സ പറഞ്ഞിരിക്കും. കല്യാണിയും ചാത്തോത്തെത്തിയാൽ കോറോത്ത് കയറാതെ തിരിച്ചുപോകില്ല.\nമൊയ്തു മൗലവി മരിക്കുന്നതുവരെ സ്വന്തം പെങ്ങളെപ്പോലെയാണ് ചിരുതയെ പരിചരിച്ചിരുന്നത്. ചിരുതാമ്മ തങ്ങളുടെ സ്വന്തം എളാമ്മയായിരുന്നുവെന്ന് ബഷീർ പറയുന്നു. ഉണിച്ചിരാമ്മയുടെ മക്കളോടും കുടുംബത്തോടുമെല്ലാം നല്ലനിലയില് വര്‍ത്തിക്കണമെന്നത് ഉപ്പയുടെ വസ്വിയ്യത്ത് (അന്തിമോപദേശം) ആയിരുന്നുവെന്നും അദ്ദേഹം പറഞ്ഞു.ഉപ്പയും ചിരുതാമ്മയും കൂട്ടിനില്ലാതെ തനിച്ചായിപ്പോയ ഞങ്ങൾക്കും കണ്ണേട്ടനും ആ നാളുകളിലെ അനുഭവങ്ങളാണ് ഇഴയടുപ്പത്തിെൻറ കണ്ണിയായി മാറുന്നതെന്ന് ബഷീർ.\nഎറണാകുളം മദീന, ദഅ്വ മസ്ജിദുകളിൽ ഖത്വീബ് (പ്രഭാഷകൻ) ആയിരുന്ന ബഷീർ മുഹ്യിദ്ദീൻ കഴിഞ്ഞ ലോക്ഡൗൺ മുതൽ കുറ്റ്യാടി കേന്ദ്രീകരിച്ചാണ് പ്രവർത്തിക്കുന്നത്. പുറക്കാട് സ്വദേശിനി ജലീലയാണ് ഭാര്യ. നാലു മക്കളിൽ മൂത്തവൾ ഹുസ്ന മുംതാസ് വിവാഹിതയാണ്. ഇപ്പോൾ മലേഷ്യ ഇസ്ലാമിക് യൂനിവേഴ്സിറ്റിയിൽ പി.ജിക്ക് പഠിക്കുന്നു. രണ്ടാമത്തെയാൾ തൂബ റുഖിയ ശാന്തപുരം അൽജാമിഅയിൽ അവസാന വർഷ വിദ്യാർഥിയാണ്. മറ്റൊരു മകൾ റുഹ്മ ഫാത്വിമ പ്ലസ്ടു കഴിഞ്ഞു. ഇളയമകൻ മുജ്തബ ആറാം ക്ലാസ് വിദ്യാർഥിയാണ്. കണ്ണേട്ടനും ഭാര്യ കമലക്കും രണ്ടു മക്കൾ. മൂത്തയാൾ സുകേഷ് ടൈൽസ് ജോലിക്കാരനാണ്. മകൾ സുഖിന ഭർത്താവിെൻറ നാടായ കക്കട്ടിലിൽ താമസിക്കുന്നു.\nകെ. മൊയ്തു മൗലവിയും സഹോദരി ചാത്തോത്ത് ചിരുതയും (ഫയൽ ചിത്രം)\nപ്രായത്തിെൻറ അവശതകൾക്കിടയിലും കണ്ണേട്ടൻ കോറോത്തെ മണ്ണിെൻറയും തെങ്ങുകളുടെയും കാര്യത്തിലുള്ള ശ്രദ്ധ കൈവിടാൻ ഒരുക്കമല്ല. പ്രായം ചൂണ്ടിക്കാട്ടി പിന്തിരിപ്പിക്കാൻ വരുന്നവരോട്, ഇത് പണിയും കൂലിയും എന്ന കളത്തിൽ എഴുതിച്ചേർക്കാവുന്ന ഒന്നല്ലെന്നും ഉണിച്ചിരാമ്മയുടെ മക്കളുടെ കുടുംബകാര്യമാണെന്നും പറഞ്ഞ് അദ്ദേഹവും ബഷീറും പുഞ്ചിരി തൂകും. ഈ സ്നേഹത്തിെൻറയും കരുതലിെൻറയും കാഴ്ചകൾ ഓർത്തോർത്തുകൊണ്ടായിരിക്കാം മയ്യഴിപ്പുഴ ഇന്നും മനോഹരിയായി ഇങ്ങനെ ഒഴുകുന്നത്.\nസങ്കടങ്ങളുടെ വേലിയേറ്റങ്ങളിൽ മുങ്ങിത്താഴുമ്പോൾ കോറോത്ത് വീട്ടിലാണ് ഇപ്പോഴും കണ്ണേട്ടൻ ആശ്വാസം കണ്ടെത്തുന്നത്. ഒന്നും ആഗ്രഹിച്ചിട്ടല്ല, പരസ്പരം ചേർന്നുനിൽക്കുമ്പോൾ ലഭിക്കുന്ന ഒരു കരുത്തുണ്ടല്ലോ അതു മാത്രം മതി കണ്ണേട്ടന്. തലമുറകളിലൂടെ കൈമാറ്റം ചെയ്യപ്പെടുന്ന ഇത്തരം ആത്മബന്ധങ്ങൾ പോരേ ഒരു ജീവിതം ധന്യമാകാൻ...എല്ലാ മതിൽക്കെട്ടുകൾക്കുമപ്പുറം ഇത്തരം വാതിലുകൾ മനസ്സിൽനിന്ന് മനസ്സിലേക്ക് ഇനിയും മലർക്കെ തുറക്കപ്പെടട്ടെ...\nTAGS:kannan Brotherhood of generations Brotherhood Basheer Muhiyudheen\nNews Summary - kannan and basheer, Brotherhood of generations


ട്രോളിങ് നിരോധനം നാളെ തീരും; ചാകര കാത്ത് തീരം :: Janmabhumi Daily\nMonday 30 July 2018 1:12 am IST\nനീണ്ടകര പാലത്തിന്റെ തൂണുകളില് ബന്ധിപ്പിച്ചിരിക്കുന്ന ഇരുമ്പുവടം ഫിഷറീസ് വകുപ്പ് അധികൃതര് നീക്കം ചെയ്യുന്നതോടെ ട്രോളിംഗ് ബോട്ടുകള് കൂട്ടത്തോടെ മത്സ്യബന്ധനത്തിനായി കടലിലേക്ക് പോകും. നിരോധന കാലയളവിലാണ് ബോട്ടുകളുടെ അറ്റകുറ്റപണികള് പ്രധാനമായും നടക്കുക.\nകൊല്ലം: 52 ദിവസം നീണ്ടുനിന്ന ട്രോളിങ് നിരോധനം 31ന് അവസാനിക്കും. വറുതിയുടെ നാളുകള് അവസാനിച്ച് തീരത്തിനി ചാകര കൊയ്ത്തിന്റെ തുടക്കമാകുമെന്നാണ് പ്രതീക്ഷ. എല്ലാവര്‍ഷവും 47 ദിവസമായിരുന്നു ട്രോളിങ് ബോട്ടുകള്‍ക്ക് നിരോധനമെങ്കില് ഇത്തവണ അത് 52 ദിവസമായി ദീര്‍ഘിപ്പിക്കുകയായിരുന്നു. കേന്ദ്ര ട്രോളിങ് നയവുമായി ഏകീകരിയ്ക്കുന്നതിന്റെ ഭാഗമായാണ് കാലയളവ് ദീര്‍ഘിപ്പിച്ചത്. ചൊവ്വാഴ്ച്ച അര്‍ധരാത്രി 12ന് ട്രോളിങ് നിരോധനത്തിന് അവസാനമാകും.\nഇത്തവണ മഴ മാറി നില്‍ക്കാത്തത് ബോട്ടുകളുടെ പെയിന്റിങ് ഉള്‍പ്പെടെയുള്ള ജോലികളെ ബാധിച്ചതായി ബോട്ടുടമകള് പറയുന്നു. നാട്ടില് അവധിക്ക് പോയിരുന്ന അന്യ സംസ്ഥാന തൊഴിലാളികള് തിരിച്ചെത്തി തുടങ്ങിയിട്ടുണ്ട്. തുടര്‍ച്ചയായി പെയ്ത അതിശക്തമായ മഴ കടല്‍ജലത്തെ തണുപ്പിച്ച് അത് മത്സ്യപ്രജനനത്തിനും മത്സ്യലഭ്യതയ്ക്കും സഹായകരമാകുമെന്നാണ് മത്സ്യമേഖലയുമായി ബന്ധപ്പെട്ടവര് ചൂണ്ടിക്കാട്ടുന്നത്. കൂടാതെ ട്രോളിങ് നിരോധന കാലയളവ് ദീര്‍ഘിപ്പിച്ചതും ഗുണകരമാകുമെന്ന കണക്കുകൂട്ടലാണ് ഉള്ളത്. അതിനാല് മുന്‍വര്‍ഷങ്ങളെ അപേക്ഷിച്ച് ഇത്തവണ ചാകര കൊയ്ത്ത് ഉണ്ടാകുമെന്ന പ്രതീക്ഷയിലാണ് തീരദേശ ജനത.\nബോട്ടുകള് വന്ന് തുടങ്ങുന്നതോടെ നീണ്ടകര, ശക്തികുളങ്ങര ഹാര്‍ബറുകളും സജീവമാകും. അടച്ചിട്ടിരിക്കുന്ന ഡീസല് പമ്പുകളും, ഐസ് പ്ലാന്റുകളും പ്രവര്‍ത്തനം ആരംഭിക്കും. അതേസമയം തുടര്‍ച്ചയായി ഉണ്ടാകുന്ന കാറ്റും കടല്‍ക്ഷോഭവും മത്സ്യബന്ധന മേഖലയ്ക്ക് തിരിച്ചടിയാകുമോ എന്ന ആശങ്കയും നിലനില്‍ക്കുന്നു.\nട്രോളിങ് നിരോധനം: സംസ്ഥാന സര്‍ക്കാര് ശ്രമിച്ചത് തീരമേഖലയിലെ സംഘര്‍ഷത്തിന്


Dileep is so much busy with number of films - Malayalam Filmibeat\nബിസിനസും സിനിമകളും, ദിലീപിന് നിന്നു തിരിയാന് സമയമില്ല!!\n| Updated: Tuesday, September 15, 2015, 11:11 [IST]\nഇടയ്‌ക്കൊന്ന് പതറിയെങ്കിലും ജനപ്രിയ നായകന് ദിലീപ് വീണ്ടും തന്റെ ജനപ്രിയതയിലേക്ക് തിരിച്ചുകയറുകയാണ്. സിനിമകളും ബിസിനസുമൊക്കെയായി ദിലീപിന് നിന്ന് തിരിയാന് നേരമില്ലെന്നാണ് നടനോട് അടുത്ത വൃത്തങ്ങള് പറയുന്നത്.\nജീത്തു ജോസഫ്, സിദ്ദിഖ്-ലാല്, റാഫി തുടങ്ങിയ പ്രമുഖ സംവിധായകര്‍ക്കൊപ്പം നവാഗതരും ദിലീന്റെ ഡേറ്റിനായി കാത്തിരിക്കുകയാണ്. വന്ന് വന്നിപ്പോള് ദിലീപിന് ഡേറ്റില്ലാതെയായിരുക്കുകയാണെന്നാണ് കേള്‍ക്കുന്നത്. ദിലീപിന്റെ പുതിയ ചിത്രങ്ങളേതൊക്കെയാണെന്ന് നോക്കാം,\nറിലീസിനൊരുങ്ങി നില്‍ക്കുന്ന ദിലീപ് ചിത്രമാണ് ലൈഫ് ഓഫ് ജോസൂട്ടി. മൈ ബോസിന് ശേഷം ദിലീപിനെ നായകനാക്കി ജീത്തു ജോസഫ് സംവിധാനം ചെയ്യുന്ന ചിത്രത്തില് രചന നാരായണന് കുട്ടിയും ജ്യോതി കൃഷ്ണയുമാണ് നായികമാര്. ട്വിസ്‌റ്റോ സസ്‌പെന്‍സോ ഒന്നും തന്നെയില്ലാതെ ജോസൂട്ടിയുടെ കഥ പറയുന്ന ചിത്രത്തില് ദിലീപ് ആരാധകര്‍ക്ക് നവലിയ പ്രതീക്ഷയാണുള്ളത്\nഷാഫി സംവിധാനം ചെയ്യുന്ന ടു കണ്‍ട്രീസ് എന്ന ചിത്രത്തിലാണ് ദിലീപ് ഇപ്പോള് അഭിനയിച്ചുവരുന്നത്. കാനഡയിലും എറണാകുളത്തുമായി ചിത്രീകരിച്ച ചിത്രത്തില് മംമ്ത മോഹന്‍ദാസാണ് നായിക. രാജപുത്ര രഞ്ജിത്ത് നിര്‍മിയ്ക്കുന്ന ചിത്രത്തിന്റെ ഷൂട്ടിങ് ഈ മാസം അവസാനമാകുമ്പോഴേക്കും പൂര്‍ത്തിയാവും\nചെറിയൊരു ഇടവേളയ്ക്ക് ശേഷം സിദ്ദിഖ്-ലാല് കൂട്ടുകെട്ട് വീണ്ടും ഒന്നിക്കുന്ന ചിത്രമാണ് കിങ് ലയര്. സിദ്ദിഖ് കഥയും തിരക്കഥയുമെഴുതി ലാല് സംവിധാനം ചെയ്യുന്ന ചിത്രത്തില് പ്രേമം ഫെയിം മഡോണ സെബാസ്റ്റിയനാണ് ജനപ്രിയനായകന്റെ നായിക. വാഴക്കുഴി ഫിലിംസിന്റെ ബാനറില് ഔസേപ്പച്ചനാണ് ചിത്രം നിര്‍മിയ്ക്കുന്നത്.\nകിങ് ലയറിന് ശേഷം സുന്ദര് ദാസ് സംവിധാനം ചെയ്യുന്ന വെല്‍ക്കം ടു സെന്‍ട്രല് ജയില് എന്ന ചിത്രത്തില് അഭിനയിക്കും. വൈശാഖ സിനിമയുടെ ബാനറില് വൈശാഖ് രാജന് നിര്‍മിയ്ക്കുന്ന ചിത്രത്തിന് രചന നിര്‍വ്വഹിയ്ക്കുന്നത് ബെന്നി പി നായരമ്പലാണ്.\nരതീഷ് അമ്പാട്ടിന്റെ കുമാര സംഭവം എന്ന ചിത്രത്തിലാണ് അത് കഴിഞ്ഞ് ജനപ്രിയ നായകന് അഭിനയിക്കുക. ഏഴു സുന്ദര രാത്രികള് എന്ന ചിത്രത്തിന്റെ നിര്‍മാതാക്കളിലൊരാളായ രതീഷ്- ലാല് ജോസ്, ശ്യാമപ്രസാദ്, ബ്ലസി, രഞ്ജിത്ത് തുടങ്ങിയ പ്രമുഖ സംവിധായകരുടെ സഹസംവിധായകനായിരുന്നു. മുരളി ഗോപി രചന നിര്‍വഹിയ്ക്കുന്ന ചിത്രത്തിലൂടെ തമിഴ് താരം സിദ്ധാര്‍ത്ഥ് മലയാളത്തില് അരങ്ങേറ്റം കുറിയ്ക്കുന്നു എന്ന പ്രത്യേകതയുമുണ്ട്.\nവി എം വിനുവിന്റെ അസോസിയേറ്റായിരുന്ന ബൈജു രാജിന്റെ രചനയില് ജോമോന് സംവിധാനം ചെയ്യുന്ന ദി ലെജന്റ് എന്ന ചിത്രത്തിലും നായകന് ദിലീപാണ്. ഈ ചിത്രത്തിന് അടുത്ത വര്‍ഷത്തേക്കാണ് ദിലീപ് ഡേറ്റ് നല്‍കിയിരിക്കുന്നത്.\nകോടി രാമകൃഷ്ണന് സംവിധാനം ചെയ്യുന്ന സായി ബാബയാണ് ദിലീപിന്റെ മറ്റൊരു ചിത്രം. സായി ബാബയുടെ ജീവിതം ആസ്പദമാക്കിയൊരുക്കുന്ന ചിത്രം വിവിധ ഭാഷകളിലായിട്ടാണ് ഒരുക്കുന്നത്. ഈ ചിത്രവും അടുത്ത വര്‍ഷത്തെ കണക്കിലാണ്\nപ്രശസ്ത ഛായാഗ്രഹകനായിരുന്ന രാമചന്ദ്ര ബാബു സംവിധാനം ചെയ്യുന്ന ചിത്രത്തില് അടുത്ത വര്‍ഷം ഏപ്രിലിലാണ് ദിലീപ് ഡേറ്റ് നല്‍കിയിരിക്കുന്നത്. സനല് തോട്ടം നിര്‍മിയ്ക്കുന്ന ഇനിയും പേരിട്ടിട്ടില്ലാത്ത ഈ ചിത്രത്തിന് രചന നിര്‍വ്വഹിയ്ക്കുന്നത് റാഫിയാണ്\nലാല് ജോസിന്റെ ഒരു ചിത്രത്തില് ദിലീപ് കരാറൊപ്പിട്ടതായി വാര്‍ത്തകളുണ്ട്. അതിനൊപ്പം ചില നവാഗത സംവിധായകരും ജനപ്രിചയ നായകന്റെ ഡേറ്റിനായി കാത്തിരിക്കുകയാണത്രെ.\nRead more about: malayalam film actor dileep life of josutty two countries king lair the legend മലയാളം സിനിമ നടന് ലൈഫ് ഓഫ് ജോസൂട്ടി ടു കണ്‍ട്രീസ് കിങ് ലയര് ദി ലെജന്റ്\nDileep is so much busy with number of films like Two Countries, King Lair, The Legent and etc...


‘അതിജീവനം കേരളീയം’ പദ്ധതി; കുടുംബശ്രീ വഴി 50,000 പേർക്ക് ഈ വർഷം തൊഴിൽ - തൊഴിൽ വാർത്തകൾ\n‘അതിജീവനം കേരളീയം’ പദ്ധതി; കുടുംബശ്രീ വഴി 50,000 പേർക്ക് ഈ വർഷം തൊഴിൽ\nമുഖ്യമന്ത്രിയുടെ ലോക്കൽ എംപ്ലോയ്മെൻറ് അഷ്വറൻസ് പ്രോഗ്രാമിന്റെ ഭാഗമായി കുടുംബശ്രീ മുഖേന 50,000 പേർക്ക് ഈ വർഷം തൊഴിൽ നൽകാൻ ‘അതിജീവനം കേരളീയം’ എന്ന പേരിൽ പദ്ധതി നടപ്പാക്കുമെന്ന് മുഖ്യമന്ത്രി പിണറായി വിജയൻ അറിയിച്ചു. റീബിൽഡ് കേരളയുടെ ഭാഗമായി 145 കോടി രൂപയും പ്ലാൻ ഫണ്ടിനത്തിലായി 20.50 കോടി രൂപയുമാണ് ഈ പദ്ധതിക്കായി ചെലവഴിക്കുക. ഈ പദ്ധതിക്ക് പ്രധാനമായും അഞ്ച് ഉപഘടകങ്ങൾ ഉണ്ടാകും.\n‘അതിജീവനം കേരളീയം’ പദ്ധതി; കുടുംബശ്രീ വഴി 50,000 പേർക്ക് ഈ വർഷം തൊഴിൽ Reviewed by തൊഴിൽ വാർത്തകൾ on August 27, 2020 Rating: 5


തുടര്‍ച്ചയായി രാഷ്ട്രീയ കൊല: പ്രതിഷേധം ശക്തമാക്കാന് സി.പി.എം\nകഴിഞ്ഞ ദിവസമാണ് തൃശൂർ കുന്നംകുളം ചിറ്റിലങ്ങാട് സി.പി.എം ബ്രാഞ്ച് സെക്രട്ടറിയായ സനൂപിനെ കുത്തിക്കൊലപ്പെടുത്തുന്നത്.\n06 Oct, 2020 at 02:38 AM\nതൃശൂരില് പാര്‍ട്ടി ബ്രാഞ്ച് സെക്രട്ടറി സനൂപിനെ കൊലപ്പെടുത്തിയ സംഭവത്തില് സി.പി.എം പ്രതിഷേധം സംഘടിപ്പിക്കുന്നു. കോവിഡ് മാനദണ്ഡങ്ങള്‍ക്ക് പാലിച്ച് എല്ലാ ബ്രാഞ്ചുകളിലുമാണ് പ്രതിഷേധം സംഘടിപ്പിക്കുന്നത്. സി.പി.എം പ്രവര്‍ത്തകരെ തുടര്‍ച്ചയായി കൊലചെയ്യുന്നത് രാഷ്ട്രീയ വിഷയമാക്കി ഉയര്‍ത്താനാണ് സി.പി.എം തീരുമാനം. കുറ്റക്കാര്‍ക്കെതിരെ കര്‍ശന നടപടിയെടുക്കാന് മുഖ്യമന്ത്രിയും നിര്‍ദ്ദേശം നല്‍കിയിട്ടുണ്ട്.\nകഴിഞ്ഞ ദിവസമാണ് തൃശൂർ കുന്നംകുളം ചിറ്റിലങ്ങാട് സി.പി.എം ബ്രാഞ്ച് സെക്രട്ടറിയായ സനൂപിനെ കുത്തിക്കൊലപ്പെടുത്തുന്നത്. സനൂപിനൊപ്പമുണ്ടായിരുന്ന അഭിജിത്ത്, ജിതിൻ വിബു എന്നിവർക്കാണ് പരിക്കേറ്റു. കൊല നടത്തിയത് ആര്‍എസ്എസ്സും ബജ്റംഗദളുമാണെന്ന് സിപിഎം ആരോപിച്ചു.\nചിറ്റിലങ്ങാട് നന്ദൻ, ശ്രീരാഗ്, സതീഷ്, അഭയരാജ് എന്നിവരുടെ നേതൃത്വത്തിലായിരുന്നു ആക്രമണമെന്നണ് പരുക്കേറ്റവര് മൊഴി നല്‍കിയിരുന്നു. സനൂപിനെ കുത്തിയത് നന്ദനാണെന്നും മൊഴിയുണ്ട്. ക്രിമിനൽ പശ്ചാത്തലമുള്ള ഇയാൾ ഒട്ടേറെ കേസുകളിൽ പ്രതിയാണ്.\nCPMsanoopSanoop deathSanoop murder


ശ്രീലങ്കയില് അടിയന്തരാവസ്ഥ പ്രഖ്യാപിച്ചു – Chandrika Daily\nBy chandrika Tuesday March 6, 2018 14:48 pm\nകൊളംബോ: വര്‍ഗ്ഗീയലഹളയെ തുടര്‍ന്ന് ശ്രീലങ്കയില് അടിയന്തരാവസ്ഥ പ്രഖ്യാപിച്ചു. കലാപം തടയാന് വേണ്ടിയാണ് നടപടി എന്നാണ് അധികൃതരുടെ വിശദീകരണം. രാജ്യത്തിന്റെ പലഭാഗത്തും ബുദ്ധമതക്കാരും മുസ്‌ലിംകളും തമ്മില് ഏറ്റുമുട്ടിയിരുന്നു. പ്രസിഡന്റ്…\nകൊളംബോ: വര്‍ഗ്ഗീയലഹളയെ തുടര്‍ന്ന് ശ്രീലങ്കയില് അടിയന്തരാവസ്ഥ പ്രഖ്യാപിച്ചു. കലാപം തടയാന് വേണ്ടിയാണ് നടപടി എന്നാണ് അധികൃതരുടെ വിശദീകരണം. രാജ്യത്തിന്റെ പലഭാഗത്തും ബുദ്ധമതക്കാരും മുസ്‌ലിംകളും തമ്മില് ഏറ്റുമുട്ടിയിരുന്നു.\nപ്രസിഡന്റ് മൈത്രിപാല സിരിസേനയുടെ നേതൃത്വത്തില് ചേര്‍ന്ന യോഗത്തിനുശേഷമാണ് അടിയന്താരവസ്ഥ പ്രഖ്യാപിച്ചത്. സംഘര്‍ത്തെ തുടര്‍ന്ന് കഴിഞ്ഞ ദിവസം രാജ്യത്തിന്റെ പല പ്രധാനപ്പെട്ട നഗരങ്ങളിലും നിരോധനാജ്ഞ പ്രഖ്യാപിച്ചിരുന്നു. അതിന് പിന്നാലെയാണ് അടിയന്തരാവസ്ഥ പ്രഖ്യാപിച്ചു കൊണ്ടുള്ള നീക്കം.\nCategories: Culture, More, Views Tags: Srilanka


ലണ്ടൻ ഭീകരാക്രമണം: മുസ്‌ലിം രാജ്യങ്ങളിൽ നിന്നുള്ള യാത്രാവിലക്ക് പുനഃസ്ഥാപിക്കണമെന്ന ആവശ്യം ശക്തമാക്കി ട്രംപ്-Donald Trump criticised for using London attacks to promote his Muslim travel ban\nDonald Trump Criticised For Using London Attacks To Promote His Muslim Travel Ban\n'നമുക്ക് നമ്മുടെ അവകാശങ്ങള് കോടതിയിൽ നിന്ന് തിരിച്ചുകിട്ടണം. കൂടുതല് സുരക്ഷയ്ക്കായി നമുക്ക് യാത്രാ വിലക്ക് ഏര്‍പ്പെടുത്തേണ്ടതുണ്ട്'\nJune 04, 2017 02:15:45 pm\nവാഷിങ്ടണ്: ലണ്ടന് ഭീകരാക്രമണത്തിന് പിന്നാലെ ആറ് മുസ്‌ലിം രാജ്യങ്ങളില് നിന്നുള്ള പൗരന്‍മാർക്കേർപ്പെടുത്തിയ വിലക്ക് പുനഃസ്ഥാപിക്കണം എന്ന ആവശ്യം ശക്തമാക്കി അമേരിക്കന് പ്രസിഡന്റ് ഡൊണാള്‍ഡ് ട്രംപ് രംഗത്ത്. ട്വിറ്ററിലൂടെയാണ് ട്രംപ് ഇക്കാര്യം ആവശ്യപ്പെട്ടത്. മുസ്‌ലിം രാജ്യങ്ങളില് നിന്നുള്ളവർക്ക് ഏർപ്പെടുത്തിയ വിലക്കാനുള്ള ട്രംപിന്റെ നീക്കത്തിന് കോടതികളിൽ നിന്ന് തിരിച്ചടി നേരിട്ടിരുന്നു. വിലക്കേര്‍പ്പെടുത്തുന്ന തീരുമാനം പുനഃസ്ഥാപിക്കണമെന്നാവശ്യപ്പെട്ട് ട്രംപ് ഭരണകൂടം ഈയാഴ്ച ആദ്യം സുപ്രീം കോടതിയെ സമീപിച്ചിരുന്നു.\n”നമ്മള് കൂടുതല് കരുതലോടെയിരിക്കണം. നിയമം കൂടുതല് കര്‍ക്കശമാകണം. നമുക്ക് നമ്മുടെ അവകാശങ്ങള് കോടതിയിൽ നിന്ന് തിരിച്ചുകിട്ടണം. കൂടുതല് സുരക്ഷയ്ക്കായി നമുക്ക് യാത്രാ വിലക്ക് ഏര്‍പ്പെടുത്തേണ്ടതുണ്ട്” എന്നായിരുന്നു ട്രംപിന്റെ ട്വീറ്റ്.\nലണ്ടന് ഭീകരാക്രമണ ഇരകള്‍ക്ക് പിന്തുണ പ്രഖ്യാപിച്ച് ട്വീറ്റ് ചെയ്തതിന് ശേഷമാണ് ട്രംപ് യാത്രാവിലക്ക് എടുത്തിട്ടത്. ‘അമേരിക്കയ്ക്ക് ചെയ്യാന് കഴിയുന്ന ഏത് സഹായവും ഞങ്ങള് ചെയ്യും. ഞങ്ങള് നിങ്ങളോടൊപ്പമുണ്ട്. ദൈവം അനുഗ്രഹിക്കട്ടെ’ എന്നായിരുന്നു ട്രംപിന്റെ ആദ്യ ട്വീറ്റ്.\nഇത്തരം ആക്രമണങ്ങള് സാധാരണ ജനങ്ങളെയാണു ലക്ഷ്യമിടുന്നതെന്ന് യു.എസ് സ്റ്റേറ്റ് ഡിപ്പാര്‍ട്ട്‌മെന്റ് പ്രതികരിച്ചു. യുകെ ആവശ്യപ്പെട്ടാല് എന്തു സഹായവും നല്‍കാന് അമേരിക്ക തയാറാണെന്നും സ്റ്റേറ്റ് ഡിപ്പാര്‍ട്ട്‌മെന്റ് പറഞ്ഞു.\nTags: Donald Trump, London


കല്യാണ്‍മാർഗിലെ മോദിക്കുവേണ്ടി ജന്തർമന്തറിൽ ഒരു സ്ത്രീയുടെ കാത്തിരിപ്പ് : Deepika.com National News\nന്യൂഡൽഹി: ലോക് കല്യാണ് മാർഗിൽനിന്ന് ഒരു ദിവസം മോദിജി ഇറങ്ങിവന്നു തന്നെ കല്യാണം കഴിക്കും എന്നു തന്നെയാണ് ശാന്തിയുടെ വിശ്വാസം. അതിനായി ഡൽഹിയിലെ സമരഭൂമിയായ ജന്തർമന്തറിൽ കണ്ണുംനട്ട് കാത്തിരിക്കുകയാണ് ജയ് ജ്യോതി ശർമയെന്ന നാല്പതുകാരി. ഗുജറാത്തിൽ ജശോദ ബെൻ എന്നൊരു സ്ത്രീ പ്രാർഥനയും തീർഥാടനവുമായി കാത്തിരിക്കുന്നതിനെക്കുറിച്ചു ചോദിച്ചപ്പോൾ അതൊന്നും തനിക്കറിയേണ്ട മോദിജിയെ താൻ തന്നെ കല്യാണം കഴിക്കുമെന്നാണു ശാന്തി പറയുന്നത്.\nജയ്പൂരിൽ തന്‍റെ പേരിൽ ഒരുപാടു ഭൂമിയുണ്ട്. അതൊക്കെ വിറ്റ് മോദിക്ക് കുറെ സമ്മാനങ്ങൾ വാങ്ങിക്കൊടുക്കണം എന്നതുൾപ്പെടെ സകല തയാറെടുപ്പുകളോടും കൂടിയാണ് ശാന്തി ഇറങ്ങിത്തിരിച്ചിരിക്കുന്നത്. ശാന്തി സമരമിരിക്കുന്ന ജന്തർമന്തറിൽ നിന്നും നടന്നെത്താവുന്ന ദൂരത്താണ് പ്രധാനമന്ത്രി മോദി താമസിക്കുന്ന ലോക് കല്യാണ്‍മാർഗിലെ വസതി. പല കോമാളിത്തരങ്ങളും അരങ്ങേറുന്ന ജന്തർമന്തറിലാണ് ശാന്തിയുടെ സമരപ്പന്തൽ. തൊട്ടടുത്ത് തന്നെ ഡൽഹി മുഖ്യമന്ത്രി ആക്കണമെന്ന ആവശ്യവുമായി ദീർഘനാൾ സമരത്തിൽ ഏർപ്പെട്ടിരിക്കുന്ന മലയാളി പൂജ നായരുമുണ്ട്. സമീപത്ത് കേരള, ദേശീയ രാഷ്‌ട്രീയ സാഹചര്യങ്ങൾ മാറുന്നതനുസരിച്ച് അടിക്കടി സമര ലക്ഷ്യങ്ങളിലും മാറ്റം വരുത്തുന്ന പൂജ പറയുന്നത് ശാന്തിയുടെ സമരം തികച്ചും ന്യായമാണെന്നാണ്. എന്നാൽ, താൻ പൂജയെ പോലെ അല്ലെന്നും തന്‍റെ തലയ്ക്കൊരു തകരാറുമില്ലെന്നാണ് ശാന്തി സ്വകാര്യമായി പറഞ്ഞത്.\nസെപ്റ്റംബർ എട്ടിനാണ് ശാന്തി സമരം തുടങ്ങിയത്. ഏകനായ പ്രധാനമന്ത്രി നരേന്ദ്ര മോദിക്ക് ഒരു കൈത്താങ്ങാകുകയാണ് ലക്ഷ്യം.\nമുൻപൊരിക്കൽ വിവാഹിതയായതാണ്. എന്നാൽ, ആ ബന്ധം അധികാലം നീണ്ടു പോയില്ല. 20 വയസുള്ള ഒരു മകളുണ്ട്.\nചെറിയ സമരപ്പന്തലിൽ മോദിയുടെ വലിയ ചിത്രമൊക്കെ വച്ചാണ് ഇരിപ്പ്. ജന്തർമന്തറിലെ സമരപ്പന്തലുകൾ രാംലീല മൈതാനത്തേക്കു മാറ്റണമെന്ന ഹരിത ട്രൈബ്യൂണലിന്‍റെ വിധി അറിഞ്ഞതിനു ശേഷം അൽപം ആശങ്കയിലാണു ശാന്തി. ഇവിടെ നല്ല സൗകര്യമാണ്. അടുത്തുള്ള ഗുരുദ്വാരയിൽ നിന്നു നല്ല ഭക്ഷണം കിട്ടും. രാംലീലയിലെ ചൂട് സഹിക്കാനാകില്ലെന്നും ശാന്തി പറയുന്നു.\nശ്രീനഗർ:ജമ്മു-കാഷ്മീരിലെ ഷോപ്പിയാനിൽ ഹിസ്ബുൾ മുജാഹിദ്ദീൻ ഭ...


കേരളത്തിൽ കാലാകാലങ്ങളായി പ്രചരിച്ചു പോരുന്ന ഐതിഹ്യങ്ങളിലൊന്നായ പറയി പെറ്റ പന്തിരുകുലത്തിലെ അംഗമാണ് നാറാണത്ത് ഭ്രാന്തൻ. കേവലം ഒരു ഭ്രാന്തൻ എന്നതിലുപരി ഒരു അവതാരമായാണ് അദ്ദേഹത്തെ സങ്കൽപിച്ചുപോരുന്നത്. പാലക്കാട് ജില്ലയിലെ ചെത്തല്ലൂരിൽ അത്തിപ്പറ്റ കുന്നിനടുത്തുള്ള നാരായണമംഗലത്ത് (ആമയൂർ മന) ആണ് അദ്ദേഹം വളർന്നത് എന്നു കരുതപ്പെടുന്നു. പിന്നീട് പഠനത്തിനായി പട്ടാമ്പി രായിരനല്ലൂരുള്ള തിരുവേഗപ്പുറ ഇല്ലത്തു വന്നു മലയുടെ മുകളിലേക്ക് ഒരു വലിയ കരിങ്കല്ലുരുട്ടിക്കയറ്റി അതിനെ താഴോട്ടു തള്ളിയിട്ട് കൈകൊട്ടിച്ചിരിക്കുകയാണ് ഇദ്ദേഹത്തിന്റെ പ്രധാന പ്രവൃത്തി.\n↑ ഡോ.രാജൻ ചുങ്കത്ത്, പന്തിരുകുലത്തിന്റെ പിൻ ഗാമികൾ, മാതൃഭൂമി ബുക്സ്. 2010.\n"https://ml.wikipedia.org/w/index.php?title=നാറാണത്ത്_ഭ്രാന്തൻ&oldid=3751534" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 20 ജൂൺ 2022, സമയം: 06:20\nഈ താൾ അവസാനം തിരുത്തപ്പെട്ടത്: 06:20, 20 ജൂൺ 2022.


BUSINESS | ഈവനിംഗ് കേരള | Page 19\nകൊച്ചി: സ്വര്‍ണ വിലയില് ഇന്ന് കുറവ് രേഖപ്പെടുത്തി. പവന് 80 രൂപ കുറഞ്ഞ് 23,040 രൂപയിലും ഗ്രാമിന് 10 രൂപ താഴ്ന്ന് 2,880 രൂപയിലുമാണ് വ്യാപാരം പുരോഗമിക്കുന്നത്.\nരണ്ടു ദിവസത്തിന് ശേഷമാണ് വിലയില് മാറ്റമുണ്ടായിരിക്കുന്നത്. മേയ് മാസത്തിലെ ഏറ്റവും കുറഞ്ഞ നിരക്കാണിത്.\nഐഒസി പാചക വാതക സിലിഡറുകള്‍ക്ക് സുരക്ഷാ കവചം വരുന്നു\nഇന്ത്യന് ഓയില് കോര്‍പ്പറേഷന് പാചക വാതക സംഭരണികള്‍ക്ക് ലോകോത്തര സുരക്ഷാ കവചം ഒരുക്കുന്നു. മൗണ്ടഡ് സ്റ്റോറേജ് സുരക്ഷാ സംവിധാനമാണ് ഉദയംപേരൂര് പ്ലാന്റിലെ ബുള്ളറ്റ് കാപ്‌സ്യൂളുകള്‍ക്കായി ഐ.ഒ.സി പുതുതായി ഒരുക്കിയിട്ടുള്ളത്\nപേരുപോലെ തന്നെ ഭൂമിക്കു മുകളിലെ ഒരു ചതുരന് മലയാണ് മൗണ്ടന് സ്റ്റോറേജ് സംവിധാനം. പുതിയ പാചകവാതക സംഭരണികള് ഐ.ഒ.സി സൂക്ഷിച്ചിരിക്കുന്നത് ഈ ആധുനിക നിവറയ്ക്കുള്ളിലാണ്. ഇവിടെ പാചകവാതകം നിറച്ച കാപ്‌സ്യൂളുകള് തുറസ്സായ സ്ഥലങ്ങളില് സൂക്ഷിക്കുന്നതിനു പകരം, പൂര്‍ണ്ണമായും മണ്ണുകൊണ്ടോ, സമാനമായ വസ്തുക്കള് കൊണ്ടോ ആവരണം ചെയ്യപ്പെട്ടിരിക്കും.\n2 മീറ്റര് കനത്തിലുള്ള മണല് കവചമാണ് ഉദയം പേരൂര് സംഭരണിയിലെ സംരക്ഷണകവചം. ഇതുമൂലം എല്.പി.ജി. ചൂടായി ഉണ്ടാകുന്ന അപകട സാദ്ധ്യതകള് പൂര്‍ണ്ണമായും ഒഴിവാക്കപ്പെടുന്നു. എങ്കിലും പിഴവില്ലാത്ത സുരക്ഷയ്ക്കായി അത്യാധുനിക സ്പ്ലിംഗഌ സംവിധാനങ്ങളും മൗണ്ടന് സ്റ്റോറേജിനു അകത്തും പുറത്തും ഒരുക്കിയിട്ടുണ്ട്.\nഅരമീറ്റര് ഘനത്തിലുള്ള കോണ്‍ക്രീറ്റ് ഭിത്തിയുടെ സംരക്ഷണ വലയം അഗ്‌നിബാധയേയും, പ്രകൃതി ദുരന്തങ്ങള് വരെയും ചെറുക്കാന് പ്രാപ്തമാണ്. ഇതിനൊക്കെ പുറമെയാണ് ഫയര് സുരക്ഷിത റിമോട്ട് ഓപ്പറേറ്റഡ് വാല്‍വ്, ഓഡിയോ വിഷ്വല് സൂചനയുള്ള ഹൈ അലാറം, റിമോട്ട് റീഡ് ഉപയോഗിച്ചുള്ള അള്‍ട്രാസോണിക് ലെവല് ഗേജ് തുടങ്ങിയ അത്യാധുനിക സുരക്ഷാ സംവിധാനങ്ങളും ഒരുക്കിയിട്ടുള്ളത്.\n25 മീറ്റര് ആഴത്തിലും, 1000 മില്ലി മീറ്റര് വ്യാസത്തിലുമുള്ള 390 കോണ്‍ക്രീറ്റ് തൂണുകളിലുമാണ് മൗണ്ടഡ് സ്റ്റോറേജ് സ്ഥാപിച്ചിരിക്കുന്നത്. 1200 മെട്രിക് ടണ് ശേഷിയുള്ള മൂന്നു ക്യാപ്‌സുളുകളാണ് ഈ സംഭരണിയില് സുരക്ഷിതമായി വിശ്രമിക്കുന്നത്.\nന്യൂഡല്‍ഹി: മാര്‍ച്ചില് അവസാനിച്ച പാദത്തില് റിലയന്‍സ് ജിയോ 510 കോടി രൂപ അറ്റാദായം നേടി. മുന് പാദത്തെ അപേക്ഷിച്ച് 1.20 ശതമാനമാണ് വര്‍ധന.\nഒക്ടോബര്-ഡിസംബര് പാദത്തില് 504 കോടി രൂപയായിരുന്നു കമ്പനിയുടെ ലാഭം. 3.60 ശതമാനം അധികവരുമാനവും കമ്പനിക്ക് നേടാനായി. വരുമാനം 7,120 കോടിയായി വര്‍ധിച്ചു.\nശരാശരി ഒരു ഉപഭോക്താവില് നിന്ന് കമ്പനിയ്ക്ക് ലഭിക്കുന്ന വരുമാനം 137.10 രൂപയാണ്. നേരത്തെ ഇത് 154 രൂപയായിരുന്നു. ജനുവരിയില് താരിഫില് മാറ്റംവരുത്തിയതിനെ തുടര്‍ന്നാണ് ഇതില് കുറവുണ്ടായത്.\nസ്വര്‍ണ വില: പവന് 80 രൂപ കൂടി, 23240 രൂപയായി\nകൊച്ചി: സ്വര്‍ണ വില ഇന്ന് കൂടി. പവന് 80 രൂപയാണ് ഇന്ന് വര്‍ധിച്ചത്. വെള്ളിയാഴ്ച പവന് 120 രൂപ കുറഞ്ഞ ശേഷമാണ് ഇന്ന് വില വര്‍ധനയുണ്ടായത്. പവന് 23,240 രൂപയിലും ഗ്രാമിന് 2,905 രൂപയിലുമാണ് വ്യാപാരം പുരോഗമിക്കുന്നത്


യു എസ് സൈന്യം ഇറാഖിനുള്ളിലേയ്ക്ക് | US troops meet little resistance in southern Iraq - Malayalam Oneindia\n36 min ago വി.ടി.എം എൻ.എസ്.എസ് കോളേജിൽ സംഘർഷം;5വിദ്യാർത്ഥിനികളടക്കം നിരവധി പേർക്ക് പരിക്ക്\n44 min ago ആരോഗ്യത്തിൽ നമ്പർ വൺ ആയി കേരളം! കേരളത്തെ ഉപദേശിച്ച യോഗിയുടെ യുപി പിന്നിൽ, നീതി ആയോഗ് റിപ്പോർട്ട്\nയു എസ് സൈന്യം ഇറാഖിനുള്ളിലേയ്ക്ക്\nതെക്കന് ഇറാഖ്: സഖ്യ സേന ഇറാഖിലേയ്ക്ക് വ്യോമ ആക്രമണം നടത്തുന്നതിന് പുറമേ കരമാര്‍ഗ്ഗമുള്ള ആക്രമണവും തുടങ്ങി. തെക്കന് ഇറാഖിന്റെ മരുഭൂമി പ്രദേശത്തുകൂടി ബാഗ്ദാദിലേയ്ക്ക് നീങ്ങുകയാണ് യു എസിന്റെ ഏഴാം കാവല്‍റി. സൈനികരും ഒട്ടേറെ ടാങ്കുകളുമുള്ള സൈനിക വ്യൂഹമാണ് ഏഴാം കാവല്‍റി.\nവിവിധ ചെറുസംഘങ്ങളിലായി 20,000 ലേറെ പട്ടാളക്കാരാണ് ഈ സംഘത്തിലുള്ളത്. ആക്രമണത്തില് ഇറാഖ് ജനതയ്ക്ക് കാര്യമായി വിഷമമുണ്ടാകാതിരിയ്ക്കാനാണ് സൈന്യം ഈ മരുഭൂമി വഴി ബാഗ്ദാദിലേയ്ക്ക് നീങ്ങാന് തീരുമാനിച്ചത്.\nമാര്‍ച്ച് 20 വ്യാഴാഴ്ച രാത്രി എട്ട് മണിയ്ക്കാണ് ഈ സൈനിക വ്യൂഹം യാത്ര തുടങ്ങിയത്. ഇറാഖിന്റെ ഭാഗത്ത് നിന്ന് കാര്യമായ ചെറുത്തു നില്‍പ്പുകള് ഒന്നും തന്നെ ഇവര്‍ക്ക് നേരിടേണ്ടി വന്നില്ല. ഇറാഖിലേയ്ക്ക് നീങ്ങുന്നതിനിടയ്ക്ക് യു എസ് സേന നടത്തിയ ആക്രമണത്തില് മൂന്ന് ഇറാഖ് സൈനികര് മരിച്ചതായി കരുതുന്നു. ഒരു ഇറാഖ് സൈനിക പോസ്റ് തകര്‍ത്തപ്പോഴാണ് ഇത് സംഭവിച്ചത്.\nസൈനികര്‍ക്കുള്ള അവശ്യ സാധനങ്ങള് അടങ്ങുന്ന ട്രക്കും ഇറാഖിലേയ്ക്ക് നീങ്ങുന്ന സൈന്യ വ്യൂഹത്തിനൊപ്പമുണ്ട്. ചരക്ക് കയറ്റിയ ട്രക്ക് ഉള്ളതുകൊണ്ട് സേനാ വ്യൂഹം പതുക്കെയാണ് നീങ്ങുന്നത്.\nവടക്കന് കുവൈറ്റില് നിന്ന് ബ്രിട്ടീഷ് സേനയും തെക്കന് ഇറാഖിലേയ്ക്ക് ആക്രമണം തുടങ്ങിയിട്ടുണ്ട്.\nഇറാഖിന്റെ പ്രധാന തുറമുഖമായ ഉം ഖുസര് മാര്‍ച്ച് 21 വെള്ളിയാഴ്ച വൈകീട്ടോടെ സഖ്യ സേനയുടെ അധീനതയിലാവുമെന്ന് കരുതുന്നതായി ബ്രിട്ടീഷ് സൈനിക വൃത്തങ്ങള് വ്യക്തമാക്കി.\nപേര്‍ഷ്യന് ഉള്‍ക്കടലിലും ചെങ്കടലിലും മെഡിറ്ററേനിയന് കടലിലും സഖ്യസേനയുടെ യുദ്ധ കപ്പലുകള് ഉണ്ട്. വ്യാഴാഴ്ച പേര്‍ഷ്യന് ഉള്‍ക്കടലിലും ചെങ്കടലിലും ഉള്ള യുദ്ധ കപ്പലുകളില് നിന്നായിരുന്നു ആക്രമണം. തുര്‍ക്കി തങ്ങളുടെ വ്യോമാതിര്‍ത്തി യു എസിന് തുറന്നു നല്‍കിയതുകൊണ്ട് ഇനി മെഡിറ്ററേനിയന് ഉള്‍ക്കടലിലെ കപ്പലുകളില് നിന്നും ആക്രമണം ഉണ്ടായേയ്ക്കും.


കരുണാനിധിയുടെ സംസ്‌കാരം മറീന ബീച്ചില്; ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു - Pravasishabdam\nHome News National കരുണാനിധിയുടെ സംസ്‌കാരം മറീന ബീച്ചില്; ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു\nകരുണാനിധിയുടെ സംസ്‌കാരം മറീന ബീച്ചില്; ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു\nചെന്നൈ: അന്തരിച്ച ഡിഎംകെ നേതാവും തമിഴ്നാട് മുന് മുഖ്യമന്ത്രിയുമായ എം. കരുണാനിധിയുടെ സംസ്‌കാരം മറീന ബീച്ചില്. ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു. സംസ്ഥാന സര്‍ക്കാരിന്റെ വാദങ്ങള് കോടതി തള്ളുകയായിരുന്നു. അണ്ണാ സമാധിക്ക് സമീപമായിരിക്കും കരുണാനിധിയുടെ സംസ്കാരം. മറീന ബീച്ചില് സുരക്ഷ ശ്കതമാക്കിയിട്ടുണ്ട്.\nകരുണാനിധിയുടെ സംസ്‌കാരം മറീനാ ബീച്ചില് നടത്തുന്നതിനെതിരായ ഹര്‍ജികള് മദ്രാസ് ഹൈക്കോടതിയില് നിന്ന് കക്ഷികള് പിന്‍വലിച്ചിരുന്നു. കരുണാനിധിക്ക് മറീനാ ബീച്ചില് അന്ത്യവിശ്രമം സ്ഥലം അനുവദിക്കുന്നതില് തനിക്ക് എതിര്‍പ്പില്ലെന്ന് ഹര്‍ജിക്കാരിലൊരാളായ ട്രാഫിക് രാമസ്വാമി കോടതിയെ അറിയിച്ചിരുന്നു. എതിര്‍പ്പില്ലെന്ന് എഴുതി തരാന് കോടതി ആവശ്യപ്പെട്ടു.\nPrevious articleകൂട്ടകൊല, മന്ത്രവാദിയും മുഖ്യ പ്രതിയുമായ അനീഷ് അറസ്റ്റിൽ\nNext articleഹൃദയം തൊടുന്ന ഒരു പ്രണയത്തിന്റെയും കണ്ണുനനയിക്കുന്ന ഒരു വിരഹത്തിന്റെയും കഥ


സ്ത്രീകളുടെ ആരോഗ്യവിവരങ്ങള് — വികാസ്പീഡിയ\nഹോം പേജ് / ആരോഗ്യം / സ്ത്രീകളും കുട്ടികളും / സ്ത്രീകളുടെ ആരോഗ്യം / സത്രീകളുടെ പൊതുവായ ആരോഗ്യ പ്രശ്നങ്ങള് / സ്ത്രീകളുടെ ആരോഗ്യവിവരങ്ങള്\nമഴക്കാലരോഗങ്ങളെ എന്തിന് പേടിക്കണം\nമഴക്കാലത്ത് വ്യക്തിശുചിത്വം പാലിച്ചാല് ഒരുവിധം രോഗങ്ങളൊന്നും വരാതെ സൂക്ഷിക്കാം...\nമഴക്കാലം രോഗങ്ങളുടെ കാലമാണ്. കുടിവെള്ളം മലിനമാകുന്നതാണ് പകര്‍ച്ചവ്യാധികളും ജലജന്യരോഗങ്ങളും വ്യാപകമാകുന്നതിനു ഒരു പ്രധാന കാരണം. അന്തരീക്ഷത്തിലെ കുറഞ്ഞ താപനിലയും ഈര്‍പ്പം നിറഞ്ഞ പരിസരവും രോഗാണുക്കളുടെയും രോഗാണുവാഹകരായ പ്രാണികളുടെയും വര്‍ധനയ്ക്ക് ഇടയാക്കുന്നു.\nസാധാരണ വൈറല് പനിക്കു പുറമെ ടൈഫോയിഡ്, മഞ്ഞപ്പിത്തം, എലിപ്പനി, ഛര്‍ദ്ദി- അതിസാര രോഗങ്ങള്, കോളറ, അമീബിയാസിസ് തുടങ്ങിയ ജലജന്യ പകര്‍ച്ചവ്യാധികളും മഴക്കാലത്ത് പടര്‍ന്നുപിടിക്കാറുണ്ട്. വിവിധ തരത്തിലുള്ള ബാക്ടീരിയ, വൈറസുകള് തുടങ്ങിയവ ഛര്‍ദ്ദി അതിസാര രോഗങ്ങള്‍ക്കു കാരണമായേക്കാം. ഭക്ഷണത്തിലൂടെയും ജലത്തിലൂടെയുമാണ് മഴക്കാല രോഗങ്ങള് പ്രധാനമായും പടരുന്നത്. പരിസരശുചിത്വവും വ്യക്തിശുചിത്വവും പാലിച്ചാല് ഒരു പരിധിവരെ രോഗങ്ങള് തടയാം.\nനീണ്ടുനില്‍ക്കുന്ന പനിയാണ് ടൈഫോയിഡ് ലക്ഷണം. രോഗിയുടെയും രോഗാണുവാഹകരുടെയും വിസര്‍ജ്യങ്ങള് കലര്‍ന്ന വെള്ളത്തിലൂടെയും ഭക്ഷണസാധനങ്ങളിലൂടെയുമാണ് രോഗം പകരുന്നത്. മഴക്കാലത്ത് പെരുകുന്ന ഈച്ചകള് രോഗം പരത്തുന്നു.\nഹൈപ്പറ്റൈറ്റിസ്-എ, ഇ തുടങ്ങിയ വൈറസുകളാണ് ജലജന്യരോഗമായ മഞ്ഞപ്പിത്തത്തിനു കാരണം. മഴക്കാലത്ത് രോഗസാധ്യത കൂടുതലാണ്. രോഗിയുടെ വിസര്‍ജ്യങ്ങള് കലര്‍ന്ന വെള്ളത്തിലൂടെയും ഭക്ഷണസാധനങ്ങളിലൂടെയും രോഗം പകരാം. പ്രതിരോധശക്തിയേറിയ ഈ വൈറസുകള്‍ക്ക് കുളത്തിലും കിണറിലുമൊക്കെയുള്ള വെള്ളത്തില് ആഴ്ചകളോളം സജീവമായി നിലനില്‍ക്കാനുള്ള കഴിവുണ്ട്. മഴക്കാലത്ത് വ്യാപകമായ മറ്റൊരു പകര്‍ച്ച വ്യാധിയാണ് എലിപ്പനി. പനിയും ശക്തിയായ പേശീവേദനയുമാണ് എലിപ്പനിയുടെ മുഖ്യരോഗലക്ഷണം. രോഗാണുവാഹകരായ ജന്തുക്കളുടെ മൂത്രത്തിലൂടെയാണ് രോഗാണുക്കള് പുറത്തു വരുന്നത്. രോഗബാധിതരായ ജന്തുക്കളുടെ മൂത്രം കലര്‍ന്ന വെളളവുമായി നേരിട്ട് ബന്ധമുണ്ടാകുമ്പോഴോ, മലിനമായ വെള്ളം കുടിക്കുന്നതിലൂടെയോ രോഗാണുക്കള് ശരീരത്തില് പ്രവേശിക്കുന്നു.\nഒരു പ്രദേശമാകെ പെട്ടെന്ന് പടര്‍ന്നു പിടിക്കുന്ന രോഗമാണ് കോളറഛര്‍ദിയും വയറിളക്കവുമാണ് പ്രധാന ലക്ഷണം. മലത്തില് നിന്നും ഛര്‍ദ്ദിയില് നിന്നുമാണ് രോഗം പകരുന്നത്. ഉചിതമായ ചികിത്സ നല്‍കിയില്ലെങ്കില് നിര്‍ജലീകരണംമൂലം രോഗി പെട്ടെന്ന് അവശനായേക്കാം.\nകൊതുക് പരത്തുന്ന രോഗങ്ങള്\nമഴക്കാലത്ത് രൂപപ്പെടുന്ന വെള്ളക്കെട്ടുകള് കൊതുകുകള്‍ക്ക് പ്രജനനം നടത്താനുള്ള അനുകൂല സാഹചര്യമൊരുക്കുന്നു. കൊതുകുകള് പരത്തുന്ന പകര്‍ച്ചപ്പനികളായ ഡെങ്കിപ്പനി, ചിക്കുന്‍ഗുനിയ, ജപ്പാന്‍ജ്വരം തുടങ്ങിയവക്കെതിരായി ജാഗ്രത പുലര്‍ത്തേണ്ടതുണ്ട്. പനി, സന്ധിവേദനകള്, പേശിവേദന, ചര്‍മത്തില് ചുവന്ന പാടുകള് തുടങ്ങിയവയാണിവയുടെ പ്രധാന ലക്ഷണം. കൂടാതെ പനി തലച്ചോറിന്റെ പ്രവര്‍ത്തനങ്ങളെ ബാധിക്കുന്നതുകൊണ്ട് ജപ്പാന്‍ജ്വര ബാധിതര്‍ക്ക് പനിയോടൊപ്പം പെരുമാറ്റവൈകല്യങ്ങള്, അപസ്മാരചേഷ്ടകള്, ശക്തിയായ തലവേദന, കൈകാലുകള്‍ക്ക് തളര്‍ച്ച തുടങ്ങിയ പ്രശ്‌നങ്ങളും ഉണ്ടാകാം.\nടൈഫോയിഡ് ബാധിച്ച രോഗി അസുഖത്തിന്റെ ലക്ഷണങ്ങള് അപ്രത്യക്ഷമായതിനു ശേഷവും ആഴ്ചകളോളം രോഗാണുക്കളെ പുറന്തള്ളിയെന്നു വരാം. കോളറ ബാക്ടീരിയയായും ദീര്‍ഘനാള് മനുഷ്യശരീരത്തില് നിലനില്‍ക്കും. ശരിയായ ചികിത്സ പൂര്‍ണമായ കാലയളവില് ചെയ്യണം. രോഗം ഭേദമായതിനുശേഷവും തുടര്‍പരിശോധനകള്‍ക്ക് വിധേയമാകണം. മറ്റുള്ളവരുമായി ഇടപെടുമ്പോള് വ്യക്തിശുചിത്വം പാലിക്കണം.\nഭക്ഷണത്തിനു മുന്‍പ് കൈകള് വൃത്തിയായി കഴുകുക, രോഗിയെ ശുശ്രൂഷിക്കുമ്പോള് വ്യക്തിശുചിത്വം പാലിക്കുക, രോഗികള് മറ്റുള്ളവരുമായി ഇടപഴകാതെയിരിക്കുക, മലവിസര്‍ജനത്തിനുശേഷം കൈകള് വൃത്തിയാക്കുക തുടങ്ങിയ ലളിതമായ ശീലങ്ങള് പ്രാധാന്യമര്‍ഹിക്കുന്നു.\nതിളച്ച വെള്ളം മാത്രമേ കുടിക്കാന് ഉപയോഗിക്കാവൂ. വെള്ളം അഞ്ചു മിനുട്ടോളം തിളപ്പിക്കണം. തണുത്ത വെള്ളത്തിലേക്ക് കുറച്ച് തിളച്ച വെള്ളം ഒഴിച്ച് കുടിക്കുന്ന ശീലം ഒഴിവാക്കണം. കാരണം ഇങ്ങനെ ചെയ്യുമ്പോള് രോഗാണുക്കള് നശിക്കുന്നില്ല. പഴകിയതും മലിനമായതുമായ ഭക്ഷണ സാധനങ്ങള് ഉപയോഗിക്കരുത്.\nപകര്‍ച്ചവ്യാധികളുടെ ഉറവിടം വൃത്തിഹീനമായ പരിസരമാണ്.\nവീടും പരിസരവും ശുചിയായും സൂക്ഷിക്കണം. പാഴ്‌വസ്തുക്കള് പറമ്പിലേക്ക് അലക്ഷ്യമായി വലിച്ചെറിയരുത്. വെള്ളക്കെട്ടുകള് രൂപപ്പെടുന്നത് ഒഴിവാക്കണം.\nഎലിപ്പനി ഉള്‍പ്പെടെയുളള പല മഴക്കാലരോഗങ്ങള്‍ക്കും സാധാരണ പനിയുമായി സാമ്യമുള്ളതുകൊണ്ട് പനി വന്നാല് സ്വയം ചികിത്സയ്ക്ക് മുതിരാതെ വൈദ്യസഹായം തേടണം. സ്വയം ചികിത്സ പനി ഗുരുതരമാക്കാനും രോഗത്തിന്റെ ശരിയായ ലക്ഷണങ്ങളെ അവ്യക്തമായി രോഗനിര്‍ണയം തടസ്സപ്പെടാനും സാഹചര്യമുണ്ടാക്കും.\nസ്ത്രീകളെ കൂടുതലായി ബാധിക്കുന്ന നേത്രരോഗങ്ങള് ഏതെല്ലാമാണ്\nതിമിരം കുട്ടികളെ ബാധിക്കുമോ\nപ്രായമാകുംതോറും ശരീരത്തില് ചുളിവുകളും കറുത്ത പാടുകളും ചിലരില് കൂടുതലായി കാണാറുണ്ട്. ഇതുണ്ടാവാനുള്ള പ്രധാന കാരണം സൂര്യകിരണങ്ങളാണ്. സണ്‍സ്‌ക്രീനുകള് ചെറു പ്രായത്തിലേ പുരട്ടുന്നതുകൊണ്ട് സൂര്യകിരണങ്ങള് മൂലമുണ്ടാകുന്ന ചര്‍മത്തിലെ മാറ്റങ്ങള് ഒരു പരിധിവരെ തടയാന് കഴിയും. സണ്‍സ്‌ക്രീനുകള് ഉപയോഗിക്കുമ്പോള് നമ്മുടെ ചര്‍മത്തിന് യോജിച്ചതാണോ ആവശ്യത്തിനുള്ള സണ് പ്രൊട്ടക്ഷന് ഫാക്ടര് ഉണ്ടോ എന്നൊക്കെ പരിശോധിച്ച ശേഷം മാത്രം ഉപയോഗിക്കുക.\nകാലാവസ്ഥയ്ക്കനുസരിച്ച് ചര്‍മത്തെ സംരക്ഷിക്കേണ്ടതുണ്ട്. മഞ്ഞുകാലത്ത് അന്തരീക്ഷ ഊഷ്മാവ് കുറവായിരിക്കും. അതിനാല് ശരീരത്തില്‍നിന്ന് ഈര്‍പ്പം നഷ്ടപ്പെടുന്നതിന്റെ അളവ് കൂടും. കുളി കഴിയുമ്പോള് നനവ് മുഴുവനായി ശരീരത്തില് നിന്ന് വലിഞ്ഞുപോവുന്നതിന് മുമ്പ് മോയ്‌സ്ചറൈസിങ് ക്രീമുകള് പുരട്ടുന്നത് ഉചിതമായിരിക്കും. ചൂടുകാലത്തും മഴക്കാലത്തും ചര്‍മത്തില് നനവ് തങ്ങി നില്‍ക്കുന്നതിനാല് പൂപ്പല് പോലുള്ള ത്വക് രോഗങ്ങള് കൂടുതലായി കാണാറുണ്ട്. അതിനാല് നനവ് തുടച്ചുമാറ്റുകയും പൗഡര് ഉപയോഗിച്ച് നനവില്ലാതെ ചര്‍മം സംരക്ഷിക്കുകയും വേണം. ഒപ്പം ഭക്ഷണരീതി, മാനസിക സംഘര്‍ഷങ്ങള് ഇവയും ചര്‍മത്തിന്റെ ആരോഗ്യത്തെ നേരിട്ട് സ്വാധീനിക്കുന്നു. ചിട്ടയായ ഭക്ഷണ ക്രമവും മനശാന്തിയും ചര്‍മ സംരക്ഷണത്തിന് അത്യാവശ്യമാണ്.\nഡോ.ബെറ്റ്‌സി അമ്പൂക്കന്, അസി. പ്രൊഫസര്, മെഡിക്കല് കോളേജ്, തൃശൂര്\nവിട്ടുമാറാത്ത നടുവേദന സ്ത്രീകളുടെ, പ്രത്യേകിച്ചും മധ്യവയസ്സു കഴിഞ്ഞ സ്ത്രീകളുടെ മുഖ്യ പ്രശ്‌നമാണ്. 80-ശതമാനത്തോളം സ്ത്രീകള്‍ക്കും ജീവിതത്തിലൊരിക്കലെങ്കിലും നടുവേദനയനുഭവിക്കേണ്ടിവരുന്നുണ്ട്. നട്ടെല്ലിലെ കശേരുക്കളുടെ തേയ്മാനം, പേശികളുടെ പ്രശ്‌നങ്ങള്, ഗര്‍ഭാശയരോഗങ്ങള്, കൂടാതെ അപൂര്‍വമായി നട്ടെല്ലിനെ ബാധിക്കുന്ന അര്‍ബുദം, ക്ഷയരോഗം തുടങ്ങിയവയും നടുവേദനയ്ക്ക് കാരണമാകാറുണ്ട്.\nആര്‍ത്തവവിരാമത്തിനുശേഷം സ്ത്രീഹോര്‍മോണായ ഈസ്ട്രജന്റെ അളവ് കുറയുന്നതിനെത്തുടര്‍ന്ന് കശേരുക്കള്‍ക്കുണ്ടാകുന്ന അസ്ഥിശോഷണം (ഓസ്റ്റിയോ പൊറോസിസ്) സ്ത്രീകളിലെ നടുവേദനയ്ക്കുള്ള പ്രധാന കാരണങ്ങളിലൊന്നാണ്. മറ്റെന്തെങ്കിലും അസുഖത്തെത്തുടര്‍ന്ന് അണ്ഡാശയം നീക്കംചെയ്യേണ്ടിവരുന്ന സ്ത്രീകളിലും അസ്ഥിശോഷണം നേരത്തേയാരംഭിക്കുന്നു. കാത്സ്യത്തിന്റെ അഭാവത്തെത്തുടര്‍ന്നാണ് അസ്ഥികള്‍ക്ക് തേയ്മാനം സംഭവിക്കുന്നത്. വളരെ ചെറിയ പരിക്കുകളെത്തുടര്‍ന്നുപോലും കശേരുക്കള്‍ക്ക് പൊട്ടലുണ്ടാകാം.\nഒരു ആധുനിക ജീവിതശൈലീരോഗമായും നടുവേദനയെ കണക്കാക്കാവുന്നതാണ്. ദീര്‍ഘനേരം ഇരുന്ന് ജോലിചെയ്യേണ്ടിവരുക, തെറ്റായ കിടപ്പ്, പ്രത്യേകിച്ചും ഫോം ബെഡിന്റെ ഉപയോഗം, ഇരുചക്രവാഹനങ്ങളില് ദീര്‍ഘയാത്ര, വ്യായാമരഹിതമായ ജീവിതചര്യ ഇവയൊക്കെ പേശികളുടെ ബലക്ഷയത്തിനും വിട്ടുമാറാത്ത നടുവേദനയ്ക്കും കാരണമാകാം. അമിതവണ്ണമുള്ളവരില് ഇടുപ്പിലെ മാംസപേശികള്‍ക്ക് അമിത സമ്മര്‍ദം നേരിടേണ്ടിവരുന്നതും നടുവേദനയുണ്ടാക്കാം.\nനട്ടെല്ലിന്റെ തേയ്മാനവും കശേരുകകള്‍ക്ക് ഇടയിലുള്ള ഡിസ്‌കിന്റെ സ്ഥാനചലനവുമാണ് നടുവേദനയ്ക്കുള്ള മറ്റൊരു കാരണം. മുറ്റം അടിച്ചുവാരുക, തുണി അലക്കുക, നിലം തുടയ്ക്കുക തുടങ്ങി കുനിഞ്ഞുനിന്ന് ചെയ്യുന്ന ജോലികളെത്തുടര്‍ന്ന് നട്ടെല്ലിലെ കശേരുകകള്‍ക്ക് തേയ്മാനവും ഡിസ്‌കിന് സ്ഥാനഭ്രംശവും ഉണ്ടാകാം. ശക്തമായ നടുവേദനയും കാലിന്റെ പുറകുവശത്തുകൂടി കണങ്കാല്‍വരെ വ്യാപിക്കുന്ന കഠിനമായ വേദനയും ഈ പ്രശ്‌നത്തിന്റെ സാമാന്യ ലക്ഷണങ്ങളാണ്.\nതുടര്‍ച്ചയായ പ്രസവം, ഗര്‍ഭാശയത്തില് ഉണ്ടാകുന്ന അണുബാധ, ഗര്‍ഭപാത്രത്തിന്റെ താഴേക്കുള്ള ഇടിവ്, ഗര്‍ഭാശയ മുഴകള്, ഗര്‍ഭാശയ അര്‍ബുദം, എന്‍ഡോമെട്രിയോസിസ് തുടങ്ങിയ പ്രശ്‌നങ്ങളും നടുവേദനയ്ക്ക് കാരണമാകാം.\nകൃത്യമായി വ്യായാമംചെയ്യുന്നത് നടുവിലെ പേശികളെ ബലപ്പെടുത്തും. കൂടാതെ അസ്ഥിശോഷണത്തെയും പ്രതിരോധിക്കും. സൂര്യപ്രകാശമേറ്റ് രാവിലെ നടക്കുന്നതുതന്നെ ഉത്തമമായ വ്യായാമം. നടുവേദനയുള്ളവര് കഴിയുന്നതും ഇരുചക്രവാഹന യാത്ര ഒഴിവാക്കണം. കിടക്കാന് പലകക്കട്ടില് ഉപയോഗിക്കുന്നതും നന്ന്. അമിതവണ്ണവും ഒഴിവാക്കണം.\nഅസ്ഥിയുടെ ആരോഗ്യത്തിനായി കാത്സ്യം ധാരാളമടങ്ങിയ പാല്, മത്സ്യം, റാഗി, കിഴങ്ങുവര്‍ഗങ്ങള് തുടങ്ങിയവ ഭക്ഷണത്തില് ഉള്‍പ്പെടുത്തണം. മിക്കവാറും നടുവേദനകള് മൂന്നോ നാലോ ദിവസം വിശ്രമമെടുത്താല് മാറാനാണ് സാധ്യത. നടുവേദന നീണ്ടുനില്‍ക്കുകയാണെങ്കില് വൈദ്യസഹായം തേടണം.\nഡോ.ബി.പത്മകുമാര്, അസോ.പ്രൊഫസര്, മെഡി.കോളേജ്, ആലപ്പുഴ\nമരുന്ന് കഴിക്കുമ്പോള് മുന്‍കരുതല്\nമരുന്നു കഴിക്കുന്നതിലും സൂക്ഷിച്ചുവെക്കുന്നതിലും ചിലത് ശ്രദ്ധിക്കാനുണ്ട്...\nമരുന്നിന്റെ ഗുണനിലവാരം അറിയാനായി ഘടകങ്ങളുടെ രാസപരിശോധനയാണ് നടത്തുന്നത്. ഘടകങ്ങള് നിലവാരമുള്ളതാണോ? ആവശ്യമായ അളവില് അടങ്ങിയിട്ടുണ്ടോ? പാക്കിങ്ങും മറ്റും കുറ്റമറ്റതാണോ തുടങ്ങിയ പരിശോധനകള് നടത്തേണ്ടിവരും. ഇതിനായി ഡ്രഗ്‌സ് ഇന്‍സ്‌പെക്ടറുടെ ഓഫീസില് സാമ്പിളുകള് സമര്‍പ്പിക്കാം. പല സ്വകാര്യ ലബോറട്ടറികളിലും മരുന്നിന്റെ ഗുണനിലവാര പരിശോധന നടത്താന് സംവിധാനമുണ്ട്.\nമരുന്നുകുപ്പികളുടെ പുറത്ത് സൂര്യപ്രകാശം തട്ടരുത്, തണുപ്പുള്ള സ്ഥലത്ത് സൂക്ഷിക്കുക എന്നൊക്കെ കാണാറുണ്ട്. ഇതെന്തിനാണ്?\nമരുന്നുകള് സൂക്ഷിക്കാന് ചില നിര്‍ദേശങ്ങള് നല്‍കാറുണ്ട്. മരുന്നിലടങ്ങിയിരിക്കുന്ന രാസഘടകങ്ങളും അനുബന്ധ ചേരുവകളും പ്രവര് ത്തനക്ഷമമായിരിക്കാനാണ് ഈ നിര്‍ദേശങ്ങള്. ചില മരുന്നുകള് താപനിലയിലെ വ്യതിയാനങ്ങള്‍മൂലം നിര്‍ജീവമാകാനിടയുണ്ട്. ഉദാഹരണത്തിന് ഇന്‍സുലിന് ഉയര്‍ന്ന താപനിലയില് പ്രവര്‍ത്തന രഹിതമാകും. അതിനാലാണ് ഫ്രിഡ്ജിലോ തണുത്ത വെള്ളത്തിലോ സൂക്ഷിക്കാന് നിര്‍ദേശിക്കുന്നത്. ചില മരുന്നുകളിലെ ഘടകങ്ങള് ഈര്‍പ്പമുള്ള സാഹചര്യത്തില് അലിഞ്ഞുപോകാനുമിടയുണ്ട്. പൊതുവെ അലോപ്പതി മരുന്നുകള് സൂര്യപ്രകാശം തട്ടാതെ, സാധാരണ അന്തരീക്ഷ ഊഷ്മാവില് അലമാരയിലോ മറ്റോ അടച്ചുസൂക്ഷിക്കുന്നതാണ് ഉചിതം. എന്നാല് ആന്റിബയോട്ടിക് ഇഞ്ചെക്ഷനുകള്, വാക്‌സിന് തുടങ്ങിയവ ഫ്രിഡ്ജില് സൂക്ഷിക്കേണ്ടിവരും.\nചില അസുഖങ്ങള്‍ക്ക് പ്രതിരോധ മരുന്നുകളുണ്ടെന്ന് കേട്ടിട്ടുണ്ട്. ഇവ വാങ്ങി കഴിക്കുന്നതുകൊണ്ട് ദോഷമുണ്ടോ?\nരോഗപ്രതിരോധം പ്രധാനമായും വാക്‌സിനേഷനിലൂടെയാണ് നേടിയെടുക്കുന്നതെങ്കിലും ചില പ്രത്യേക സാഹചര്യങ്ങളില് മരുന്നുകള് ഉപയോഗിച്ചും രോഗങ്ങളെ തടയാം. ആന്റിബയോട്ടിക്കുകളാണ് പ്രധാനമായും രോഗപ്രതിരോധത്തിനായി ഉപയോഗിക്കുന്നത്. ക്ഷയരോഗത്തെ പ്രതിരോധിക്കാന്, രോഗിയുമായി നിരന്തരം ബന്ധപ്പെടുന്നവര്‍ക്ക് റിഫാംപിസില്, ഐ.എന്.എച്ച്. തുടങ്ങിയ മരുന്നുകള് നല്‍കാറുണ്ട്. മലേറിയ ബാധിച്ച പ്രദേശങ്ങളില് പോകുന്നവര്‍ക്ക് രോഗത്തെ ഫലപ്രദമായി പ്രതിരോധിക്കാന് ക്ലോറോക്വിന് നല്‍കാറുമുണ്ട്. രോഗപ്രതിരോധശേഷി കുറഞ്ഞവരിലും ദീര്‍ഘകാല ശ്വാസകോശരോഗങ്ങള് ഉള്ളവരിലും ബാക്ടീരിയല് രോഗാണുബാധ തടയാന് ആന്റിബയോട്ടിക്കുകള് പ്രയോജനപ്രദമാണ്. സാധാരണ പ്രസവശേഷവും വൈറല് രോഗാണുബാധയെത്തുടര്‍ന്നും സങ്കീര്‍ണമല്ലാത്ത ശസ്ത്രക്രിയയ്ക്കും ആന്റിബയോട്ടിക്കുകള് നല്‍കുന്നത് അനാവശ്യമാണ്. ഏതായാലും ഡോക്ടറുടെ നിര്‍ദേശപ്രകാരമേ പ്രതിരോധ മരുന്നുകള് ഉപയോഗിക്കാവൂ.\nപ്രമേഹത്തിനുള്ള ഗുളികകള് ഭക്ഷണത്തിനു മുന്‍പോ ശേഷമോ കഴിക്കേണ്ടത്?\nഗുളികകള് കഴിക്കുമ്പോള് കുടലില്‍നിന്നുള്ള ആഗിരണത്തെ ത്വരിതപ്പെടുത്താന് ഭക്ഷണവുമായുള്ള ഇടവേളകള് ക്രമീകരിക്കേണ്ടി വരാറുണ്ട്. ചില മരുന്നുകളുടെ ആഗിരണത്തെ ഭക്ഷണസാധനങ്ങള് തടസ്സപ്പെടുത്തുന്നു. അങ്ങനെയുള്ള മരുന്നുകള് ആഹാരത്തിന് 30 മിനുട്ട് മുന്‍പ് നല്‍കുന്നത് മരുന്നിന്റെ സുഗമമായ ആഗിരണം ഉറപ്പാക്കുന്നു. ഉദാഹരണത്തിന് സള്‍ഫൊണൈല് യൂറിയ മരുന്നുകള് ആഹാരത്തിന് അര മണിക്കൂര് മുന്‍പാണ് നല്‍കേണ്ടത്. എന്നാല് മെറ്റ്‌ഫോര്‍മിന് ഗുളികകള് പ്രധാനമായും ചെറുകുടലില്‍നിന്നാണ് ആഗിരണംചെയ്യപ്പെടുന്നത്. അതുകൊണ്ട് ഭക്ഷണത്തോടൊപ്പമോ ശേഷമോ ഇവ നല്‍കാം.\nഒരു ചിരി കണ്ടാല്... അതുമതി\nദിവസവും മൊബൈല് ചാര്‍ജ് ചെയ്യാന് നമ്മള് മറക്കാറില്ല, വണ്ടിക്ക് പെട്രോളടിക്കാനും. ഇതുപോലെത്തന്നെയല്ലേ നമ്മുടെ ശരീരവും. ഇടയ്‌ക്കൊക്കെ അതിനും വേണ്ടേ ഒരു റീച്ചാര്‍ജിങ്. അതിനേറ്റവും നല്ലതാവട്ടെ വ്യായാമമാണ്. 'നൂറുകൂട്ടം പണി കിടക്കുന്നു. അതിനിടയില് ഓടാനും ചാടാനുമെവിടെ നേരം?' ഇങ്ങനെ ചിന്തിക്കുന്നവര് ഒരുപാടുണ്ട്. പക്ഷേ, വ്യായാമത്തില്‍നിന്നു കിട്ടുന്ന ഊര്‍ജം ദിവസം മുഴുവന് നമ്മെ ഫ്രഷാക്കി നിര്‍ത്തുന്നുണ്ട്.\nവ്യായാമം എന്തുമാവാം, നൃത്തം, കളരിപ്പയറ്റ്, സൈക്ലിങ്, എയ്‌റോബിക്‌സ്, യോഗ... ദിവസവും ചുരുങ്ങിയത് അരമണിക്കൂറെങ്കിലും വ്യായാമത്തിനായി നീക്കിവെക്കണമെന്നുമാത്രം.\nമനസ്സിനും ഇത്തരം റീച്ചാര്‍ജിങ് കൊടുത്തുകൊണ്ടിരിക്കണം. എപ്പോഴും മനസ്സിന്റെ സ്വസ്ഥത കൈവിടാതിരിക്കാന് ശ്രദ്ധിക്കുക. 'അയ്യോ, ഈ നശിച്ച പണി. ഇതെങ്ങനെ തീര്‍ക്കാനാ', ഓരോ നിമിഷവും ഇങ്ങനെ ചിന്തിച്ചുകൊണ്ടിരുന്നാല് പിന്നെ ടെന്‍ഷന് കൂടുകയേ ഉള്ളൂ.\nവീട്ടില് തുടര്‍ച്ചയായി ജോലി ചെയ്യുന്നതിനിടയില് കുറച്ചു സമയം സന്തോഷപ്രദമായ കാര്യങ്ങള്‍ക്കായി മാറ്റിവെക്കാമല്ലോ. കണ്ണീര് സീരിയലുകളും സിനിമകളും കണ്ട് നേരം പോക്കുന്നതെന്തിനാ? അവ മനസ്സിനും ശരീരത്തിനും കൂടുതല് തളര്‍ച്ചയുണ്ടാവാനേ ഉപകരിക്കൂ. ടോം ആന്റ് ജെറി, 'മിസ്റ്റര് ബീന്'പോലെയുള്ള തമാശ കാര്‍ട്ടൂണുകളോ കോമഡി പരിപാടികളോ ഇടയ്‌ക്കൊക്കെ കണ്ടു നോക്കൂ. പിരിമുറുക്കവും മനസ്സിന്റെ തളര്‍ച്ചയുമെല്ലാം താനേ കുറഞ്ഞുവരും.\nമനസ്സിന്റെ തളര്‍ച്ചയകറ്റാന് പ്രാണായാമം പോലെയുള്ള യോഗമുറകള് പരീക്ഷിച്ചുനോക്കാം. യാത്രയ്ക്കിടയിലും ഓഫീസിലിരുന്നുമൊക്കെ ഇത് ചെയ്യാവുന്നതേയുള്ളൂ. ശ്വാസം ശക്തിയായി ഉള്ളിലേക്കെടുത്ത്, കുറച്ചു കഴിഞ്ഞ് വളരെ പതുക്കെ പുറത്തേക്കു വിടുക. ഓഫീസില് തുടര്‍ച്ചയായി ജോലി ചെയ്യുന്നതിനിടയില്, റിലാക്‌സ് ചെയ്യാന് ഇതുപകരിക്കും.\nമിനിമലിസ്റ്റിക് ഡ്രസ് സ്‌റ്റൈല്\nകല്യാണവീട്ടില് പോവുമ്പോള് ജീന്‍സും ടീ ഷര്‍ട്ടും. ഇന്റര്‍വ്യൂ അറ്റന്‍ഡ് ചെയ്യാന് നല്ല സാരിയും... ഇങ്ങനെ യാതൊരു ഔചിത്യവുമില്ലാതെ വസ്ത്രം ധരിക്കുന്ന ചിലരുണ്ട്. എന്നാല്, ഡ്രസ് കോഡും നിങ്ങളുടെ സൗന്ദര്യത്തിന് മാറ്റുകൂട്ടുന്നുവെന്നതാണ് സത്യം. കോളേജ് വിദ്യാര്‍ഥിയാണെങ്കില് ഏതു വേഷവും ഓകെ. ജീന്‍സ്, ചുരിദാര്, സാരി, സ്‌കര്‍ട്ട്, ഫ്രോക്ക്... അങ്ങനെയെന്തും.\nഎന്നാല്, ഓഫീസില് പോകുമ്പോഴും ഒരു ക്ലയന്റിനെ കാണാന് പോകുമ്പോഴുമൊക്കെ ഒരു ശ്രദ്ധയുമില്ലാതെ വസ്ത്രം ധരിച്ചാലോ? ഇത്തരം അവസരങ്ങളില് കുര്‍ത്ത-ജീന്‍സ് വിത്ത് സ്‌കാര്‍ഫ്, ഫോര്‍മല്‍സ് വിത്ത് ഷര്‍ട്ട് ഇതെല്ലാം പരീക്ഷിക്കാം. വസ്ത്രത്തിന് ചേരുന്ന ആഭരണങ്ങളുമാവുമ്പോള് ആകെയൊരു ആനച്ചന്തം തോന്നും. ഒരു ചെറിയ സ്റ്റഡ്, റിങ്, കമ്മല്, നേര്‍ത്ത ചെയിന്... അതേ ഒരു മിനിമലിസ്റ്റിക് സ്റ്റൈല്...\nമറ്റൊന്നും വേണ്ട, മുഖത്തെ മായാത്ത ചിരി. എത്ര പ്രശ്‌നങ്ങളുണ്ടെങ്കിലും, നിങ്ങളുടെ കൂട്ടുകാര്‍ക്ക് അതു പകരുന്ന ആശ്വാസം അത്ര ചെ റുതല്ല. പലപ്പോഴും നമ്മുടെ വായില്‍നിന്നും വീഴുന്ന ഓരോ ചെറിയ ചെറിയ വാക്കുകളാണ് സുഹൃത്തുക്കളെ നമ്മിലേക്ക് അടുപ്പിക്കുന്നത്, അകറ്റുന്നതും. ചിലരുണ്ട് എപ്പോഴും എല്ലാവരെയും വിമര്‍ശിച്ചുകൊണ്ടേയിരിക്കുന്നവര്. അത്തരക്കാരെ ആര്‍ക്കാണിഷ്ടപ്പെടുക? ഇതുപോലെത്തന്നെയാണ് എപ്പോഴും പരിഭവവും പരാതിയും പറയുന്നവരുടെ കാര്യവും. അങ്ങനെയുള്ളവരെ കാണുമ്പോഴേ ആളുകള് ഓടിരക്ഷപ്പെടാന് ശ്രമിക്കും.\nകാര്യങ്ങള് എങ്ങനെ പറയുന്നു എന്നതും പ്രധാനമാണ്. 'സോറി' എന്നു വെറുതെ പറയുന്നതിനു പകരം 'ഐ ആം സോ സോറി' എന്നു പറഞ്ഞുനോക്കൂ. ഒന്നോ രണ്ടോ വാക്കുകള്‍ക്ക് പകരം കിട്ടുന്നത് എന്തൊരു സ്‌നേഹമാണ്.\nയോഗ ചെയ്യുന്നതിന് ഏറ്റവും യോജിച്ച സമയം അതിരാവിലെയാണ്. കാരണം പോസിറ്റീവ് എനര്‍ജി കൂടുതലായുണ്ടാവുന്ന സമയമാണത്. വൈകുന്നേരവും യോഗ ചെയ്യാം. പക്ഷേ, ഭക്ഷണം കഴിച്ച് നാല് മണിക്കൂറെങ്കിലും കഴിഞ്ഞാവണം യോഗ ചെയ്യുന്നത്. ഭക്ഷണം ദഹിച്ചതിനു ശേഷമേ യോഗ ചെയ്യാവൂ എന്ന് സാരം.\nനല്ല വായുസഞ്ചാരവും സൂര്യപ്രകാശവും ഉള്ള സ്ഥലമാണ് യോഗ ചെയ്യുന്നതിനായി തിരഞ്ഞെടുക്കേണ്ടത്.\nവൃത്തിയും വെടിപ്പുമുള്ള മുറിയിലോ ഹാളിലോ യോഗ ചെയ്യാം.\nവെറും നിലത്ത് യോഗ ചെയ്യരുത്. ഒരു ബെഡ് ഷീറ്റോ കാര്‍പ്പെറ്റോ വിരിച്ച് യോഗ പരിശീലിക്കാം. ഏറ്റവും നല്ലത് വുഡണ് ഫ്‌ളോറാണ്.\nതുടക്കക്കാര് സ്റ്റാന്റിങ് പോസ്റ്ററിലുള്ള യോഗ ആദ്യം ചെയ്യുന്നതാണ് നല്ലത്. നട്ടെല്ലിനും മസിലുകള്‍ക്കും അയവുകിട്ടാന് ഇത് സഹായിക്കും.\nബബിത നാരായണന്, പേര്‍സോണ ദി കംപ്ലീറ്റ് പേഴ്‌സണാലിറ്റി ട്രാന്‍സ്‌ഫോര്‍മേഷന് സെന്റര്, കോഴിക്കോട്\nയോഗാചാര്യ ശരത് കുമാര്, ശിവാനന്ദ യോഗ സെന്റര്, കോഴിക്കോ\nഅഴകിന്റെ ഒരുപാട് രഹസ്യങ്ങളുണ്ട് ആയുര്‍വേദത്തില്. തലമുറകള് കൈമാറിവന്ന ആ ഔഷധക്കൂട്ടുകളെ അടുത്തറിയാം...\nഒന്ന് വീട്ടുമുറ്റത്തേക്കിറങ്ങുകയേ വേണ്ടൂ. ചെമ്പരത്തിച്ചെടി ഒരു പിടി പച്ചിലകള് വെച്ച് നീട്ടും. ചെമ്പരത്തിയിലയും പൂവും കശക്കിപ്പിഴിഞ്ഞാല് അസ്സല് താളിയായി. നല്ല കൊഴുപ്പും തണുപ്പുമുള്ള പച്ചിലനീര്. ഏത് ഷാംപൂവിനോടും കിടപിടിക്കും. ഒട്ടും ചെലവുമില്ല. താളിതേച്ചുള്ള കുളി കഴിഞ്ഞാലോ...പ്രകൃതിയുടെ സൗമ്യസ്പര്‍ശംപോലെ തലയോട്ടിയില് കുളിര്‍മ പടരും.\nമുഖത്തെ പാടുകള് പോവാനും ചര്‍മം മൃദുവാകാനും വിശേഷപ്പെട്ടതാണ് കുങ്കുമാദിതൈലം. ഇത് വിലകൂടിയ ഒരു തൈലമാണ്. രണ്ടോ മൂന്നോ തുള്ളി കൈവെള്ളയിലെടുത്ത് മുഖത്ത് പുരട്ടിയിടുക. മുക്കാല് മണിക്കൂറിനു ശേഷം നേരിയ ചൂടുവെള്ളത്തില് കഴുകുക.\nപ്രകൃതിദത്തമായ ഫലങ്ങള് പലതിനും ഔഷധഗുണമുണ്ട്. പഴസത്ത് നേരിട്ട് ഫെയ്‌സ്പാക്കായി ഉപയോഗിക്കാം. യാതൊരു പാര്‍ശ്വഫലവും ഉണ്ടാവില്ല . തക്കാളിനീരും ചെറുനാരങ്ങാനീരും ഓരോ സ്പൂണ് വീതം എടുത്ത് യോജിപ്പിച്ച് 30 മിനുട്ട് മുഖത്ത് പുരട്ടുക. കഴുകിയാല് മുഖത്തിന് നല്ല തിളക്കം കിട്ടും. തേനും നാരങ്ങാനീരും ഇതുപോലെ സമം ചേര്‍ത്ത് പുരട്ടാം.\nതിളപ്പിക്കാത്ത പാല് 50 മില്ലി എടുക്കുക. ഇതിലേക്ക് ഒരു ടേബിള് സ്പൂണ് നാരങ്ങാനീര് ചേര്‍ക്കണം. പാല് പിരിയാതിരിക്കാന് ഒരു നുള്ള് ഉപ്പ് ചേര്‍ക്കാം. നേര്‍ത്ത കോട്ടണ് തുണികൊണ്ട് മുഖത്ത് പുരട്ടാം. ചര്‍മം മൃദുവാകാന് യോജിച്ച കൂട്ടാണ് ഇത്. വെള്ളരിക്ക അരച്ചതില് നാരങ്ങാനീര് ചേര്‍ത്ത മിശ്രിതവും ഇതുപോലെ ഫെയ്‌സ്പാക്ക് ഇടാം.\nകൈമുട്ട്, കാല്‍മുട്ട് എന്നീ സന്ധികളില് ചര്‍മം ഇരുണ്ടും കടുപ്പമേറിയും കാണാം. ഏലാദിതൈലം, നാല്‍പാമരാദിതൈലം, ദിനേശവല്യാദിതൈലം എന്നിവയില് ഏതെങ്കിലുമൊന്ന് ദേഹത്ത് പുരട്ടുന്നത് ചര്‍മത്തിന്റെ പരുപരുപ്പ് കുറയ്ക്കും.\nവല്ലാതെ മധുരമുള്ളതൊന്നും പല്ലുകള് വൃത്തിയാക്കാന് ഉപയോഗിക്കരുതെന്നാണ് ആയുര്‍വേദം പറയുന്നത്. പണ്ടുള്ളവര് പഴുത്ത മാവി ലയോ ഉമിക്കരിയോ ആണ് പല്ല് തേക്കാന് ഉപയോഗിച്ചിരുന്നത്. തിരക്കിട്ട ജീവിതത്തിലും അത്തരം പഴയ ശീലങ്ങള് തുടരുന്നവര് അപൂര്‍വമാണിന്ന്.\nക്ഷീണിക്കുമ്പോള്, ഓര്‍മശക്തി കൂട്ടാന്... എല്ലാത്തിനും നമ്മള് വിറ്റാമിന് ഗുളികകളെ ആശ്രയിക്കും. ഇത് ശരീരത്തിന് ഏതൊക്കെ തരത്തില് ഗുണവും ദോഷവുമുണ്ടാക്കുന്നു? ഡോ.ബി. പത്മകുമാര് (അസോ. പ്രൊഫസര്, മെഡിക്കല് കോളേജ്, ആലപ്പുഴ) വിശദീകരിക്കുന്നു...\nഡോക്ടറോട് രോഗികള് ചോദിച്ചു വാങ്ങി കഴിക്കുന്ന മരുന്നുകളാണ് വിറ്റാമിനുകള്. പരീക്ഷാകാലത്ത് മകന് ഉത്സാഹത്തോടെ പഠിക്കാനും അവന്റെ ഓര്‍മശക്തി മെച്ചപ്പെടുത്താനുമൊക്കെ മാതാപിതാക്കള് വിറ്റാമിന് ഗുളികകള് എഴുതാന് ഡോക്ടറെ നിര്‍ബന്ധിക്കാറുണ്ട്. ക്ഷീണം അനുഭവപ്പെടുമ്പോള് പലരും വിറ്റാമിനുകള് സ്വയം വാങ്ങി കഴിക്കാറുമുണ്ട്. കായികമത്സരങ്ങളില് പങ്കെടുക്കുന്നതിന് മുമ്പ് വിറ്റാമിന് ഗുളികകള് കഴിച്ച് സ്റ്റാമിന മെച്ചപ്പെടുത്താന് ആഗ്രഹിക്കുന്നവരും കുറവല്ല.\nഎന്നാല് ജീവകങ്ങള് സര്‍വരോഗസംഹാരികളോ ഹിമാലയന് ശക്തിയും കരുത്തും തരുന്ന മാജിക് പില്ലുകളോ അല്ല. പോഷകസമ്പുഷ്ടമായ ഭക്ഷണവിഭവങ്ങള്‍ക്കോ ആരോഗ്യകരമായ ജീവിതചര്യയ്‌ക്കോ പകരം നില്‍ക്കുന്നവയുമല്ല.\nസാധാരണനിലയില് ഭക്ഷണം കഴിക്കുന്ന ഒരാള്‍ക്ക് ഭക്ഷണവിഭവങ്ങളില് നിന്നുതന്നെ ആവശ്യമായ ജീവകങ്ങള് ലഭിക്കും. എന്നാല് പോഷകാഹാരക്കുറവിനെ തുടര്‍ന്നും കൂടുതല് ജീവകങ്ങള് ആവശ്യമായിവരുന്ന ഗര്‍ഭിണികളിലും മുലയൂട്ടുന്ന അമ്മമാരിലും വിറ്റാമിനുകള് പുറത്തുനിന്നും നല്‍കേണ്ടിവരും.\nവിറ്റാമിനുകള് രണ്ട് തരം\nജീവകങ്ങളെ രണ്ടായി തരംതിരിച്ചിട്ടുണ്ട്.\nകൊഴുപ്പില് ലയിക്കുന്നവ: ശരീരത്തില് ദീര്‍ഘനാള് സംഭരിച്ചുവെക്കുന്ന ജീവകങ്ങളാണിവ. വിറ്റാമിന് എ, ഡി, ഇ, കെ തുടങ്ങിയവ.\nവെള്ളത്തില് ലയിക്കുന്നവ: ഇവ ശരീരത്തില് സംഭരിച്ചുവെക്കാറില്ല. ശരീരത്തിലെ വിവിധ ഉപാപചയപ്രവര്‍ത്തനങ്ങള്‍ക്ക് ഇവ ആവശ്യമാണ്. ബി-കോംപ്ലക്‌സ് വിഭാഗത്തില്‍പെട്ട വിറ്റാമിനുകളും വിറ്റാമിന് സിയും.\nആരോഗ്യവാനായ ഒരു വ്യക്തിയെക്കാള്, ജീവകങ്ങള് കൂടുതല് ആവശ്യമായിവരുന്നത് പ്രായമേറിയവര്‍ക്കും പ്രമേഹം പോലുള്ള മറ്റ് ആരോഗ്യപ്രശ്‌നങ്ങള് ഉള്ളവര്‍ക്കുമാണ്. ഇതുകൂടാതെ സ്ത്രീകള്‍ക്ക് പ്രത്യേകമായി കൂടുതല് ആവശ്യമുള്ള ജീവകങ്ങളുണ്ട്. ഗര്‍ഭാവസ്ഥയിലും മുലയൂട്ടുന്നവര്‍ക്കും, ആര്‍ത്തവവിരാമത്തിനുശേഷം പ്രായമേറിയ സ്ത്രീകള്‍ക്കും ജീവകങ്ങള് കൂടുതലായി വേണ്ടിവരും.\nഗര്‍ഭാവസ്ഥയില് സ്ത്രീകള്‍ക്ക് കൂടുതലായി ആവശ്യം വരുന്ന ജീവകങ്ങളാണ് ബി. കോംപ്ലക്‌സ് വിഭാഗത്തില്‍പ്പെട്ട ഫോളിക് ആസിഡ്. ഗര്‍ഭസ്ഥ ശിശുവിന്റെ തലച്ചോറിന്റെയും നാഡീഞരമ്പുകളുടെയും വളര്‍ച്ചയ്ക്ക് ആവശ്യമാണിവ. ഫോളിക് ആസിഡിന്റെ അഭാവത്തെ തുടര്‍ന്ന് തലച്ചോറിനും സുഷുമ്‌നാനാഡിയ്ക്കും ഘടനാപരമായ തകരാറുകള് ഉണ്ടാകാനിടയുണ്ട്.\nപാല്, മുട്ട, മാംസം, ഇലക്കറികള്, പച്ചക്കറിയിനങ്ങള് തുടങ്ങിയവയില് ഫോളിക് ആസിഡ് സുലഭമായി അടങ്ങിയിട്ടുണ്ട്. എന്നാല് ദീര്‍ഘനേരം ഭക്ഷണം പ്രത്യേകിച്ചും, പച്ചക്കറികള് പാചകം ചെയ്യുന്നതിനെ തുടര്‍ന്ന് ഫോളിക് ആസിഡ് നഷ്ടമാകാനിടയുണ്ട്. വിളര്‍ച്ചയുടെ പ്രശ്‌നങ്ങള് ഉള്ളവര്‍ക്കും അപസ്മാര സംബന്ധമായ മരുന്നുകള് കഴിക്കുന്നവര്‍ക്കും ഫോളിക് ആസിഡ് നിര്‍ദേശിക്കപ്പെടാറുണ്ട്. പ്രത്യേകിച്ച് പാര്‍ശ്വഫലങ്ങളൊന്നുംതന്നെ ഇവ ഉണ്ടാക്കാറില്ല.\nസ്ത്രീകള്‍ക്ക് പ്രത്യേകിച്ചും ആര്‍ത്തവവിരാമം വന്ന സ്ത്രീകള്‍ക്ക് കൂടുതലായി വേണ്ടിവരുന്ന ജീവകമാണ് ഡി. സൂര്യപ്രകാശത്തിന്റെ സഹായത്തോടെ ചര്‍മത്തിലാണ് ഈ വിറ്റാമിന് ഉത്പാദിപ്പിക്കപ്പെടുന്നത്. കൂടാതെ മത്സ്യത്തില് നിന്നും മുട്ടയില് നിന്നുമൊക്കെ ചെറിയ അളവില് ജീവകം ഡി ലഭിക്കുന്നുമുണ്ട്. എന്നാല് അധികം പുറത്തിറങ്ങാതെ, മുറിക്കുള്ളില് തന്നെ കഴിയുന്ന സ്ത്രീകള്‍ക്കും മുതിര്‍ന്ന പുരുഷന്മാര്‍ക്കും ജീവകം ഡിയുടെ അഭാവം ഉണ്ടാകാനിടയുണ്ട്. അസ്ഥികളുടെ ആരോഗ്യത്തിന് അവശ്യമായ ജീവകം ഡിയുടെ കുറവ് ആര്‍ത്തവ വിരാമമെത്തിയ സ്ത്രീകളില് അസ്ഥിപൊട്ടലിന്റെ (ഓസ്റ്റിയോ പോറോസിസ്) പ്രശ്‌നങ്ങള് ഉണ്ടാക്കാറുണ്ട്.\nസമീകൃതമായ ഭക്ഷണരീതി ജീവകം ഡിയുടെ അഭാവത്തെ പ്രതിരോധിക്കാന് സഹായിക്കും. കൂടാതെ പ്രഭാതത്തിലെ ഇളം വെയിലിലുകൊള്ളുന്നതും, കൃത്യമായി വ്യായാമങ്ങളിലേര്‍പ്പെടുന്നതും അസ്ഥികളുടെ ഉറപ്പിനും ആരോഗ്യത്തിനും സഹായകമാകും.\nജീവകം ഇയും സ്ത്രീകള്‍ക്ക് ചില പ്രത്യേക അവസരങ്ങളില് കൂടുതലായി വേണ്ടിവരുന്ന ജീവകമാണ്. ധാന്യങ്ങള്, അണ്ടിപ്പരിപ്പ്, മുട്ട തുടങ്ങിയവയില് വിറ്റാമിന് ഇ ധാരാളമടങ്ങിയിട്ടുണ്ട്. ആന്റിഓക്‌സിഡന്റ് ശേഷി ഉള്ളതുകൊണ്ട് ഹൃദ്രോഗം ഉള്‍പ്പെടെയുള്ള ഗുരുതരമായ പല ആരോഗ്യ പ്രശ്‌നങ്ങളുടെയും പ്രതിരോധത്തിന് ജീവകം ഇ ഉപയോഗിക്കുന്നുണ്ട്. സ്ത്രീകളില് മാറിടത്തില് കണ്ടുവരുന്ന തടിപ്പോടുകൂടിയ വേദനയ്ക്ക് (ഫൈബ്രോസിസ്റ്റിക് ഡിസീസ്) ജീവകം ഇ ഫലപ്രദമാണ്. കൂടാതെ സ്ത്രീകളില് പ്രത്യേകിച്ചും രാത്രി കാലങ്ങളില് കണ്ടുവരുന്ന കാല് കഴപ്പിനും, വേദനയ്ക്കും വിറ്റമിന് ഇ ഗുണകരമാണ്.\nഅത്ഭുത മരുന്നുകളാണെന്നു കരുതി വിറ്റാമിന് ഗുളികകള് സ്വയം വാങ്ങി കഴിക്കുന്നത് പലപ്പോഴും ദോഷകരമാണ്. ബികോംപ്ലക്‌സ് ഗുളിക കള് ആവശ്യത്തിലേറെ കഴിക്കുകയാണെങ്കില് മൂത്രത്തിലൂടെ വിസര്‍ജിച്ചുപോവുകയേയുള്ളൂ. മറ്റു ചില ജീവകങ്ങളാകട്ടെ, അമിതമായാല് ശരീരത്തില് സംഭരിച്ച് പലതരത്തിലുള്ള പാര്‍ശ്വഫലങ്ങള്‍ക്കും കാരണമായെന്നുവരും.\nജീവകം എ അമിതമായാല് തലവേദന, ഓക്കാനം, ഛര്‍ദ്ദില് തുടങ്ങിയ പ്രശ്‌നങ്ങളുണ്ടാകും. മുടി കൊഴിച്ചില്, ചര്‍മം വരണ്ടുണങ്ങല്, ചര്‍മത്തിലെ കട്ടികൂടുക തുടങ്ങിയ പ്രശ്‌നങ്ങളും ഉണ്ടാകും. പ്രായമേറിയവരില് ചെറിയ പരുക്കിനെതുടര്‍ന്നുപോലും അസ്ഥികള്‍ക്ക് പൊട്ടലുണ്ടാകാനിടയുണ്ട്.\nവിറ്റാമിന് സിയുടെ അളവ് അധികമായാല് രക്തത്തിലെ കാത്സ്യത്തിന്റെ അളവ് വര്‍ധിക്കും. ഇത് പലതരത്തിലുള്ള ശാരീരിക പ്രശ്‌നങ്ങള് ഉണ്ടാക്കാം. വിശപ്പില്ലായ്മ, ഓക്കാനം, ഛര്‍ദ്ദില്, അമിത ദാഹം, ക്ഷീണം തുടങ്ങിയ പ്രശ്‌നങ്ങള്‍ക്കും ഇത് കാരണമാകാം. വൃക്കകളില് കല്ലുണ്ടാകാനും തുടര്‍ന്ന് വൃക്കസ്തംഭനത്തിനും സാധ്യതയുണ്ട്.\nജീവകം ഇ ഗുളികകള് പലരും സ്വയം വാങ്ങി ഉപയോഗിക്കാറുണ്ട്. കൈകാല് വേദനയ്ക്കും ക്ഷീണം മാറാനുമൊക്കെയാണ് വിറ്റാമിന് ഇ കൂടുതലായി ഉപയോഗിക്കപ്പെടുന്നത്. പേശികളുടെ ബലക്ഷയം, ക്ഷീണം, ഓക്കാനം, ഛര്‍ദ്ദില് തുടങ്ങിയ പ്രശ്‌നങ്ങള് ഉണ്ടാകാം. വിറ്റാമിന് ഇയുടെ അളവ് ക്രമാതീതമായാല് ഗുരുതരമായ രക്തസ്രാവത്തിനും സാധ്യതയുണ്ട്. ബി.കോംപ്ലക്‌സ് വിഭാഗത്തില്‍പെട്ട ജീവകം ബി6ആര്‍ത്തവാരംഭത്തിലുള്ള വിവിധ തരത്തിലുള്ള ശാരീരിക പ്രശ്‌നങ്ങള് പരിഹരിക്കാനായി ദീര്‍ഘനാള് ഉപയോഗിക്കാറുണ്ട്. എന്നാല് ഇവ ദീര്‍ഘനാള് ഉപയോഗിക്കുന്നതിനെതുടര്‍ന്ന് നാഡീഞരമ്പുകള്‍ക്ക് പ്രവര്‍ത്തനത്തകരാറുണ്ടാക്കാം. കൈകാല് മരവിച്ച്, നടക്കുമ്പോള് ബാലന്‍സ് നഷ്ടപ്പെടുക തുടങ്ങിയ പ്രശ്‌നങ്ങള്‍ക്കും കാരണമായേക്കാം.\nവിറ്റാമിന് ഗുളികകള് പലതും വിലയേറിയവയാണ്. പ്രായപൂര്‍ത്തിയായ, മറ്റ് ശാരീരിക പ്രശ്‌നങ്ങളൊന്നുമില്ലാത്ത ഒരു വ്യക്തിക്ക് പോഷകസമ്പുഷ്ടവും സമീകൃതവുമായ ഭക്ഷണത്തില് നിന്ന് ആവശ്യമായ ജീവകങ്ങള് ലഭിക്കും. പ്രത്യേകിച്ച് വിറ്റാമിന് മരുന്നുകള് കഴിക്കേണ്ട ആവശ്യമില്ല. ഡോക്ടറുടെ നിര്‍ദേശപ്രകാരം മാത്രം ഇവ ഉപയോഗിക്കുന്നതാണ് അഭികാമ്യം.\nസ്ഥിരമായി യാത്രചെയ്യുമ്പോള് ചര്‍മത്തിനും കണ്ണുകള്‍ക്കും ശോഭ നഷ്ടപ്പെടാം...\nയാത്രയ്ക്കിടയിലെ പൊടിയും വെയിലും നമ്മുടെ ചര്‍മത്തെ കേടുവരുത്തുന്നുണ്ട്. കുറച്ചൊന്ന് ശ്രദ്ധിച്ചില്ലെങ്കില് ചര്‍മത്തിന്റെ മൃദുത്വവും തിളക്കവും നഷ്ടപ്പെട്ടുപോവാം.\nഎന്നും പുറത്തേക്കിറങ്ങുമ്പോള് സ്വല്പം സണ്‍സ് ക്രീം ചെറുതായി കൈകാലുകളിലും കഴുത്തിലും മുഖത്തും പുരട്ടുക. അധികം വേണ്ട. അഞ്ച് ഡോസ് മതി. ഇതിന്റെ ഗുണം നാലു മണിക്കൂര് നീണ്ടുനില്‍ക്കും. പകല് മുഴുവന് പുറത്താണെങ്കില് ഉച്ചയ്ക്ക് മുഖം നന്നായി കഴുകി വീണ്ടും സണ്‍സ് ക്രീം പുരട്ടുക.\nചര്‍മകാന്തിക്ക് ധാരാളം ശുദ്ധജലം കുടിക്കുന്നത് നല്ലതാണ്. ദിവസവും കുറഞ്ഞത് എട്ടു ഗ്ലാസ് വെള്ളമെങ്കിലും കുടിക്കുന്നത് ശീലമാക്കുക. ഇത് കൂടാതെ പപ്പായ, ഓറഞ്ച് പോലുള്ള പഴങ്ങള് ധാരാളം കഴിക്കുന്നതും തൊലിയുടെ ആരോഗ്യം നിലനിര്‍ത്തും.\nവൈകീട്ട് വീട്ടില് തിരിച്ചെത്തുമ്പോള് മുഖം കഴുകുന്നത് പതിവാക്കുക. സാധാരണ സോപ്പിനേക്കാള് നല്ലത് ഫേസ് വാഷ് ലോഷന് ആണ്.\nഅധിക സമയം കംപ്യൂട്ടറിനു മുന്നിലിരിക്കുന്നവര്‍ക്ക് കണ്‍തടങ്ങളില് കറുപ്പുനിറം വരാം. നന്നായി പഴുത്ത റോബസ്റ്റ പള്‍പ്പാക്കി, കണ്ണിനു മീതെ കട്ടിയില് പുരട്ടുക. ആഴ്ചയില് മൂന്നു പ്രാവശ്യം ഇങ്ങനെ ചെയ്യുന്നത് കണ്ണുകള്‍ക്ക് പ്രസരിപ്പ് നല്‍കും.\nമുഖക്കുരു അധികമാവാതിരിക്കാന് ധാരാളം വെള്ളം കുടിക്കുന്നത് ഗുണം ചെയ്യും. കൂടാതെ എണ്ണയുള്ള ഭക്ഷണം ഒഴിവാക്കുകയും വേണം. ചര്‍മത്തിലെ എണ്ണയുടെ അംശം കുറയ്ക്കാന് സഹായിക്കുന്ന ഒരു സൗന്ദര്യപരിചരണ വസ്തുവാണ് 'മൂള്‍ട്ടാണിമിഠി'. ഇത് ആഴ്ചയില് രണ്ടു പ്രാവശ്യം മുഖത്ത് പുരട്ടുക.\nഏതു പ്രായത്തിലുള്ളവര്‍ക്കും ലിപ് ഗ്ലോസ് ഇണങ്ങും. ചെറിയൊരു തിളക്കം ആഗ്രഹിക്കുന്നവര് ആദ്യം ലിപ്സ്റ്റിക് തേച്ചിട്ട് മീതെ ഗ്ലോസ് ഇടണം. ലിപ് ലൈനര് കൊണ്ട് വരച്ച് ഉള്ളില് ഗ്ലോസ് ഇടുന്നതും നല്ല ഭംഗിയായിരിക്കും. ഇപ്പോള് ഇളം നിറങ്ങളിലുള്ള ലിപ് ഗ്ലോസ്സുകളാണ് ട്രെന്‍ഡ്. ഇളം പിങ്ക്, ഇളം തവിട്ട് എന്നിവ നല്ലത്. പ്രായം കൂടുതലുള്ളവര്‍ക്ക് ലിപ്സ്റ്റിക്കിനേക്കാള് ചേര്‍ച്ച് ലിപ്\nഎന്നും ഉറങ്ങുന്നതിനുമുന്‍പ് പാദങ്ങള് ഇളം ചൂടുവെള്ളത്തില് നന്നായി കഴുകി തുടയ്ക്കണം. എ.സി. റൂമില് കൂടുതല് സമയം ചെലവഴിക്കുന്നവരില് ചര്‍മം വരളാനിടയുണ്ട്. അങ്ങനെയെങ്കില് ഗ്ലിസറിനും പെട്രോളിയം ജെല്ലിയും ചേര്‍ത്ത് പുരുട്ടുന്നത് വരള്‍ച്ച തടയും. വരണ്ട ചര്‍മം ഉള്ളവര്‍ക്ക് ഉപ്പൂറ്റിയില് കട്ടികൂടുന്നതായി കാണാറുണ്ട്. അത്തരക്കാര് നിത്യവും കുളിക്കിടയില് ഉപ്പൂറ്റി പ്യൂമിക് സ്റ്റോണ്‍കൊണ്ട് ഉരച്ച് വൃത്തിയാക്കണം. എങ്കില് ആ ഭാഗത്തെ ചര്‍മം മൃദുവാവും; വിള്ളല് വരികയുമില്ല.\nകാല്‍നഖങ്ങള് മുറിക്കുമ്പോള് മൂലകളിലുള്ള നഖഭാഗം നിലനിര്‍ത്താന് ശ്രദ്ധിക്കുക. കാരണം, ആ ഭാഗത്ത് നഖം ഒഴിവാക്കുമ്പോള് മാംസവളര്‍ച്ച വന്ന് അഭംഗിയാവാനിടയുണ്ട്. നഖങ്ങളില് ദിവസവും നെയില് പോളീഷ് ഉപയോഗിക്കുന്നതും ആരോഗ്യകരമല്ല; നഖങ്ങള്‍ക്ക് ഇളം മഞ്ഞ നിറം വരാനിടയുണ്ട്\nനമുക്ക് നിത്യവും ആവശ്യമായ വിറ്റാമിനുകളില് മിക്കതും കക്കിരിക്കായിലുണ്ട്. വിറ്റാമിന് ആ, ആ2, ആ3, ആ5, ആ6, ഫോളിക് ആസിഡ്, വിറ്റാമിന് സി, കാല്‍സ്യം, അയേണ്, മഗ്നീഷ്യം, ഫോസ്ഫറസ്, പൊട്ടാസ്യം, സിങ്ക്... ക്ഷീണം തോന്നുമ്പോള് കക്കിരിക്ക സ്വല്‍പ്പം ഉപ്പ് വിതറി കഴിക്കുക. ആശ്വാസം തോന്നും.\nഅറുപതുകഴിഞ്ഞ സ്ത്രീകള്‍ക്കായി ചില യോഗ മുറകള്\nജീവിതസായാഹ്നം സന്തോഷിക്കാനുള്ളതാണ്. അതുകൊണ്ട് പ്രായമേറുന്നതോടെ പെരുകുന്ന ആകുലതകളും ഉത്കണ്ഠകളും മാറ്റിവെക്കാം. 'അറുപത് കഴിഞ്ഞാല് എല്ലാം കഴിഞ്ഞു' എന്ന പഴഞ്ചന് ചിന്തയെ മനസ്സില് നിന്നകറ്റി വിടാം. സ്ത്രീകള്‍ക്ക് ഒഴിവുസമയം പ്രയോജനപ്രദവും സന്തോഷകരവുമാക്കാന് മുന്നില് ഒട്ടേറെ വഴികളുണ്ട്. ജീവിതത്തിരക്കുകളില് കൈമോശം വന്നുപോയ കഴിവുകളും വാസനകളും വേണമെങ്കില് പൊടിതട്ടി എടുക്കാം.\nസര്‍ഗശക്തി വളര്‍ത്താനും ഓര്‍മ നിലനിര്‍ത്താനും കഴിവുകളെ ഉപയോഗപ്പെടുത്താനും ഒരുകാലത്ത് സാധിക്കാതിരുന്ന കാര്യങ്ങള് ആത്മസംതൃപ്തിയോടെ ചെയ്യാനും ഉള്ള സമയവും ഇതുതന്നെയാണ്. ഇതിന് യോഗ ചെയ്യുന്നത് സ്ത്രീകള്‍ക്ക് ഏറെ സഹായകമാകും. അല്പം നിശ്ചയദാര്‍ഢ്യവും ഒപ്പം വ്യായാമത്തിനുള്ള മനസ്സും ഉണ്ടായിരിക്കണമെന്നുമാത്രം.\nശരീരത്തില് അടിഞ്ഞുകൂടിയ വിഷാംശങ്ങളെ പുറന്തള്ളാനും മനോവ്യാപാരങ്ങളെ നിയന്ത്രിക്കാനും 'യോഗ' സ്ത്രീകളെ സഹായിക്കും. പ്രതിരോധശക്തിക്കും സുഗമമായ രക്തചംക്രമണത്തിനും ശരീരത്തിലെ എല്ലുകളെ ബലവത്താക്കാനും 'ഫ്രോസണ് ഷോള്‍ഡര്' പോലുള്ള രോഗങ്ങളെ ചെറുക്കാനും യോഗയിലൂടെ സാധ്യമാക്കാം. പ്രായമാവുന്നതോടെ ധാരാളം മരുന്നുകള്‍ക്ക് അടിമപ്പെടുന്ന ശീലം കുറയ്ക്കാം. ഇതിന് ശരീരത്തെ പീഡിപ്പിച്ചുകൊണ്ടുള്ള കടുത്ത മുറകളൊന്നും പരിശീലിക്കേണ്ട ആവശ്യമില്ല. ലളിതമായ യോഗചര്യകള്, ചെറിയ ആസനങ്ങള്, പ്രാണായാമങ്ങള്, ധ്യാനം എന്നിവ ചെയ്യുമ്പോള് മനസ്സിനും ശരീരത്തിനും ഉണ്ടാവുന്ന മാറ്റവും ശുഭാപ്തി വിശ്വാസവും അനുഭവിച്ചുതന്നെ അറിയണം.\nശാന്തമായ സ്ഥലത്ത് സ്വസ്ഥതയോടെ ഇരുന്ന് അരമണിക്കൂര് നേരം യോഗ പരിശീലിക്കാം. ശ്വാസശുദ്ധീകരണത്തിന് 'ഭസ്ത്രിക' ('വജ്രാസന'ത്തിലിരുന്ന്) വളരെ നല്ലതാണ്. ശരീരത്തിന് ക്ഷീണം തോന്നുന്ന അവസരത്തില് ഇത് ദിവസത്തില് രണ്ടോ മൂന്നോ ചെയ്യാം. 'കപാല്‍ഭാതി' ('പ്രാണായാമം') മനസ്സിന്റെ ബുദ്ധിശക്തി കൂട്ടാന് സഹായിക്കും. 'പവനമുക്താസനം' വയറിന്റെ അസുഖങ്ങള്, വയറിന്റെ വണ്ണം എന്നിവ കുറയ്ക്കും. 'മാര്‍ജാരാസനം' നട്ടെല്ല്, കഴുത്ത്, തോള് എന്നിവയ്ക്ക് ബലം നല്‍കുന്നു. എളുപ്പത്തില് പരിശീലിക്കാന് കഴിയുന്ന ഒന്നാണ് 'ഭുജംഗാസനം'. നട്ടെല്ല്, തോള്, കഴുത്ത് എന്നിവയ്ക്ക് ബലം നല്‍കുന്നു. മൂക്കിന്റെ ഇടതുവശത്തെ ദ്വാരം അടച്ച് ശ്വാസമെടുത്ത് അടുത്ത ദ്വാരത്തിലൂടെ പുറത്തേക്ക്‌വിടുകയും അതേ ദ്വാരത്തിലൂടെ ശ്വാസമെടുത്ത് ഇടത്തെ ദ്വാരത്തിലൂടെ പുറത്തേക്ക് വിടുകയും ചെയ്യുന്ന 'അനുലോമ വിലോമ പ്രാണായാമം' മനസ്സിനെ ശാന്തമാക്കാന് ഏറെ സഹായകമാണ്. സ്ഥിരമായി ഇതെല്ലാം പരിശീലിക്കുന്നതോടെ ഊര്‍ജസ്വലതയോടെ ജീവിക്കാനാവും.\nപ്രഭാതത്തിലെ അരമണിക്കൂര് ചെയ്യുന്ന യോഗചര്യ ദിവസം മുഴുവനും പ്രായമായ സ്ത്രീകളെ ഉന്മേഷമുള്ളവരാക്കും.\nചികിത്സക്കൊപ്പം വിശ്രമവുമുണ്ടെങ്കില് പനി എളുപ്പം ഭേദമാവും...\nമഴയെത്തുമ്പോള് കൂടെയെത്തുകയാണ് പനിയും. ജലദോഷപ്പനിയായിരുന്നു മുന്‍പൊക്കെ കൂടുതലായി കണ്ടുവന്നിരുന്നത്. ഇപ്പോള് പന്നിപ്പനി, ഡെങ്കിപ്പനി, ചിക്കുന്‍ഗുനിയ തുടങ്ങി പുതിയതരം പനികളുടെ കാലമാണ്.\nഈഡിസ് കൊതുകുകള് പരത്തുന്ന ഡെങ്കിപ്പനി ശ്രദ്ധിച്ചില്ലെങ്കില് മാരകമാവാം. ചര്‍മത്തില് ചുവന്നു തടിച്ച പാടുകള്, ശക്തമായ പനി, അസഹനീയമായ പേശിവേദന എന്നിവയൊക്കെയാണ് ഡെങ്കിപ്പനിയുടെ ലക്ഷണം. മൂക്കില് നിന്നും വായില് നിന്നുമുള്ള രക്തസ്രാവം, രക്തസമ്മര്‍ദം താഴുക എന്നിവ ഡെങ്കിപ്പനി ഗുരുതരമാവുന്നതിന്റെ സൂചനകളാണ്. പൊതുവെ മാരകമല്ലാത്ത കൊതുകുജന്യ വൈറസ് രോഗമാണ് ചിക്കുന്‍ഗുനിയ. പനി, സന്ധിവേദന, ചര്‍മത്തിലെ ചുവന്നുതടിച്ച പാടുകള് എന്നിവയാണ് പ്രധാന ലക്ഷണം. പനി. ചുമ, തൊണ്ടവേദന, തലവേദന, ക്ഷീണം, വയറിളക്കം, ചര്‍മത്തില് ചുവന്ന പാടുകള് എന്നിവയാണ് പന്നിപ്പനിയുടെ ലക്ഷണങ്ങള്.\nഏതു പനിയും നമുക്ക് പ്രതിരോധിക്കാനാവും. ചില കാര്യങ്ങളില് അല്‍പം കരുതലുണ്ടാവണമെന്നു മാത്രം. അതിന് മൂന്നു മാര്‍ഗങ്ങളുണ്ട്. കൊതുക് നിര്‍മാര്‍ജനം, പരിസര ശുചിത്വം, ജലശുചിത്വം എന്നിവയാണിത്.\nവീടിന്റെ പരിസരപ്രദേശങ്ങളിലും പറമ്പിലും കെട്ടിക്കിടക്കുന്ന മലിനജലം ആഴ്ചയിലൊരിക്കലെങ്കിലും നീക്കണം. കെട്ടിക്കിടക്കുന്ന ഓടകള്, ചാലുകള് ഇവ വൃത്തിയാക്കണം. ഉപയോഗശൂന്യമായ ടയര്, കുപ്പിയുടെ അടപ്പുകള്, തകരപ്പാത്രങ്ങള്, പ്ലാസ്റ്റിക് കപ്പ്, ചിരട്ട, പൊട്ടിയ കുപ്പികള് എന്നിവ വീടിന്റെ പരിസരങ്ങളില് ഉപേക്ഷിക്കരുത്.\nജലജന്യ പകര്‍ച്ചവ്യാധികള് തടയാനായി തിളപ്പിച്ചാറിയ വെള്ളം മാത്രം കുടിക്കുക. വെള്ളം തിളപ്പിക്കുമ്പോള് അഞ്ചു മിനുട്ടെങ്കിലും വെട്ടിത്തിളയ്ക്കണം. എങ്കിലേ ഹെപ്പറ്റൈറ്റിസ് എ ഉള്‍പ്പെടെയുള്ള വൈറസുകള് നശിക്കൂ.\nപനിയുള്ളവരുമായി അടുത്തിടപഴകരുത്. പനിബാധിതര് ഉപയോഗിച്ച കര്‍ച്ചീഫ്, തോര്‍ത്ത്, വസ്ത്രങ്ങള് തുടങ്ങിയവ ഉപയോഗിക്കരുത്.\nഎലിപ്പനി, എച്ച് 1 എന് 1 പനി തുടങ്ങിയവക്കെതിരെ പ്രതിരോധമരുന്നുകള് നിലവിലുണ്ട്. ഡോക്ടറുടെ നിര്‍ദേശപ്രകാരം ഇവ ഉപയോഗിക്കാവുന്നതാണ്. വാക്‌സിനേഷന്‍കൊണ്ടും എച്ച്1 എന്1 പോലെയുള്ള പനിയെ പ്രതിരോധിക്കാവുന്നതാണ്.\nഇപ്പോള് വ്യാപകമായിരിക്കുന്ന പനികളില് ഭൂരിപക്ഷവും വൈറല്‍പനിയാണ്. ഇതാകട്ടെ രണ്ടോ മൂന്നോ ദിവസം വിശ്രമിച്ച് പാരസെറ്റമോള്‍പോലെയുള്ള മരുന്നുകളും കഴിച്ചാല് താനേ മാറിക്കൊള്ളും. എന്നാല് പനിയുണ്ടായാല് സ്വയം ചികിത്സ പാടില്ല. വൈദ്യസഹായം തേടണം. വീട്ടിലൊരാള്‍ക്ക് പനി ബാധിച്ചാല് ചെയ്യാവുന്ന ചില ലളിത ശുശ്രൂഷകളുണ്ട്. ഇവ രോഗിക്ക് ആശ്വാസം പകരും.\nചൂടു കുറയ്ക്കാന് തണുത്ത വെള്ളത്തില് മുക്കിയ തുണികൊണ്ട് ശരീരം തുടച്ചുകൊടുക്കണം.\nജലദോഷവും മൂക്കടപ്പും ഉള്ളപ്പോള് ആവി കൊള്ളുന്നതു നല്ലതാണ്. കഫത്തിന്റെ കട്ടി കുറയ്ക്കാനും ശ്വാസോച്ഛ്വാസം സുഗമമാക്കാനും ഇതു സഹായിക്കും.\nയാത്രകള് ഒഴിവാക്കുക. പനി മറ്റുള്ളവരിലേക്ക് പകരാനുള്ള സാഹചര്യം ഒഴിവാക്കുക.\nലളിതമായ ഭക്ഷണരീതിയാണ് പനിയുള്ളപ്പോള് നല്ലത്. പഴങ്ങളും ഇലക്കറികളും ഭക്ഷണത്തില് ധാരാളമായി ഉള്‍പ്പെടുത്തണം.\nധാരാളം ശുദ്ധജലം കുടിക്കണം. കുറഞ്ഞത് രണ്ടു ലിറ്റര് വെള്ളമെങ്കിലും കുടിക്കുന്നത് പനിയെത്തുടര്‍ന്നുള്ള നിര്‍ജലനീകരണം ഒഴിവാക്കാന് സഹായിക്കും. തിളപ്പിച്ചാറിയ വെള്ളം, കരിക്കിന് വെള്ളം, കഞ്ഞിവെള്ളം ഉപ്പും പഞ്ചസാരയും ചേര്‍ത്ത് തയ്യാറാക്കിയ പാനീയം എന്നിവ നല്ലതാണ്. കൃത്രിമ ശീതളപാനീയങ്ങള്, കോള, ബിയര് തുടങ്ങിയവ ഒഴിവാക്കണം.\nപനിയുള്ളപ്പോള് ചെറു ചൂടുവെള്ളത്തില് മേല് കഴുകുന്നതു നല്ലതാണ്. ശരിയായ ചര്‍മശുചിത്വം പാലിക്കുന്നത് ചര്‍മത്തിലെ രോഗാണുബാധ ഒഴിവാക്കാന് സഹായിക്കും.\nമദ്യപാനം, പുകവലി, പുകയിലയുടെ ഉപയോഗം തുടങ്ങിയവ ഒഴിവാക്കണം.\nകുട്ടികള്, പ്രായമേറിയവര്, ഗര്‍ഭിണികള്, പ്രമേഹം, അര്‍ബുദം, ഹൃദ്രോഗം തുടങ്ങിയ ആരോഗ്യപ്രശ്‌നങ്ങള് ഉള്ളവര് എന്നിവരുമായി പനി ബാധിതര് അടുത്തിടപഴകരുത്\nഎല്ലാ നെഞ്ചുവേദനയും ഹൃദ്രോഗലക്ഷണമാവണമെന്നില്ല. ചില തലവേദനകള് തലച്ചോറിലെ രക്തസ്രാവത്തിന്റെ സൂചനയാവാം. വെറുമൊരു ശരീരവേദനപോലും നിസ്സാരമായി തള്ളിക്കളയരുത്. ഡോ. ബി. പത്മകുമാര് (അസോസിയേറ്റ് പ്രൊഫസര്, മെഡിക്കല് കോളേജ്, ആലപ്പുഴ) എഴുതുന്നു..\nഏറ്റവും അസഹനീയമായ വേദന ഏതാണ്? പ്രസവിച്ച സ്ത്രീകള് പറയും പ്രസവവേദനയാണെന്ന്. പല്ലുവേദനയനുഭവിക്കുന്നവന് അതാണ് വലിയ വേദന. തല വെട്ടിപ്പൊളിക്കുന്നതുപോലെയുള്ള മൈഗ്രേന് തലവേദന വരുന്ന ഉദ്യോഗസ്ഥയ്ക്ക് അതുകഴിഞ്ഞേ ഉള്ളൂ മറ്റെല്ലാ പ്രശ്‌നങ്ങളും. ഓരോരുത്തര്‍ക്കും അവരനുഭവിക്കുന്ന വേദന കഠിനം തന്നെ.\nനമ്മുടെ ആസ്പത്രികളില് ചികിത്സയ്‌ക്കെത്തുന്നവരില് അമ്പതു ശതമാനത്തിലേറെയാളുകളും വിവിധതരത്തിലുള്ള ശാരീരികവേദനകള്‍ക്ക് പരിഹാരം തേടിയെത്തുന്നവരാണ്. ഇവരില്‍ത്തന്നെ പത്തു ശതമാനത്തിലേറെയാളുകള്‍ക്കും മാറാത്ത സന്ധിവേദനകളും പേശിവേദനകളുമാണ് പ്രശ്‌നം. എന്നാല് വേദനയെ എപ്പോഴും ശത്രുവായി കരുതാന് കഴിയില്ല. മാരകമായേക്കാവുന്ന പല അസുഖങ്ങളെക്കുറിച്ചും നമുക്ക് മുന്നറിയിപ്പ് ലഭിക്കുന്നത് വേദന എന്ന തീവ്രാനുഭവത്തിലൂടെയാണ്. യഥാസമയം വൈദ്യസഹായംതേടി ആവശ്യമായ ചികിത്സ സ്വീകരിക്കാന് സഹായിക്കുന്ന സുഹൃത്തുകൂടിയാണ് വേദന.\nനെഞ്ചുവേദന ഹൃദ്രോഗലക്ഷണം മാത്രമല്ല!\nഭയപ്പെടുത്തുന്ന വേദനയാണ് നെഞ്ചുവേദന. നെഞ്ചുവേദന ഹൃദ്രോഗം മൂലം മാത്രമാണെന്നാണ് പലരുടെയും ധാരണ. എന്നാല് നെഞ്ചിന്‍കൂട്, അന്നനാളം, ശ്വാസകോശാവരണം തുടങ്ങി വിവിധ ഭാഗങ്ങളിലെ തകരാറുകളും നെഞ്ചുവേദനയ്ക്ക് കാരണമാകാം.\nഹൃദയാഘാതത്തിന്റെ മുഖ്യലക്ഷണം നെഞ്ചുവേദനയാണ്. നെഞ്ചിനുമീതെ ഭാരം കയറ്റിവെച്ചതുപോലെ, അല്ലെങ്കില് നെഞ്ചു പൊട്ടാന് പോകുന്നതുപോലെ തുടങ്ങിയവ ഹൃദ്രോഗ നെഞ്ചുവേദനയുടെ ലക്ഷണങ്ങളാണ്. വേദനയുടെ സവിശേഷമായ വ്യാപനരീതിയും ഹൃദ്രോഗനിര്‍ണയത്തിന് സഹായകരമാണ്. ഇടതുകൈ, കഴുത്ത്, കീഴ്ത്താടി, പല്ലുകള്, വയറിന്റെ മുകള്‍ഭാഗം, നെഞ്ചിന്റെ പിറകുവശം തുടങ്ങിയ ഭാഗങ്ങളിലേക്കാണ് ഹൃദയാഘാതത്തെത്തുടര്‍ന്നുള്ള നെഞ്ചുവേദന പടരുന്നത്. നെഞ്ചുവേദനയോടൊപ്പം ശരീരമാസകലം വിയര്‍പ്പും തളര്‍ച്ചയും ഉണ്ടാകാം. നാക്കിന്നടിയില് സോര്‍ബിട്രേറ്റ് വിഭാഗത്തില്‍പ്പെട്ട ഗുളികകള് ഇടുമ്പോള് ഉടന്‍തന്നെ ആശ്വാസം ലഭിക്കുന്നതും ഹൃദ്രോഗത്തെ തുടര്‍ന്നുള്ള നെഞ്ചുവേദനയുടെ ലക്ഷണമാണ്.\nജീവിതത്തിലൊരിക്കലെങ്കിലും നടുവേദനയുടെ പ്രശ്‌നങ്ങള് അനുഭവിക്കാത്തവര് ചുരുക്കമായിരിക്കും. കൂടാതെ ദീര്‍ഘനേരം ഒരേപോലെ ഇരുന്ന് ജോലി ചെയ്യുന്ന കമ്പ്യൂട്ടര് പ്രൊഫഷണലുകള് ഉള്‍പ്പെടെയുള്ളവരുടെയും സാധാരണ പ്രശ്‌നമായി മാറിയിരിക്കുന്നു വിട്ടുമാറാത്ത നടുവേദന.\nമിക്കവാറും അവസരങ്ങളില് നടുവേദന രണ്ടോ നാലോ ആഴ്ചകള്‍ക്കുള്ളില് അപ്രത്യക്ഷമാവുകയാണ് പതിവ്. വിശ്രമമെടുത്താല് തന്നെ വേദനയ്ക്ക് ആശ്വാസം ലഭിക്കും. എന്നാല് ചില പ്രത്യേക ലക്ഷണങ്ങളോടൊപ്പമുള്ള നടുവേദനയ്ക്ക് പ്രത്യേക പരിഗണന നല്‍കണം. രാത്രികാലങ്ങളില് വര്‍ധിക്കുന്ന നടുവേദന, വിശ്രമമെടുത്താലും മാറാത്ത വേദന, അര്‍ബുദരോഗികളിലെ നടുവേദന, 50 വയസ്സു കഴിഞ്ഞവരിലെ വേദന, തുടങ്ങിയവയൊക്കെ ഗൗരവമായി കാണേണ്ട നടുവേദനയുടെ ലക്ഷണങ്ങളാണ്.\nവിട്ടുമാറാത്ത ശരീരവേദന വര്‍ഷങ്ങളായി യാതൊരു മാറ്റവുമില്ലാതെ തുടരുക, വിശദമായ പരിശോധനകള്‍ക്കുശേഷം രോഗമൊന്നുമില്ലെന്ന് ഡോക്ടര്‍മാര് ആവര്‍ത്തിച്ചുപറയുക, മാറിമാറിയുള്ള ചികിത്സകളെല്ലാം തന്നെ ഫലപ്രദമാകാതെയിരിക്കുക - ഫൈബ്രോമയാള്‍ജിയ എന്ന പേശീവാതരോഗത്തിന്റെ സാമാന്യലക്ഷണമാണിതൊക്കെ.\nസ്ത്രീകളാണ് ഫൈബ്രോമയാള്‍ജിയയുടെ പ്രധാന ഇരകള്. 25-നും 65-നുമിടയ്ക്ക് പ്രായമുള്ളവരെയാണ് രോഗം കൂടുതലായി ബാധിക്കുന്നത്. അരക്കെട്ടിന് മുകളിലും താഴെയുമായി ശരീരത്തിന്റെ ഇരുവശങ്ങളിലും അനുഭവപ്പെടുന്ന വേദന മൂന്നുമാസത്തിലേറെ നീണ്ടുനില്‍ക്കുകയാണെങ്കില് ഫൈബ്രോമയാള്‍ജിയ സംശയിക്കാം. അതോടൊപ്പം ശരീരത്തിന്റെ ചില ഭാഗങ്ങളില് സമ്മര്‍ദമേല്‍പ്പിക്കുമ്പോഴും കഠിനമായ വേദനയനുഭവപ്പെടാവുന്നതാണ്.\nസന്ധിവാത രോഗങ്ങളായ റുമറ്റോയിഡ് ആര്‍ത്രൈറ്റിസ്, എസ്.എല്.ഇ, തുടങ്ങിയ പ്രശ്‌നങ്ങള് ഉള്ളവര്‍ക്ക് ഫൈബ്രോമയാള്‍ജിയ ഉണ്ടാകാനുള്ള സാധ്യത കൂടുതലാണ്. കൂടാതെ ഹൈപ്പോ തൈറോയിഡിസം എന്ന തൈറോയിഡ് ഗ്രന്ഥിയുടെ പ്രവര്‍ത്തനമാന്ദ്യം, പ്രമേഹം, ചിലതരത്തിലുള്ള അര്‍ബുദം തുടങ്ങിവയൊക്കെ മാറാത്ത ശരീരവേദനയായി പ്രത്യക്ഷപ്പെടാറുണ്ട്.\nഒരു നൂറ്റാണ്ട് പിന്നിട്ട ആസ്പിരിന് മുതല് അടുത്തയിടെ വിപണിയിലെത്തിയ കോക്‌സിബുകള് വരെയുള്ള വിപുലമായ ശേഖരമാണ് വേദനസംഹാരികളുടെ ശ്രേണിയിലുള്ളത്.\nവേദനക്കും നീര്‍ക്കെട്ടിനും കാരണമായ പ്രോസ്റ്റോഗ്ലാന്‍ഡിനുകളുടെ ഉത്പാദനത്തെ തടഞ്ഞുകൊണ്ടാണിവ പ്രവര്‍ത്തിക്കുന്നത്. ആസ്പിരിനും പാരസിറ്റമോളുമാണ് ഏറ്റവും കൂടുതലായി ഉപയോഗിക്കപ്പെടുന്ന മരുന്നുകള്. മോര്‍ഫിന് പോലെ ശക്തമായ മരുന്നുകളല്ല ഇവയെങ്കിലും പേശികളുടെയും സന്ധികളുടെയും വേദനയ്ക്കും തലവേദനയ്ക്കും ഇവ ഫലപ്രദമാണ്.\nവളരെ ശക്തിയേറിയ വേദനാസംഹാരികളാണ് മോര്‍ഫിനടക്കമുള്ള ഒപ്പിയോയിഡുകള്. പല മാര്‍ഗങ്ങളിലൂടെയും ഒപ്പിയോയിഡുകള് നല്‍കാം. ഇഞ്ചക്ഷനായി സിരകളിലൂടെ മരുന്നു നല്‍കിയാല് മിനുട്ടുകള്‍ക്കുള്ളില് തന്നെ വേദന അപ്രത്യക്ഷമാകും. ഇവ കൂടാതെ വിഷാദരോഗത്തിന്റെ ചികിത്സയ്ക്ക് ഉപയോഗിക്കുന്ന പല മരുന്നുകളും മാറാവേദനയ്ക്ക് പരിഹാരമായി ഉപയോഗിക്കാറുണ്ട്. പ്രമേഹരോഗികളിലെ ന്യൂറോപ്പതി, ഹെര്‍പിസ് രോഗികളിലെ നാഡീവേദന, കൊടിഞ്ഞിതലവേദന, ഫൈബ്രോമയാള്‍ജിയ തുടങ്ങിയ അവസ്ഥകളില് ഇവ ഉപയോഗിക്കുന്നു.\nആസ്ത്മ രോഗികള്‍ക്ക് അസുഖം അധികരിക്കാനിടയുണ്ട്. പ്രത്യേകം ശ്രദ്ധ വേണം


209 മരണം കൂടി, 17,328 രോഗികള്, 24,003 പേര്‍ക്കു രോഗമുക്തി, ടെസ്റ്റ് പോസിറ്റിവിറ്റി നിരക്ക് 14.89 | www.vyganews.com\n209 മരണം കൂടി, 17,328 രോഗികള്, 24,003 പേര്‍ക്കു രോഗമുക്തി, ടെസ്റ്റ് പോസിറ്റിവിറ്റി നിരക്ക് 14.89\nതിരുവനന്തപുരം: സംസ്ഥാനത്ത് ഇന്ന് ഇന്ന് 17,328 പേര്‍ക്ക് കോവിഡ്-19 വൈറസ് ബാധ സ്ഥിരീകരിച്ചു. 209 കോവിഡ് മരണങ്ങളാണ് ഇന്ന് സ്ഥിരീകരിച്ചത്. ഇതോടെ...\nതിരുവനന്തപുരം: സംസ്ഥാനത്ത് ഇന്ന് ഇന്ന് 17,328 പേര്‍ക്ക് കോവിഡ്-19 വൈറസ് ബാധ സ്ഥിരീകരിച്ചു. 209 കോവിഡ് മരണങ്ങളാണ് ഇന്ന് സ്ഥിരീകരിച്ചത്. ഇതോടെ ആകെ മരണം 9719 ആയി. 24 മണിക്കൂറിനിടെ 1,16,354 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 14.89 ആണ്. ചികിത്സയിലായിരുന്ന 24,003 പേര് രോഗമുക്തി നേടി.\nതിരുവനന്തപുരം 2468 (2291)\nമലപ്പുറം 1980 (1904)\nപാലക്കാട് 1899 (1199)\nകൊല്ലം 1787 (1777)\nഎറണാകുളം 1769 (1736)\nതൃശൂര് 1582 (1572)\nകോഴിക്കോട് 1497 (1487)\nആലപ്പുഴ 1212 (1200)\nകോട്ടയം 822 (795)\nകണ്ണൂര് 684 (611)\nകാസര്‍കോട് 520 (509)\nപത്തനംതിട്ട 472 (459)\nഇടുക്കി 395 (379)\nവയനാട് 241 (221).\nഇതുവരെ ആകെ 2,04,04,806 സാമ്പിളുകളാണ് പരിശോധിച്ചത്.\nഇന്ന് രോഗം സ്ഥിരീകരിച്ചവരില് 112 പേര് സംസ്ഥാനത്തിന് പുറത്തുനിന്നു വന്നവരാണ്. 16,140 പേര് സമ്പര്‍ക്ക രോഗികളാണ്. 1007 പേരുടെ രോഗ ഉറവിടം വ്യക്തമല്ല.\n1,67,638 പേരാണ് ചികിത്സയിലുള്ളത്. 24,40,642 പേര് ഇതുവരെ രോഗമുക്തി നേടി. 6,69,815 പേരാണ് നിരീക്ഷണത്തിലുള്ളത്. ഇവരില് 6,34,890 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 34,925 പേര് ആശുപത്രികളിലും നിരീക്ഷണത്തിലാണ്. 2649 പേരെയാണ് ഇന്ന് ആശുപത്രികളില് പ്രവേശിപ്പിച്ചത്.\nഇന്ന് പുതിയ ഹോട്ട് സ്‌പോട്ടുകളില്ല. രണ്ടു പ്രദേശങ്ങളെ ഹോട്ട് സ്‌പോട്ടില് നിന്ന് ഒഴിവാക്കി. നിലവില് ആകെ 870 ഹോട്ട് സ്‌പോട്ടുകളാണുള്ളത്.\nwww.vyganews.com: 209 മരണം കൂടി, 17,328 രോഗികള്, 24,003 പേര്‍ക്കു രോഗമുക്തി, ടെസ്റ്റ് പോസിറ്റിവിറ്റി നിരക്ക് 14.89


Election Muvattupuzha - Thurannakathu\nby rdpathram January 18, 2021\nമൂവാറ്റുപുഴ : മൂവാറ്റുപുഴ സീറ്റിനായി കോണ്‍ഗ്രസില് പടയൊരുക്കം ശക്തമായി. എ ഐ വിഭാഗങ്ങള്‍ക്ക് പുറമേ വയലാര് ഗ്രൂപ്പുകാരനും സ്ഥാനാര്‍ത്ഥിത്വത്തിനായി നെട്ടോട്ടത്തിലാണ്. എല്ലാം അറിയുന്ന കെ പി സി സി ഭാരവാഹികള് തന്നെയാണ് സീറ്റിനായ ഓട്ടത്തില് മുന് പന്തിയിലുള്ളതന്നും ശ്രദ്ദേയം. അഡ്വ റോയ് കെ. പൗലോസ്, അഡ്വ ജയ്‌സണ് ജോസഫ് .അഡ്വ. മാത്യു കുഴല നാടന് എന്നിവരാണ് പ്രധാനമായി സീറ്റുറപ്പിക്കാന് ഓടുന്നത്. റോയ് കെ. പൗലോസും ജയ്‌സണും എ ഗ്രൂപ്പുകാരും മാത്യു കുഴല നാടന് വയലാര് ഗ്രൂപ്പുകാരനുമാണ്. മുന് എം എല് എ ജോസഫ് വാഴക്കന് 2011 ല് ജയിച്ച മണ്ടലമാണ് മൂവാറ്റുപുഴ .\nകെ.പി.സി.സി ജനറല് സെക്രട്ടറി റോയ്. കെ പൗലോസിനായി മൂവാറ്റുപുഴ സീറ്റില് എ ഗ്രൂപ്പാണ് ശ്രമം തുടങ്ങിയിരിക്കുന്നത്. ജില്ലയുടെ ചാര്‍ജ്ജുള റോയ്ക്ക് വേണ്ടി സീറ്റ് വേണമെന്നാവശ്യപ്പെട്ട് ഗ്രൂപ്പ് നേതാക്കള് നേതൃത്വത്തെ സമീപിച്ചു കഴിഞ്ഞു. മുന് ഇടുക്കി ഡി സി സി പ്രസിഡന്റായ റോയ് ഗ്രാമ – ബ്ലോക്ക് പഞ്ചായത്തുകളിലും അദ്ധ്യക്ഷ പദവിയിലിരുന്ന് വികസന മുന്നറ്റം കാഴ്ചവച്ച വ്യക്തിത്വമെന്നതും നേതാക്കള് ചൂണ്ടികാട്ടുന്നു. കഴിഞ്ഞ മൂന്നു തെരഞ്ഞെടുപ്പുകളിലും നിയമസഭയിലേക്ക് റോയിയുടെ പേര് പരിഗണിച്ചിരുന്നങ്കിലും ഗ്രൂപ്പ് – മുന്നണി വീതം വയ്പ്പുകളില് പെട്ട് അവസാന നിമിഷം പിന്തള്ളപ്പെടുകയായിരുന്നു.\nഇതിനിടെ ജില്ലാ പഞ്ചായത്ത് ആവോലി ഡി വിഷനെ ചൊല്ലി കോണ്‍ഗ്രസില് ഉടലെടുത്ത തര്‍ക്കം മറനീക്കി പുറത്തു വന്നു. സീറ്റ് നിഷേധിക്കപ്പെട്ട എ ഗ്രൂപ്പ് നേതാവിന്റെ അനുയായികളായ ഒരു വിഭാഗം യൂത്ത് കോണ്‍ഗ്രസുകാര് നിയമസഭാ സീറ്റിനായുള സോഷ്യല് മീഡിയ പ്രചരണം ശക്തമാക്കി. കെ.പി.സി.സി ജനറല് സെക്രട്ടറിയും വയലാര് രവി അനുകൂലിയുമായ അഡ്വ മാത്യു കുഴല നാടന്നെ മുന് നിര്‍ത്തിയാണ് ഇവരുടെ പ്രചരണം. ഇതിന്റെ ഭാഗമായി വ്യാപകമായ ക്യാമ്പയിനാണ് നടക്കുന്നത്. ദിവസവും മൂന്നും നാലും പരിപാടികള് സംഘടിപ്പിച്ചാണ് യൂത്ത് കോണ്‍ഗ്രസ് വഴി പ്രചരണം നടത്തുന്നത്. മുഴുവന് സമയ പ്രചരണങ്ങളിലും മാത്യു കുഴലനാടന് സജീവമായി പങ്കെടുക്കുന്നുമുണ്ട്. ഇത് എ ഗ്രൂപ്പില് വലിയ പൊട്ടിതെറിക്ക് കാരണമായിട്ടുണ്ട്.\nനിലവില് മുന് എം എല് എ ജോസഫ് വാഴക്കന് തന്നെയാവും സ്ഥാനാര്‍ത്ഥിയെ ന സൂചനയാണ് ഐ ഗ്രൂപ്പ് നേതൃത്വം നല്‍കുന്നത്. ദീര്‍ഘ വീക്ഷണത്തോടെ വാഴക്കന് മൂവാറ്റുപുഴയില് നടത്തിയ വികസന നേട്ടങ്ങള് തന്നെയാണ് മണ്ഡലത്തിന് വേണ്ടതെന്നും അവര് ചൂണ്ടികാട്ടുന്നു. വീക്ഷണം ചുമതലക്കാരനായ ജയ്‌സണ് ജോസഫിന്റെ പേരും മൂവാറ്റുപുഴയില് പരിഗണനയിലാണന്നാണ് വിവരം.\nകോണ്‍ഗ്രസ് കുടുംബമാണ് ധീരജിന്റേത് ആ കുടുംബത്തെ തള്ളിപറയാനില്ല; മരണത്തില് ദുഃഖിച്ചില്ലെന്ന്...\nമൂന്നരപതിറ്റാണ്ടിന്റെ കാത്തിരിപ്പിനൊടുവില് പിറന്നത് മൂന്ന് കണ്‍മണികള്; 55 വയസുള്ള സിസ്സി...